
Par Anna e par Elia, 

par che il lór viac, 

come il viac di ducju* 

i fruts dal mont, 

al sedi biel come 

il flurî di un flór, 

il jevá dal soreli 

e il tenar di na cjaressa. 

al 73 de Republiche taliane 

Preambul 


E letór, ti ti prontis a vierzi il numar 100 dal Strolic Furlan 
edit da la Societát Filologjica Furlana. 

Auguri a ducju' i autórs, a ducju' chei che a àn lavorát par chest 
numar e a ducju' i letórs di rivá a essi presints pal numar 200! 
Essi chi a preparâ un numar cussi speciál a é veramentri 'na gran 
furtuna e di chist soi agrât a cui che mi à dât la pussibilitât. 

Tré a son i filons che a componin chist Strolic: il prin al è chel dai 
scrits che a saltin fór dai Cors pratics di lenga furlana, fats da 
tancju' furlans intal Friül sul tema dal viac o da la napa. Il secont 
al è chel da li’ tanti' varietàts inseridis tal libri, cunvints che no è 
mai massa tarts par doprá la marilenga. Il tierç al è chel dát dai 
studiós che a si ripetin, cui lór tescj, in ducju' i més. 

Intint disi par prin graziis a Carlo Venuti, che insiemit a Elisa 
Nervi Diretora da la Biblioteca Guarneriana di San Danél, a 
Angelo Floramo e a Emanuele Sivilotti, a si son dáts da fà par 
prucurá i disens e li^ riproduzions da meti sedi in cuviertina che 
a ogni inizi di més. 

| biei scrits di Gianni Colledani a partin li^ fotos di ‘na part di 
singlus-magarlis-agasantieris che a an cjatát vita ta ‘na cjasa di 
Clauseit e che ni ju à lassáts fotografá. 

Antonino Danelutto a ni parta tal Cjanal Racolana cun contis su 
usansis e tradizions di là sü. 

Li” dodis bieli’ contis di Gianfranco Ellero a son compagnadis da 
‘na sporta fata agns fa da na passionada tal lavór di fabricá par 
so cont chiscju' ogjets cul li” sclofis da li^ panolis. Si pensará che 
a nu àn nuia ace fa li’ do’ robis, contis e sclofis, in realtát invessit 
a son il risultát dal pensér e dal lavór dai agns passáts. 


| tescj di Gabriella Bucco a riguardin un erbari cjatât in Cjargna, 
che a si pos jodi tal Museu "Michele Gortani" di Tumiec, e a son 
státs voltáts tal furlan di Curcuvint dal preseát Celestino Vezzi 
che di cór lu ringrazi. 
In fons a ogni més a si cjatin i tescj di Claudio Mattaloni che a 
recuardin aventiments sussedúts tal 1 19. 
..E chest Strolic, sensa i tescj di autórs presints una o pi voltis, 
nol sarés cussi biel: no ju nominei singolarmentri par via che a 
"nd e tancju', ma a lôr i soi agrát. 
Encja par chest numar i ai da ringrazià tanti’ personis che mi 
judin ta chist lavór di prepará. Il Strolic al è insiorát da fotografiis 
e disens fats da tanta brava int: ricuardi par ducju' Annalisa 
Gasparotto che oramai da tré agns a lés cualchi conta e a i zonta 
una só delicada interpretazion pitorica. 
In ultin, par via di essi galantom che al rispeta ‘/ ultins a saran 
i prins’, ringrazi ducju' i Siórs Insegnants che a an sburtâts i 
corsiscj a scrivi, la segretaria Elena De Sanctis, la grafica Anna 
Maria Domini e la tipografia che a à stampát il librut. 
Poben e scuasi a la fin, i voi rindi clár che, par ducju' i tescj, 
ogni riferiment a personis e a fats al è dovút al cas o al fat che 
aveniments e caratars a capitin in ogni banda dal mont, encja 
in Friül. 
Che chist numar al vadi pa li^ cjasis a partá moments biei, di 
salüt, di ogni ben e no da ultin di leseressa tal vivi par dut il 2019 
e pai agns che a vegnaran. 

Il Strolegant 

Commedia, Inferno: 
viaggio nell'Oltretomba. Dante, Virgilio e le tre donne beate. 
BG, cod. guarneriano 200, c. 5r 


1M S.me Mari dal Signór Prindalan 


2M S. Basili il Grant 


3 J Non dal Signôr 
4 V S. Ermis Martar 
5 8 S.te Melie Martare 


e 6D Pifanie di Nestri Signór 
7 L 2|S.Luzian Martar 
8M S. Severin Vescul 
9M S. Julian Ospedalir 
10 J S. Aldo Rimit 
11 V S. Paulin di Aquilee 
12 S S. Modest Martar 
130 O 
D 14 L 3|B. Dun di Pordenon 
15 M S. Maur Abât 
16 M S. Marcel | Pape 
17 J S. Antoni dal Desert Abât 
18 V S.te Prische Martare 
19 S S. Mario Martar 
20 D S.ts Bastian e Fabian Martars 
O21L ^|steGnese Vergjine 
22M S. Vincens Diacun 


23 M S.te Merenziane Vergjine 
24 ] S. Francesc di Sales Vescul 
25 V Conversion di S. Pauli 

26 S S.ts Tito e Timoteu Martars 


€ 27 D S.te Agnule Merici Muinie 
28 L 5| S. Tomás di Aquin Predi 
29 M S. Costant Vescul 
30M S.te Martine Vergjine 
31 J S. Zuan Bosc Predi 


Tin in banda al camin 
Vita e indulgensis 


N°" Tin al era un 
letôr no di puc: se 
che al cjatava di scrit 
al era let come che al 
fossi pan pal cjâf e aga 
pal animo. 

Alleeva, al pensava e al 
meteva via se che i pa- 
reva miei da recuardá, 
par via che dut se che 
a si sa prin o dopo al 
torna bon e util. Cussi, 
par tegnimi cuiet, al mi 
contava storiis. Chista 
a è una ch'al ripeteva 
spes, disint encja di 
véla leta ma no recuar- 


Tarvis 


dantsi dulà, confermant ogni volta che i personagjos e i fats a 
erin vérs. Ta un pais dal Friül a vivevin un fradi e ‘na sór, nobii 
di origin, plens di tanta roba vuda in ereditât tra la cuál cjasis, 
Stalls, camps e podopo cuadris, mubiliis, servizis di plats, vas, 
par no fevelá di aur e arint tignüts dacont sot li^ mil formis. | 
doi a vivevin pi di recuarts che di prisint, soradut par colpa di 
Rusuta, femina vedrana, preona, gleseota e comandecula. Turo 
invessit al saveva ben vivi e, come che a susseit, al lassava fâ par 
essi libar di fà. Rivát a la sincuantina al veva pensát di maridási, 

dopo vé cjatát 'na biela femina disavot agns pi zovina, Anzulu- 
ta, ‘na siuruta duta parben che a voleva cressi tal nivel sociál 
partint da capa di una fabricuta di cjandelis. La luna di mél a si 
e flapida subit, il timp che la cugnada a la cognossessi e la par- 
tassi tal so troi di Confiteor, Te Deum, Magnificat e v.i., cussi che 
l'imborezzament dal matrimoni al é durát mancul di se che al si 
si spetava. Li' dó' feminis a si cjatavin tai plans alts da la cjasa a 
duti’ li^ oris par disi rosaris, preieris e gjaculatoriis, tant che Turo 
al restava mut e disorientát. Di di preieris pai vifs, di not chés 
par recuardà i muarts. E di not al plan teren a si sintivin rumórs 
come se a fossin animis indiauladis che a messadavin cjadenis o 
a sbatevin tocs di len. Turo al diseva a li’ do’ feminis che a erin li’ 
animis dai pecjadórs che a ziravin pa la cjasa in sercja di vé jutori 
da li^ preieris e tal cjaminá a si inçopedavin ta la mobilia o a fa- 
sevin colà pirons e sedons. ‘Na not li’ do” feminis, sintint massa 
rumórs, a son vignudis abàs: li a olmin Turo dut discocolát e, 
ocjant, sora la taula un grumál, un pár di mudantis e un regjipet. 
L'om al à provát a difindi la situazion disint che la Gilda, femina 
da la cjasa cunfinant, forsi a era tal pecját e par penitensa a 'seva 
in cusina, sot li^ cjamaris, a sintí li’ preieris da li’ dôs. 
“A pos stái -a i à rispundüt Anzuluta — ma no ai mai sintüt che li 
indulgensis a si cjapassin crotis”. 

Il Strolegant 


Duej i sants dal paradis 


ne volte a Clausfet la int a ere un grum religjose. Al sares star 

difizil cjatà une famee che a no ves cualchi operari a lavorá 
intal vignál dal Signór: un pridi, un frari, une muinie o un nevüet 
in Seminari a Puart. 
Par no dí di cetencj segnus devozionái che ai ere sparnicáts pal 
país e par dute la pléf: un Crist ca, une Madone di là, crües di 
legn e di piere pardut, ancones e mainutes su las beorcjes dulà 
che la int, passant, a si segnave cuntun "Pari, Fi e Spiritu sant" 
e a sbassave il cjáf in segnu di rispiet. Intalas nicjes ai steve las 
pitures cui sants pi nomenáts: i doi sant Antonis, chel dal purcel 
e chel dal zit blanc, san Zuan Batiste cu l'agnelut, sante Polonie 
cu la tanae e il dint, sante Luzie cui vüei sul platut, sante Ane 
cul lüef, sante Catine cu la 
rode, san Blás cui sgarcs?, 
san Lauring cu la gridele, 
sant Aló cul sgaret dal cjaval, 
san Tolomio cul curtis, san 
Svualt cul crovat, san Florian 
cul mastelut in man, san 
Leonart cu la cjadene, san 
Nicolau cu las trie bales di 
aur, san Michiel cu la balance, 


1 giglio 


? pettini da cardare 


sante Madalene cui cjavei a slas? e il vasut dai profums, par no 
cjacará di san Jacum, titolár da la glisie, cul sbordon? e la cape, 
e di san Martin, titolár da la pléf, che, stant a cjaval, al tae par 
miec il sio tabár a pro di un biaduc che al trimave di friet. Tencj 
sants, un par ogni necessitát corporál e spirituál. Ai sants a si 
deve dal "tu" tant che a un di famee. Al Signór inveze, e a la 
Madone, dal "vos", in segnu di rispiet, come al miedi, al mestri e 
ai carabinérs. Il pridi a si lu saludave cun “sia lodato Gesü Cristo" 
e lui al rispuindeve "sempre sia lodato". A si preave pai vifs ma 
soredut pai muarts. Cetantes requies! "Ma parce preás tant?”, 
al diseve pre Cesco dai Pirones. "Se ai son belzà lassü a no i 
covente nuie, se ai son in Purgatori cuant che ai varan finít da 
spurgási ai zaran sù bessúei in Paradis, se po ai son intal Infier 
al è dut flat stracát!”. Il timp dal om al ere marcát dal timp da la 
Glisie: messes, gjespoi, prucissions, Perdons, rosaris, cunfissions 
e comunions. Ogni tant il pridi a la butave in staiare inmaneant 
une gjite in coriere a la Madone di Barbane. Al picjave l'avis su 
la puarte da la glisie e da la latarie. A zeve cui che al podeve. 
Intune sporte, cul rosari, a si meteve un ruf? di polente, un toc 
di formadi e un fiascut di vin par un cascrut in rive al már, un 
puest cun masse aghe e masse turchin par int che a veve intai 
vüei nome il vert dai práts e il sunsür lizier dal Rumaüer. 

Gianni Colledani 

Furlan di Clausîet 


sciolti 
bastone 
pezzo 


spuntino 


| laments dal ri di Patoc 


Fr a cincuante agns fa inta biele borgade di Patoc, tal Cjanál 
di Racolane, a le viveve une trentine di animis, ridusudis subit 
dopo il teremot a dome doi vecjos ch'ai àn tignüt dûr ancjimò 
par cualche an. Alore a si rivave a Patoc dome a pit: i patocheis, 
par rivà für in país a Racolane o a Sclúse, ai vevin di cjaminà par 
un'ore o alc di pui suntune mulatiere avonde comude. A miege 
strade tra Racolane e Patoc cheste mulatiere a le tae il cret 
passant parsóre di un riu, il riü di Patoc, ch'al cor un grum pui 
sot, intun scjafògul ch'al fâs poure. Chest puest al ven clamât “le’ 
clapuscis”; puoc pui in jù al è un punt ch'al travierse il riù. 
Parce ricuardino chescj doi puescj? Setante-otante agns fa, al da 
“le” clapuscis" une póre femine a si ere copade: a si ere butade 
jù rodolant pal cret e a l'ere muarte ancjimò prime di rivá inta 
l'ághe, là jü sot. Inveze dongje il punt, inta vuere dal '15 - '18, 
al ere stát copât un soldât: ai vevin robadi le pae ch'al veve di 
portá a le trupe acampade a Patoc; il sassin o i sassins no ju an 
mai becáts. 
Dopo chescj fats pui di cualchidun ch'a si cjatave a passá par ai, 
massime cuant ch'al scomengave a vignî scûr, al giurave di sintí 
laments ch'ai fasevin indrecá i cjavei: foóssino státs chei da le 
femine ch'a si ere copade o chei dal soldát sassinát, al ere miór 
slungjá il pas e slontanási di ai il pui prest pussibil. 

Antonino Danelutto 

Furlan di Scluse 


Jo i soi nát cussì 


vevi di nassi ta la sere dal 21 di Otobre, ma mé mari no riveve 

a metimi al mont. La comari, ta la matine dal 22, a dessît di 
clamá il miedi, in zîr pa li^ ciasis dai malás di influense, e no si 
è rivás a ciatàlu in dut il dopo di misdì (no esistevin telefonins). 
Viars li” vot di sere Marco Vian al cor cu la machine dal Cont 
Manuel a clamá il primari di Tisane, che però nol vól savent di 
“invadi” la condote dal colega. Co la machine a torne vueite, mé 
none Sunte, cunvinte 
ch'i saressin muars in 
doi, a s-ciampe vie pal 
scür, e Geniu Maur al 
rive a ciatále tal dër di 
lune viars il canál da la 
bunifiche. 
Il miedi condot al rive 
a miesenot, strac e 
sense sene, e al dessît 
di tirámi fór cul forcipe. 
Chei ch'a mi àn vidüt a disin (a disevin: a son duciu muars) che la 
mé musute a ere blu, e ch'i sighevi come un demoni. 
Il miedi alore, intant che, blestemant, al cusive mé mari, al 
ordenà di ingulussámi ta une cuiarte e di partámi ta l'ultime 
ciamare, par no disturbá. | scugni di che no ài vút un grant acet 
cuarante minüts dopo la miesenot fra il 22 e il 23 di Otobre dal 
trentesiet! 


Gianfranco Ellero 
Furlan di Frofean 

[a vite, un viae 


D ite cussi, par un lamp tu restis ancje un tic stranît, ma po, 
se tu ti fermis a resonái sore, tu ti rindis cont che e je propit 
vere: la vite e je un viac, a bocons, a tapis plui o mancul sveltis o 
stentadis, dut al sta se tu ti intivis ben o mancul. 

Il prin toc de strade al partis di cuant che tu sés stát concepit, 
po al seguite par un altri trat une volte che tu saltis für di chel sit 
maraveós, clip, cidin, gustòs, che al è la panze de mari, par vignî 
duncje a viodi la lús dal soreli che e dure fintremai che tu sieris 
i voi in chest mont, par lá a polsá in chel lúc misteriós che no si 
sa cemút che si sta: dut cás si fasarà une durmide par un timp 
indefinibil. Naturalmentri nissun sa cetant lunc che al sarà il so 
viaç su la Tiere. A ogni müt, un che al à la mé religjon al sa che 
ancje il Libri lu dís intal Salm 90, al verset 10: “I agns de nestre 
vite a saressin setante e otante pai plui fuarts" (e jo, cundut che 
no soi un fuarton, o ai biel passade ché etát ali e alore o ai di 
calcolámi ancje fortunát, stant a ce che a disin lis Scrituris). 

Se tu ti cjatis a sei par chenti e tu vás, tu às di là indenant. Come 
che o disevi, la strade che il viac ti fás bati e pues jessi slisse 
o plene di grumbulis e di intrics che ti inderedin il cjaminá. E 
ancje a mi, intal disglagnási de mé otantine passade, mi à tocját 
compagn. E no je finide. 

O crót che no sedin masse di lór chei che si intivin di vé la strade 
simpri slisse inte vite. Salacor il "destin" nus presente il mál par 
che si puedi cognossi il valór e la bielece dal ben. Mi ven di pensá 
che il ben al sedi un tesaur che tantis voltis si lu à e no si sa di 
vélu, e dome cuant che si pierdilu si rindisi cont di cetant che al 
valeve. 


(Mi ven di pensá, par esempli, a la nestre lenghe ancestrál: le 
vin ricevude a gratis dai vons. Nus àn lassât un tesaur che nó, a 
basoál vie, o sin daür a butálu vie — si no a copálu a la svelte — e 
chest salacor nus capite ancje par vie che cui che al varès vút di 
fálu — par esempli la scuele miope, nazionaliste e colonizadore 
taliane e la int studiade — no nus àn mai dit dal so grant valór. 
Cussi al sucedarà che o sarin in stát di savé ce che o vin pierdüt 
cuant che altri no lu varin. Ce maucs che o sin. Ma chi al sarés 
di fà une biele cjacarade, biel che mi inacuarc di seimi inviát par 
une strade che no je propit ché dal viaç che mi vevi proponût. 
Ve mo che o cîr di tornà in cjarezade). 

O disevi modant che il viac de vite al à par solit cetantis musis, 
milante trois, e dome di rár o sin nó a sielzi e a decidi par dulà 
indrecási. 


La fughe in Egjit. Glesie di Sant Antoni a San Denél. 

O sint des voltis cualchidun a dí che “la vite e je biele": si viót che 
a di chei, fortunáts lór, no ur àn capitàt masse berdeis dilunc de 
strade, biel che impen, lant dilunc, si intopisi sì cuntun cîl crei 
e cuntun biel soreli, ma ancje cun nulát, ploiis, burlacs, folcs... 
cence dí che si pues sei cjapâts di tramais, o lá a plombá dentri di 
cualchi vuate. No je cuistion di sei pessimiscj, o cir dome di pandi 
pinsirs di realtát, poiantmi, lu confessi, ancje su la esperience 
dal gno viac. Se po mi fermi un moment a pensá a dute ché 
umanitât passade par cheste biade di Tiere, ma ancje a di chei 
che a son par strade cumo, mi pár di viodi tant che une fulugne 
di int di ogni gjernazie e colór, intune procession, di no rivà a 
viodii la code, ve mo che mi sint in compagnie e o voi indenant 
cun serenitát. Dut cás stin in pás e fidinsi di ché Peraule, che nus 
à prometút che, une volte finit chest viac intal mont, o rivarin 
a destinazion intun sit dulà che o tornarin a vivi par simpri, e lis 
zornadis di biel timp, di concuardie, di bonvivi, di armonie e di 
gjonde a saran cence fin. 

Rem Spicemei 


Il mont al è un libri 
e chei ch'a no viazin a lein dome une pagjine. 
Sant'Agostino 


Un on ep la piel brusada 


… muri tal fóuc, muri 

pa la libertàt: ^na volta 

par television un on al brusava 
imbombat di disperasion... 

Lic a mi vuardava 

cu li^ mans trimarolis, 

ma jo la calmavi: un univiars 

a mi slontanava da ché foghera. 
Che la me fabrica a ciapàs 
fouc, e che jo doventàs 

il pavei da la ciandela, 

a era una smarida pussibilitàt 
di s'ciafoia la realtàt. 

Ma fna di... 


Giacomo Vit 


Furlan di Bagnarola 


3* premi "Renato Giorgi" di Sasso Marconi (Bo) 


LO 


[l morbin di lá 


d partis simpri par cirî ce che nus fâs difarents di chei altris. E si 
torne a cjase pe gole di contâlu a chei che a son restâts, che o 
vin tradit cuant che o sin partîts. Parcè che ju vin sbandonàts. Se- 
neós di gnúf, ur vin confessát che lór no nus bastavin plui. Che alc 
al mancjave al nestri cür par jessi content. Probabilmentri se lór, 
chei che a restin, no esistessin plui, il gno pas nol tornarès plui in- 
daúr. Al lares indevant par simpri, a cirî lis olmis dal infinît, fin a la 
fin. Cuant chest gno jessi om mortál a si smamis tal impast cosmic 
cu la Nature, tornant a jessi patüs e rosade. E cheste sensazion mi 
plante dentri une spine di malincunie. Parce che al reste simpri 
cualchidun su la puarte a saludánus, cuant che o decidin ch'al è ri- 
vât il timp di parti. E a son lôr che a puedin perdonánus par ches- 
te voe di scjampá, par colà jenfri il cunfin dal Lusimpon, ch'al seti 
dongje opúr lontan. Sierade ché puarte, ju oblein a restà prisonîrs 
dal nestri vueit, sot le cjadene dal cuotidian che ti scjafoe cui siei 
impegnos, lis agendis, i tiermins e i cunfins dal vivi. Ducj tananais 
che a puedin invelegní un che come me al sint simpri fuarte le 
bisugne di svuelà vie de scjepie par incjocási cun dut ce ch'al nol 
cognòs. O podìn permetisi il lusso di jessi peregrins dome parce 
che cualchidun dai nestris al reste di guardie al fortin. Nol sarès 
muini erant e trapist, inmagát di infinit, cence il frari ch'al reste tal 
monasteri, a gloti le solitudine de só cele. E cussi le nestre Liber- 
tát e je peade, in cualchi maniere, a le benevolence di chei che, 
restant a cjase, nus fasin il regál di lassánus parti. Ju lassin bessói, 
ostagjo di dut ce che si cognós, come se chest al fos il presint di 
paià al Diu dai Trois, il sól che o venerin inte fonde dal nestri cúr. 

Angelo Floramo 


[i vitrinis de Antwerpen 


artant al lavoru furlan in 'siru pal mondu a se s'eis senpri 'sus 
in sercia da fà pulît. Che cun chel a se à senpri lavorát in 
mississia, a se à bevüt un got in conpania dei forestus e tanti' 
uoltis i cliens a ne àn ufrît una sena de gala. Pi de dut a la fin dei 
lavorus, cuan' che al era clár che nos veani fát un biel lavoru e 
lour un bon afàr. Chisti’ senis a erin senpri ben assetis, ma al è 
sussedüt ancia ch'a ne aipin creát un tic de inbaràs. Una uolta 
in Belgiu, a Antwerpen, sul fini de la trasferta, un mataran dei 
nuostris al veva organisát un 'sirüt par St. Paulusplaats. Al à dita: 
“Sta sera siaràn sù a la svelta, mangiàn un panin de corsa e ‘sin 
a jodi li^ vitrinis cui ferái ros. Cussì, doma par lustrási i uoi, che al 
e ben clár che se un al voul cunsumá al va belsoul". La propuosta 
a eà vüt al bon assetu de dus, 'sovis e vecius, maridás e vedrans. 
Ma prin de sera a son rivàs i dirigens de la dita belga e, contens, 
a ne àn dita ch'a ne varessin partât dus tun gran ristorant par 
festegiá la fin dei lavorus. Inpussibul refudá, ma dura ancia 
rinunciá a fà un 'sirut par che? vitrinis. Il mataran, svelt de peraula, 
al à indressada subit disint: "Nos assetàn volentèir la sena, ma fra 
puoc tornan in Italia e ven gola da ’sî pa’ li” boteghis a cronpá 
cualchi suvenir. ‘A se puossi fà dopu de li^ nour de sera?". E cussì 
ven cunbinát da fà che’ spassisada tol cuartier de li’ lucis rossis e 
ancia da 'si a sena cui amigus del Belgiu. Un de lour, che secondu 
me a la veva nasada, al à dita: "Veu cronpát bieli’ rubitis?”. E un 
pote dei nuostris ch'a nol veva capit nuia: "No sen niancia entrás, 
li ven noma uardadis da li’ vitrinis...”. 
Ubaldo Muzzatti 
Furlan di Cordenons 


Cjargne che no mole 
"[nnovalp* festival des ideis pe mont 


E Cjargne si cjale tal spieli. Cheste volte no par vaísi intor, 
come che i scjampe di fà ogni tant, ma cun ché di vierzi un 
dibatit su lis politichis plui justis di puartá indenant par meti in 
vore une idee di disvilup condividüt e comunitari. Chest al é ce 
che al sucét intant di “Innovalp”: festival des ideis pe mont, la 
manifestazion che, inmaneade de Cooperative Cramárs di Tu- 
miec, dopo dal sucés vüt tes dós primis edizions dal 2017 e dal 
2018, e torne ancje tal 2019. 

La impostazion dade al event e je cetant frescje e vivarose, il 
program al è une vore articolát e al cjape dentri ducji borcs storics 
tumiecins. Cafés, ostariis, scuelis, il museu, la biblioteche...: a 
son pal plui chei chi i puescj sielzüts dai organizadórs par clamá 
dongje i citadins, soredut i zovins, e in gjenerál dute la int che 
e à a cür il teritori par discuti sul so avignî. Il fin di chest estrós 
laboratori di ideis al € pocá la Cjargne a pensá sore su di se 
cuntun spirt diferent di chel solit un tichinin lagnós e pessimist, 
un spirt positif e propositif, bon di sveá für lis cussiencis. 
L'intindiment, cun di fat, al e tabaiá il mancul pussibil di spopo- 
lament e depression de mont e fá invezit un sfuarç ducj insiemi 
par meti in lûs il fat che prospetivis pal doman a ‘nd è ancje par 
chei che a son a stá tun teritori di perifarie come chel chi: se a 
vuelin e i crodin, si capis. 

Si che l'implant de manifestazion al é une vore viert e fat sü 
a pueste par sticá la discussion jenfri moderadórs, relatôrs 
e public, par favori il confront di situazions dal lüc cun altris 
esperiencis di für di valorizazion des risorsis, di müts di viodi 


strategjics, di politiche — tal significát plui alt de peraule — che e 
partissi dal bas, ven a stái dal consolidament de fonde sociál e 
culturál di une comunitát, par là a infuarti i siei valórs distintifs 
e identitaris e par torná a semená fiducie. In altris peraulis, si 
trate di fà in maniere di torna a viodi l'avigní un fregul plui color 
di rose. 
Tes passadis edizions di "Innovalp", a son rivadis dongje di 
dut l'arc alpin e ancje dal Forest testemoneancis di personis, 
istituzions, realtáts imprenditoriâls, comunitâts interiis une 
vore impegnadis, cun risultàts no di póc, tal mantignî buinis 
cundizions di vite in mont, rispietant il patrimoni naturál e storic 
dai lúcs, cence fà di mancul di doprá, no a stupit vie ma cun 
sintiment, ju imprescj procurâts de modernitât e de tecnologjie: 
un máút inteligjent di peâ teritori, popolazion e rêts materiáls e 
no materiáls, cussi che ancje piculis realtáts, cence pierdi di voli 
la lór autenticitát, a partecipin de globalitát. 
In sumis, di "Innovalp", lüc di dialic pardabon interessant e 
costrutif, al salte für che decidi di restá in Cjargne di sigür nol e 
facil, ma al e pussibil: si zovisi di timps di vite e di lavór a misure 
di om, stant dut cás a contat in ogni moment cul rest dal mont. 
Premiade Dite Favi&Tallone 

(art der Gesundheit e Hortus Sanitatis 


(e der Gesundheit (Sardin da salüt) e l'Hortus 
Sanitatis, un âti jerbari cjargnel, a son veras 
e proprias operas artisticas, une vóre raras, che 
nus pandin las primas radis da art da stampe. 
Il test scrit e las xilografias coloradas a man 
che ju insiorin àn la stesse impuartance 
e ai son tra i prins esemplis di operas d'art 
fatas in serie. Son dome dôs las pagjinas 
dai jerbaris publicadas par intîr par dà l'idée 
di cemüt che si presentavin ju incunabui, nissun 
e mai un compagn di chel áti pur jessint stampáts 
das stessas matrices. Di fat baste mudá il colór o la cuantitát 
di ingjostri, la pression dal torcli, il colór doprát e si àn libris di- 
viers tra di lór. l'impuartant al è capi il test: scrit in todesc il Gart 
der Gesundheit o ben in latin l'Hortus Sanitatis secont il preva- 
lei das risultivas popolárs o studiadas. | disegns das jerbas as 
pàndin tantas pècjas: di fat prime il disegn origjinari da matrice 
xilografiche al vignive fat in blanc e néri, pò al vignive coloràt cui 
pigments, e cuindi cu la presince cence fal di sbavaduras. Tancj 
disegns ai fàs riferiment a jerbas oficinàls conossudas encje in dì 
di voi: pan e vin, aneto, arsinc, stellaria, fanóli, malve, serpenta- 
ria. Ma si cjatin encje cartufulas di rósas tant che il gii o plantas 
esoticas tant che l'aloe e l'alchechengi, cunsiderát il fat che cui 
che al à ordenát il lavór al à viagiât fintramai a Jerusalem. Sin- 
golár il disegn das scjatulas dopradas dai cramárs, compagnas a 
chés conservadas tal Museu Gortani. 

Gabriella Bucco 

Sucedút intal... 


1019 - Popon, il prin Patriarcje ghibelin 


Nos" deventade realtát la catastrofiche prevision “Mil e mai 
plui Mil”, daúr di ce che la ultime gnot dal 999 e sarés stade 
la fin dal mont, ma lis robis no stavin in ogni cás lant tant ben. 
Par un svariát corisi daúr di cjaristiis e pestilencis, associát a ca- 
lamitáts naturáls e aes inclemencis atmosferichis, di fat la tiere 
furlane e jere metude une vore mál. 

E lave ancjemò in piés, dopo vé patît invasions di ogni sorte; 
distrutivis in müt considerevul a jerin lis scorsadis dai Ongjars, 
che fonts atendibilis a disin ch'a sedin jentrâts in Friúl almancul 
une dozene di voltis. 

In chest moment cussi delicát, tal an 1019 la sede patriarcjál 
di Aquilee e jere consegnade dal imperadór todesc Enrico Il di 
Sassonie a Popon. Al jere un zovin bavarés, istruît in dutis lis 
siencis, fi di un cont e tal moment di assumi chel prestigjós 
incaric al veve bielzà une fuarte influence come eclesiastic. 

Cun lui si inviave la serie dai Patriarcjis ghibelins, ven a stái di 
nazionalitát todescje, che e durara fin al XIII secul e cul so operát 
al contribuive a fá torná a nassi dut il Friúl, slargjant il so domini 
fin in Istrie. Tai moments plui agjitáts dal Imperi al sarà simpri 
solidari cul sovran gjermanic, metintsi dongje a lui ancje vie pes 
spedizions militárs. 

Chest prelát al veve une fuarte dose di olse, come che a teste- 
monein la só spoliazion violente da lis glesiis di Grau, dopo di vé 
zurât che al sarès disbarcját inte isule nome par difindile, e ancje 
lis angariis fatis in dam di diviers munistirs, comprendude ancje 
la badie di Siest. In bande, al prudelave e al potenziave altris lücs 


Sigjîl ch'al mostre il Patriarcje Popon 
di Aquilee. 


religjós, come il munistir 

benedetin di Sante Ma- 

rie di Aquilee. 

Ta cheste citât, sui rudi- 

nacs dal edifici plui antic 
al faseve torná a fà sù la 
basiliche, a crós latine, tirant 
sù in bande il maestós tor dal 

cjampanili, al consolidave la muraie 

e, metint sù buteghis e magazens, al faseve ripiá i cumiergs. 
Dilunc dal periodi poponian la glesie di Aquilee e infuartive il so 
podé, lis concessions e i privilecs, declarade dal pape “la prime 
di Italie" dopo Rome. E otignive la riconferme des numerosis 
donazions di cjistiei e munistirs bielzà concedudis in passát, 
e gjoldeve di imunitáts ancjemò plui grandis e e otignive dal 
imperadór il dirit di meti für monede, i bécs di arint pür che al 
veve subite cors legál. 
Popon al mantignarà la incarghe par 23 agns, mostrantsi une 
des figuris plui potentis di ché ete lontane, lassant segns che a 
durin inte storie dal Stát patriarcjal furlan. 
Claudio Mattaloni 

Commedia, Inferno: viaggio nell'Oltretomba. 
Dante e Virgilio di fronte a Caronte e alle anime degli ignavi. 
BG, cod. guarneriano 200, c. 8r 

1V S.te Brigjide di Irlande Badesse 
La Madone Cereole 


3D S. Blás Vescul 


€ AL 6|S.Gjilbert Abar 
5M S.te Aghite Vergjine 
6M S.ts Martars Gjaponés 


7] S. Ricart Re de Inghiltere 
8 V S. Jaroni Emiliani Predi 
95 S.te Polonie Vergjine 


10 D S.te Scolastiche Vergjine 


11 L 7| La Madone di Lourdes 
D 12M S.te Lalie Martare 
13 M S. Anselm di Nonantole Abât 
14 J S. Valantin Martar 
15 V S. Faustin Vescul 
16 S S.te Juliane un 
18 L s] s. S. Simeon Vescul 
O 19 M S. Conrát Rimit 
20M S. Zenobi Martar 
21 J S.te Nore Regjine 
22 V Catidre di S. Pieri 
23 S S. Livi Martar 
25 L 9| S. Cesari Martar 
€ 26M S. Sandri di Alessandrie Vescul 
27 M S. Gabriél da la Dolorade 
28 J S. Roman Abát Joibe Grasse 


Tin in banda al camin 
[l predi e il cjan 


M la contava gno 
nonu Tin che pa 
la veretát a nol era un 
om di glesia, ma sicu- 
ramentri ‘na persona 
onesta, coreta e che al 
faseva dal ben al paîs e 
a la comunitàt. 

Al contava chista storia 
parfa jodi che il mont al 
e vario e stramp e che 
in ogni banda si cjatin i 
beáts e i filibustiérs. 

Ta un borc dal Friül, 
dulà ch'e viveva pucja 
int, il pi dai oms al zeva 
a fà la stagjon tal Forest 
e no ducju' a erin serios. A capitava che a tornavin dopo il lavór 
di més sensa vé un boro in sacheta, tant che cualchidun al veva 
di rangjási a la miei. Tal borc, oltri che cualchi vecju, li’ feminis e i 
fruts, a stavin il predi e la perpetua. Un dì, viers la Sierada, al era 
tornât da la Gjermania in treno, Silgi, un mies bintar che tant al 
cjapava e tant al mangjava. 

Zirant pal paîs, al cjatà il predi che al era a spas cuntun cjanut 
piçul tignút pal cjavès. | doi a si fermin a fevelà dal pi e dal mancul 
fin che il bintar al dis: "Ch'al pensi reverendo, in Gjermania a 


Coder di Sedean 

son cussi braurós che a insegnin a fevelá ai cjans”. “Mi pár dal 
impussibil — al rispunt il predi - ma come fane?”. Tira e mola, 
il predi, cunvint, a si fa prometi che la volta dopo, davór dal 
compenso domandát, Silgi al veva di partà sù il so cjanut par fâi 
cjapà la paraula. 

Partît tai prins dis di Vierta, al era rivát pi o mancul a Ponteiba 
che a i tirà il cuel a la bestia e la scaraventa fôr dal treno. Tornát 
indavór dopo i més di emigrazion, al cjata di nouf il predi che 
imediatamenti a i domanda dal cjan. 

Silgi a i rispunt: "Siór Reverendo, se al savès se bestia maraveosa 
che al à... a fevela... a rispunt e encja a domanda; purtrop a à 
bisugna cjamò di scuela par essi perfeta e cussì ai pensát di 
lassála lassü 'n'altra stagjon. Ma saial, a coventa paiâ par chist 
altri periodo di scuela". "Poben, se li' robis a stan cussi, ti dai se 
che al merètal”. Il viaz di zi e vignî al si ripet e cuant che al torna 
di nouf da la Gjermania al cjata 'n'altra volta il predi che al torna 
a domandài da la bestia. 

Silgi serious alora a i rispunt: "Ch'al vardi siór plevan, i ài cugnút 
copálu a Ponteiba par via che al era doventát cussi svelt e 
inteligjent che al veva tacát a contámi di lui e la perpetua! Alora, 
saial, no volevi che magari la bestia a proferissi paraula cui 
nestris paesans!". E il predi di colp: “Ti âs fat benon, miei un cjan 
muart che un predi in crous!” 


Il Strolegant 


| magarlis' di Santine 


` Pres encjemo da zi a scuele la canae a saveve un grum di 
preieres e no nome par talian, ma encje par latin, un latin “a 
la Diu nus vuardi", chel che ai podeve savîe nones e agnes che ai 
no ere stades a Padove. 
Prime da zi a durmi, dongje il cliput dal spolert, a si diseve une 
recuie? pai defunts: requiem aeternam dona eis Domine et lux 
perpetua luceat eis, requiescant in pace amen. 
E prime che ai rivàs chei di Peones a toli las garzones e chei 
di Braulins a toli i fantulins (las ospedades ai visave che a ere 
rivade l'ore da zi sü in cjamare) a si butave une bussadute al 
Sacro Cuore di Gesù disint: 
“Gesú mio d'amore acceso 
non vi avessi mai offeso, o 
mio caro e buon Gesü fate 
che io vi ami sempre piü", une 
filaine che il barbe Zuan al 
parafrasave cussi: "Gesü mio 
d'amore acceso non posso 
portar ^sto peso, o mio caro 
e buon Gesü se volé portelo 
vu". Adalt, dapié dal jet, a 
cuminçave dute une liturgjie. 
Sore la cocjete al ere il cuadri 


1 piccole acquasantiere 

preghiera per i defunti 


da la Sacra famiglia e, sore il cumudin, il magarli di crep piturât 
cu la frascjute di aulîf e la scugjelute da l'aghe sante. La cjamare 
a ere dut un altár, forsit parce che al ere ui, tal jet, che la pi 
part da la int a tirave sù i ...scarpets. Cjalant fis il Bambin Gesù 
a si diseve, simpri favelando par taliano: "Dolce cuore del mio 
Gesü fate che io vi ami sempre piü, dolce cuore di Maria siate la 
salvezza dell'anima mia" o encje "Gesü, Giuseppe, Maria vi dono 
il cuore e l'anima mia". Prime da tirási sot i bleons e la filzade a 
si preave cussi: “Mi poi uchi / no sai se rivi al di / rivá o no rivá 
/ Diu mi sepi compagná / pa la strade e pal troi / pardut dulà ca 
soi". Po a si meteve il secont diet intala aghe sante dal magarli 
e a si segnavisi disint: “Trie gracies al Signór vuei domandá: 
cunfission, comunion e vueli sant. Pari, Fi e Spiritu sant". E, cui 
vúei belzà clopadics, a si serave dute ché liturgjie, strassinant 
e mastiant: "Vi adoro, mio Dio e vi amo con tutto il cuore. Vi 
ringrazio di avermi creato, fatto cristiano e conservato in questo 
giorno. Perdonatemi il male oggi commesso, e se qualche bene 
ho compiuto, accettatelo. Custoditemi nel riposo e liberatemi dai 
pericoli. La vostra grazia sia sempre con me e con tutti i miei cari. 
Amen". 
Po a si slungjave da nouf la manute intal magarli, a si faseve il 
segnu da la crûes e a si distudave la cjandele. Cuant che o jüet 
i biei magarlis che Santine a à tiràt dongje cun tant amúer, mi 
soven di mé none Batilin che a mi à guidât la manute sul cerneli? 
par fá il prin segnu di crûes. 

Gianni Colledani 

Furlan di Clausiet 

(e eral serit par latin in chel libri misterious? 


E Ane di Sclüse, ch'a l'à novantesis agns, a l'à contát ce ch'al 
ere sucedüt a so nôno Dree intal lontan 1871. || Dree, che 
in ché volte al veve nüf agns, par doi-trei meis al lave ogni di a 
scuele fin a Muec, fasint a pit dís chilometros a lá e dis a tornà. 
Ogni fieste, dopomisdi, al lave puntuál a servi gjespui. Une 
domenie dal meis di Lui, rivát adore in gleisie, al ere entrát in 
sagrestie, al veve cjapât sü un libri scrit in latin e al ere lât a 
leilu a cavaloto dal mür dal simitieri davant le gleisie, intant ch'al 
spietave l'ore da le funzion. Al veve scomengát a lei e a lei... 
Il preidi, ch'al ere a polsá tal jet in canoniche, al sintive rivá un 
sunsür ch'a si svizinave simpri pui, fuart e insoportabil. Al ere 
jevát di corse e, jessint da le canoniche, al veve viodút il Dree 
ch'al leeve par latin. "Ce fastu su chel mür?" i veve domandàt il 
preidi. Il frut al veve sierát di colp il libri e il preidi, spirtát, al veve 
continuat: "Mostrimi dolà che tu ás let". Il Dree i veve mostradi 
cul deit: “Di achi fin achì!”. Alore il preidi, ch'al veve capit dut, al 
ere lát di corse a metisi le stole e al veve let dut ce ch'al veve let 
il Dree, ma davant-daür. Man man ch'al leeve, il sunsür al calave 
simpri pui fin a spari. 
Chest fat al é vér: il preidi a lu veve contât a le mári dal Dree, ma 
nol à mai pandút a nissun ce ch'al ere scrit in chel libri misterious. 
Antonino Danelutto 
Furlan di Scluse 


[a furtune di jessi di país 


Ç a è stade une grande furtune chê di nassi ta un païs. Cuant 
che in television i viôt une gialine ch'a ciante, mi domandi se 
chei di New York o di Milan a sintin come me alc tal nâs: l'odôr 
dal pulinâr e magari ta une man il clip dal òuf apene fat. Ence 
cuant ch'i viôt une vace in fotografie, mi recuardi dal odôr da la 
stale, dal profun dal fen sul teson, da la pae... 

E àno mai vidüt, chei da li^ grandis sitâs, une Wellingtonia a sinc 
troncs alte come un 
ciampanili, une Olea 
fragrans che ai prins di 
Setembre a empleve 
cul siò profun dut il 
pais, e une magnolie 
in flór grande come 
un baobab? Chistis a 
erin li^ maraveis dal 
zardin dal cont, e jo 
soi nât propit sot da la 
Sequoia Wellingtonia di Frofean, che duciu a podin viodi sul volt 
in somp da la plasse, lant ju viars Tisane e Lignan: al e par chistu 
che une di, a Kew Gardens, i zardins imperiái di Londre, co ind ài 
vidude une a miès chilometro, i ài induvinât il sio non! E cuant 
che i amís, ch'a ciaminévin cun me, mi an domandát: "Come àtu 
fat a conossile di lontan?”, i ài rispundút: ^I soi di Frofean, jo, 
migo di Milan!” 


Gianfranco Ellero 
Furlan di Frofean 

[a cjase dal soreli 


o E famee di Perin e steve intune cjasute sul ór dal bosc, in 
cime a la culinute clamade “Bieleviste”. Ogni sere daspo lis 
voris dal sentenál, Perin si sintave cul von Meni su la bancjute, 
für de puarte di cjase, par fà gjoldi i voi cjalant la taviele cun chel 
so vivór di colórs, fin là jü insom, là che il soreli si bone prin che 
la gnot e displei il bleon sui pinsîrs e su la strussie di ognidun. 
Perin, curiós, i domanda al von dulà chal va di gnot il soreli. Al 
va a polsá a cjase só, i dise il von, daspo vé slusorát il mont, 
propit la ju, là che tu lu viodis a dispari. A Perin ché rispueste 
no i comedave. Jerial mai pussibil ch'al les a durmî là ju insom e 
ch'al jevàs di ché altre bande, là sü daür il bosc? Perin nol rivave 
a capi, alore al pensa di là a viodi dulà ch'al veve cjase il soreli. 
Cence fá capi, une di al cjapà su il cjapiel, al metè in sachete un 
biel toc di pan, tai pits i stafets par cjaminá miór e s'invia. Tant, al 
pensa, par rivá là jù o ‘nd ai pocje strade di fà, o spieti ch’al rivi, 
lu viót a pognisi e content o torni a cjase. 
Puar Perin, i conts a jerin plui intrigáts di ce che al pensave lui. 
Cjamine che ti cjamine, i someave di sei dongje a la cjase dal 
soreli, ma lu viodeve simpri là jü insom. Al veve finit il pan, i 
pits a domandavin di polsá e inalore si butà sul ór de strade. 
Tal doman al spietà che al jevàs di ché altre bande e al seguità, 
cjaminant, a tignîlu di voli, pensant che a la ore dal so lá a durmî 
al sarès stát dongje ancje lui. Malafeno, chel al lé a pognisi là 
jù insom, tant che Perin al pensà di no sei mot. Cemút ise, al 
pensà. Cence pierdisi tai pinsirs, al disè che cheste volte le varès 
cjatade, ché benedete cjase dal soreli, e al continua, talpinant 
fintant ch'al rivà sul ór di une aghe tant grandone di no podé 


Jacum pitór 


n 
e 


viodi dulà che e finive. Nancje a fálu bielapueste, il soreli al rivà 
lant a pognisi là jü, dulà che e finive la aghe. Perin, cence avilisi, 
al cjatà un pescjadór e i domanda di podé lá fin dulà che al calave 
il soreli, pensant che la só cjase e fos sot di ché grande aghe, ma 
cussi nol jere. Il pescjadór al fasè il so lavór e a Perin i disé che lu 
varès puartát fin ché altre rive. 
Perin al fase bon acet e a la fin al dismontà di ché altre bande. 
Al spieta chal rivàs il soreli, ma chel al lé a pognisi, ancjemó une 
volte, là ju insom. Perin si fase plui ardit parce che al voleve savé 
dulà che e jere ché cjase. Al cjaminave e al continua a cjaminá 
fin a fruiá i stafets, cence pierdisi in pinsirs ledrós.Une biele di 
al rivà a viodisi denant un bosc che i someave di vé za viodút... 
i pareve di vé vüt a man chei trois, cuant che cul von al leve 
a cjace o a fà lens par brusá diluncvie l'Invier. Lu traviersà e... 
pussibil, al jere tornát a cjase de bande daür. 
A viodilu, il pai, la mame, il von... si meterin a vaî di gjonde, 
vint crodüt di vélu pierdüt.Perin al contà pont par pont ché só 
aventure, fasint ridi i siei. Alore il von i disé: "Benedet di nevót, 
jo no ti ai contát dut, parce che lu varessin fat altris, cuant che 
tu saressis lât a scuele. Il soreli nol va mai a durmi, puarins nó se 
lu fases. Nol po distudási, lui al e la vite par nó. 
O sin nó che i rodolin intor. Cuant che o crodin ch'al ledi a durmî, 
in veretát nus lasse polsá, lant a slusorá di ché altre bande dal 
mont, cuant che daspo polsát chei a tachin a lavorá. Tu tu i ás 
coret daür, ma no tu varessis mai podût cjapálu. Cussi, sot sere, 
cuant che lui e il von a levin a sintási su la bancjute, für di cjase, 
al capive che, di ché altre bande dal mont, il soreli al faseve suná 
la svearine a chei che, daspo la polse, a varessin tacát a cuistási 
il pan. 

Mario dai Èlars 


(oréve sénso ferài 


Corève sénso ferài 
Su par Bastio ‘na nót, 
A bastèvo la luno: 

La val a èro ‘na cuno 
E la gravo de sòt 

A parèvo un slacài; 


Ago cuasi a no ‘nd’ ero, 

Ma i claps bagnàs i vévo 

Al lustre dela bavo. 

A splendèvo la gravo, 

E di al cóu ch'al se crévo 

Có ripénse a che séro 
Antonio De Biasio 
Furlan di Montreál 

2t premi al concors di poesie “Città di Gorizia” 2018 


Te borse dal viae 


|: tal me sac di viac o met dentri simpri cualchi stupidec che 
mi tegni peât a dut ce che o pensi seti le mé cjase, come se o 
fos un alpinist sul buron ingrimpinát a le só cuarde di sigurece. 
Al pos jessi un scriribic fat di une fie, l'orloi di sachete dal nono, 
un cjapin di len che le femine e dopre par stindi i bleons. Le vecje 
borse di corean di me pari. Ju consideri il fîl di Ariane, il segret 
che mi sunsure le indicazion juste par torná, in chel glimug infinît 
di stradis ch'al fás il labirint di chist Mont. E jele promesse cidine 
fate al Sbilf ch'al vif sot dal gno fogolár. 
Il Domovoj, come che lu clamin i miei amis de Russie, il spirt 
ch'al protéc il gno lúc, chel ch'al cognòs il gno respir, ch'al nase 
il gno pas e ch'al à fat le tane inte buse plui scuindude de mé 
cjase. Forsit jenfri i libris, o intal patüs de cantine. Il viac al à 
une só sacralitât, e in struc al puarte il significât plui profont de 
vite: le esperience dal Mont, il gust di cirî le Veretât, ch'e seti 
maraveose o spaventose nol impuarte, le bisugne di incontrási 
cun ducj chei che ti podin regalá une contentece che ancjemó 
no ti aparten. 
Il viag al è simpri une cerce di lús, ch'e buse il cunfin da lis rubis, 
buine di disegná il lór segret jenfri il scür de nestre anime. 
Gramatiche de memorie, alfabet di ogni ricuart, nostalgjie di 
une sacralitát ancestrál che o vin pierdüt e che su le strade o 
cjatin a tocs in lücs che no speravin mai di viodi, come se un 
Diu dispetós le ves platade par fánus dispiet. Cjaminant, lant, 
si incopedin su lis sós olmis. E jé, cence jessi ni clamade ni 
pritindude, si presente in dute le só bielece. 

Angelo Floramo 


[l bal 


ee 
entiti che cumo ti conti". Al tacave cussi gno nono Lie, tant 


che si piave il spagnolet. Al faseve il mulinár, e la int, si sa, 
e va adore a mulin; daspò misdì impen si stave cuiets a contáse. 
Al capitave juste cualchidun a cjoli blave spacade o un sac di 
pasture pai cunins. Chei che a domandavin di masaná a sintivin 
une rate di porcos, parcè che si masanave dome a buinore e ju 
faseve torná tal indoman. Cussi mi metevi sul sac plui comut, 
cuntun atri o fasevi la cjadree, e o scoltavi chés peraulis che a 
saltavin für in companie dal fum. 
"| zovins di vué no san ce ch'al vül dî divertiment, jo ai miei timps 
O lavi a balá a Vignesie" al tacave dut braurós. "A Vignesie?" i 
ribatevi za ridint, parce che o savevi chel che al voleve contámi. 
"Si, Vignesie, mighe come chei snacaiós di cumo, che a van in 
discoteche a sintí nome sunsúr. 
Jo mi metevi sù la mude e lis scarpis di vernis, robe di lus, e jà cul 
tren, a balá dute la gnot par torná a cjase sul cricá dal di. 
NÓ si che o jerin siórs, ch'o savevin gjoldise!" al finive di contá 
cul mucigot che i brusave i déts. “Tu jeris propite bulo”, i disevi. 
O smontavi dal gno tron e o corevi di mé none: "None, ma lavistu 
ancje tu a Vignesie cul nono a balá?”. Je, ridint, mi rispuindeve: 
“To nono? Nol à mai balât in vite só, ch'al e piés di un breon". 

Andrea Cacitti 


Scrivi al e viazá cence il fastidi des valís. 
Emilio Salgari 


Un més dispendiós 


VR e nuia di ze. A son tancj i fruts cui ocjái, ma lór no sal 
spietavin. Il lór frut blanc e ros come un bombon. Impen il 
primari dal grant ospedál di Triest ur al dís a clár ch'a son pro- 
blemis impuartants. “Ma isal sigúr?” Chistis gnovis machinis no 
falin. Cui fruts piçui, si sa, nol e simpri fazil capt, ma cu la gnova 
tecnologjia si va sul sigür! 

Pari e mari si cjalin. A son displasúts. Che po a fà un pár di ocjái 
a son ancja bézs, migo bagjigjis. Par sorta il frut la cjapa ben. Al 
pár dibot content di tignîju sù. Al fás cualchi bocjata ogni tant 
par sburtáju sü pal nâs, ma si sa, al à dome tré agns: il nasut si 
viodilu e no si viodilu. Nol e un nás par tigní sü ocjái. Un més. Po 
si à di torná par fà un'altra visita. 

Ma dut al pár là ben. Fin tal doman di sera. Cuant che il frut, 
ch'al zuia cuntuna baluta dentri cjasa, al partis di corsa e al va 
a trussási dret tal spigul da madia. Come che no la ves vioduda. 
Una pocada ch'a fás tremá duta la cusina. Vaiudis, sanc ch'al 
spissula e i ocjái creváts par für. Pari e mari si cjalin: ma isal 
dabon cussì seriosa la cuistion? E via li dal ocjalár a justà i ocjài. 
E für altris bézs. 

Cualchi zornada plui indavant al suzét il prin cás. Cuant che la 
matina la mari a va a viarzi i scürs ta cjamara dal frut, s'inacuarz 
che i ocjái no son sul comodin come simpri. E no son sants di 
cjatáju für. Par altri no si pol bazilá plui di chel tant, che si à di lá 
tal asíl. Zemüt fasaraial senza ocjái? Dulà laraial a trussási? 

Ma il frut al torna cjasa content. Nissuna pocada. Par un cas i 
ocjái a saltin für dal sac das scovazis che si romp tal partálu für. 
Zemút sono finîts là dentri? 


“Ze isal chist rumór?" al dis il pari cualchi di dopo. Come di alc 
ch'al sgresea. Al ven dal garás. Tal so bancut di lavór, compagn 
di chel dal pari, ma plui picul, il frut al à sierát i ocjái ta smuarsa 
e cul seghet al zîr di seáju a miez. Dutis lis lents sgrifadis. E via 
indaúr dal ocjalár. 
Una setemana dopo il frut al cor cul so birog tal bearz. Un saltut 
plui fuart suntun balot e i ocjái i sbrissin par tiara. Prima che 
il pari al rivi a cjoliju sù, il frut al è za tornát indaür svelt e ur à 
passât parsora. A restin di lór dome che fruzons di veri. 
Il pari al è convint ch'al vedi fat a puesta. E l'ocjalár al è content 
di viodiju indaür. 
Par sorta il més al passa. La gnova visita. Il ridez dal primari. Il 
frut nol à plui nuia di nuia. Un vér miracul! Mai suzedút prin, ur 
motiva. Ma il pari, cui sa parze, nol é content. Al à una sbisia di 
fâi savé a chel primari, magari parant für chei dincj fals che ‘nd’ 
à, che lui no ur crót ai miracui. 
E nancja a lis gnovis machinis. 
Gianluca Franco 
Furlan di Capriva 


Viazá e scuvierzi pardabon 
nol vül dîsi cirî gnovis tieris, ma vé voi gnüfs. 
Marcel Proust 

(art der (Gesundheit 


il jerbari dal Museu riant 


e der Gesundheit (Sardin da salút) al e 

il titul dal jerbari cjargnel di proprietât 

da famee Morassi e studiât da Meni Molfetta. 
Regalât al Museu Gortani, al ere stát logât ta salute 
dai custodis e achi dismenteât tun sacut di plastiche 
fint cuant che Beatrice di Colorét, funsionarie 

da Sorintendence di Udin, lu à scuviert e cjapât 
in cure. A è stade daür a metude in sest par opare 
dal Centri Studis e restaur di palac Rabatta a Gurissie, 
lu à fat fotografá in alte definision dantsi 
da fà encje cul Archivi di Stát di Triest, che al à regalát ` 
al Museu di Tumiec la documentasion digjitál e ju imprescj (mai 
metüts in vóre) par podélu sfoà in mode virtual. Lu podeis viodi 
esponút in male maniere tune vitrine in plexiglas plene di pol- 
var tal Museu Etnografic: completamenti sierát par no ruviná i 
| disegns, è insuagiát cun maluserie da une rie di cartelinas, cun 
denti i reperts botanics e aitis elements cjatáts tal libri tant dal 
restaur, cence didascalias o alc che al spiêghi il valór culturâl e 
la lungje storie. 

Il volum, di fat, al e stát stampát a Augsburg in Gjermanie il 5 di 
mai 1486, come che si cjate scrit tas primas pagjinas, ma a è une 
copie di un jerbari stampát e conservát a Mainz tal 1485 e che al 
e definit la mári di ducj i jerbaris. 


Gabriella Bucco 

Sucedút intal... 


1219 - Conflits jenfri i nobii 


| venis dai nobii furlans dal XIII secul a bulivin cence polse 
asse e rivalitát; la lór naturâl incuietudin e puartave dispès a 
violents scuintris armáts tra fazions aversariis. 

Tal 1219 a jerin lis vendetis tra fameis di nobii libars e di cualchi 
vassal ministeriál dal Patriarcje che a pituravin di ros la Patrie, 
dulà che il sanc si paiave cul sanc. La disconcuardie e impiave 
il disdegn dal Patriarcje che, ancje tal interés de publiche 
sigurece, al cirive di puartá a la pàs i contendents, menacantju 
de privazion des lór facoltâts. 

Par pandi un judizi atent e imparziál su chei fats, il Patriarcje si 
poiave sul paré di arbitris elets di pueste dal Parlament dal Friül, 
ma chest al discontentave in ogni cás tantis potentis fameis 
cjapadis dentri ta chel sgurlá di rivalitâts, ofesis e vendetis, fin 
che un complot si insedà cuintri dal Patriarcját, cuntune aleance 
a Trevîs. Tal Setembar dal 1219 une dozene di nobii a declararin 
a muse vierte di no ricognossi plui la autoritát patriarcjal: a chest 
pro a incorporarin i lór cjistiei tai teritoris trevisans e a otignirin 
la agregazion a chel domini, acetant di sometisi a lis sós legs. 

Si impegnarin a jessi parons, dentri dal an, di cjasis e di une cierte 
cuantitát di imobii a Trevîs, che no a varessin plui podút torná a 
vendi. A vevin di jessi a stá li par almancul un més ad an in timp 
di pâs, e doi més in timp di vuere; a podevin trasferísi nome daür 
autorizazion. In cás di inosservance dai pats, i bens a saressin 
restáts di proprietât dal Comun e cuintri dai disubidients a vevin 
di alcà lis armis ducj chei altris nobii furlans láts für dal grim de 
Patrie. 


Tal 1219 un grup 

di nobii furlans al ciri 

di bandoná il Patriarcje 
par metisi adun 

cun Trevís 

(rievocazion storiche - 
foto Claudio Mattaloni). 


La situazion e le in 
piés par vie de siel- 
te dal cont dal Tiról e 
dal duche di Carinzie 
di aleâsi cui rivoltós, 
intant che il Patriarcje 
si metè adun Padue, 
otignint ancje la poie 
di Vicenze e Verone. 

A scomençarin lis osti- 
litáts sul cjamp, cun scorsadis che a fiscarin in maniere pesantei 
paisuts inocents e lis campagnis sometudis aes corispetivis juri- 
sdizions. | Trevisans a cjaparin il Friúl di soreli a mont, assediant 
Sacîl, i patriarcjài a atacarin Pordenon butant jü il puart, i Pa- 
doans si slargjarin intal Trevisan brusant e fasint sac di ce che a 
cjatavin. | Furlans a fiscarin Porcia e il cjistiel di Prate, puartant 
po distruzion intal Cenedés. 

Nome l'autorevul intervent dal imperadór Fidri II, rivát a Setem- 
bar a Verone, al puartà a une tregue. Doi agns dopo il Patriarcje 
al otigni dai ribei la rinovazion dal zurament di fedeltât e un car- 
dinâl inviât dal pape al imponeve la pâs. 


Claudio Mattaloni 

Commedia, Inferno: il nocchiero Flegiàs e la Città di Dite. 
BG, cod. guarneriano 200, c. 20r 


MARC 


1 V S. Albin Vescul 


2 S S. Quint Taumaturc 

3 D S.te Cunegonde Imperadore 

4 L 10| S. Casimir di Polonie Princip 

5 M S. Andrian Martar Martars gras 
€ SM S.te Rose Vergjine La Cinise 

7] S.tis Perpetue e Felicite Martaris 

8 V S. Zuan di Diu Predi 

9:58 S. Meni Savio Fantat 


10 D S. Simplici Pape I di Coresime 


11 L H| S. Costantin Re 
12M B. Luîs Orion Predi 
13M S.te Cristine Martare 


D 14) S.te Mitilde Regjine de Gjermanie 
15 V S.te Luise di Marillac Vedue 
16 S S.ts llari e Tazian Martars Patrons di Gurize 
17 D S. Patrizi Vescul Il di Coresime 


18 L 2] S. Ciril di Jerusalem Vescul 
19 M S. Josef Spós de Madone 
20M S.te Sandre Martare 
O 21 J S. Serapion Vescul 
22 V S. Benvignüt Vescul 
23: S S. Turibi Vescul 
24 D S. Romul Martar III di Coresime 
25 L B| Domenie Ulive 
26 M S. Manuél Martar 
27M S.te Guste Vergjine 
€ 28 J S. Sist IIl Pape 
29 V S. Secont Martar 
305 S. Zosim Vescul 
31D S. Beniamin Martar IV di Coresime 


Tin in banda al camin 
[a massara e la seconda pursita 


ee H ` ` 
hista storia a è 
vera...” mi dise- 


va nonu Tin cuant che 
al veva da tacâ a con- 
tâ una di chês contis 
che a erin veris ma a 
lassavin pi di cualchi 
suspiet su la veretât o, 
almancul, su una part 
dai fats che a saltavin 
fôr. Ta un país dal Friül 
un om oramai passát la 
sessantina al era restât 
vedul e bessól par via 
che pari, mari e femina 
a eri züts in puc timp a 
"Cjà dal Diaul a fà man- 
tis par bocái”. E se par 
‘na femina restâ bessola al à un pés, par un om a doventa un 
vér calvari e un suplissi continuo. Cussi Jacu, sintint li^ dificoltáts 
da la vita, invessit di frontális di pet, a i veva zirât ator ineant tal 
alcul i moments di sconfuart e di marum. Passa il timp fin che ‘na 
vedrana dal medesim país, e che da zovina a veva murosát cun 
Jacu e podopo a si vevin lassât, inzegnant i amigos a fà la pursita, 
a à pensàt di assetá la propuesta di zi a oparis ta la cjasa dal om. 
A si presentava di buna matina e a passava il stras da la cusina a 


Cividât 

la cjamara sistemant il disordin che al regnava. Insumis a faseva 
duti' li^ oparis che par solit 'na femina a fa ta 'na cjasa. Sinteva 
invessit il fastidi dai odórs dal vin e da la sgnapa che a ziravin 
pa li^ stanzis; dài vuei, dài doman, a à pensát di fái a Jacu pi di 
cualchi tîr, cunvinta di partálu tal just troi. Cussì a veva fat un bûs 
tai bocái di cjeracueta, in mout che cuant che al zeva a tirà il vin 
da la bota, a lu varés spandüt cuasi imediatamentri, fasint una 
pursita par là ch'al passava. 

Podopo a veva freát la polpa dal “Carolina Reaper" tal buchin 
da li^ butilis di sgnapa: pevarunut ch'al insindeva dome a nasálu; 
tocját tai lavris no era sants da liberási dal brusór. E di ultin, jo- 
dintlu grussut di pansa, no veva speregnát la purga ta pi di cual- 
chi mangjá sia a misdi che di sera. Il rebalton che Jacu al provava 
a lu veva butát jü di fuarsa e di ligria. Rinsavit un moment, al 
scrîf un bigliet, a lu fotocopiea e lu picja lunc la strada che da la 
puarta da la cjasa di Sunta a rivava a cjasa sò: 


[a massara e la seconda pursita 


Se il vin al va par cjera al é colpa un messedot, 
cualchidun al va in galera, e se dut cussi al va 

se la sgnapa a brusa fuart il pi fassil al è sierá: 

la massara a é in tuart, miei ch'a stedi a cjasa só 
zi di corsa tal condot fà da vuardia al so como. 


E cussi Sunta, che a pensava di vé fat tombula su la piel dal 
bon Jacu, a si e cjatada tal so mont di vedrana sensa pi nissuna 
speransa e cuntuna seconda pursita che a à fat ridi i paesans. 

Il Strolegant 


Un miedi di bon cór 


Clausîet ai si recuarde encjam di Antonio Simoni che al lassà 

la cjase a la sierve, bécs ai nevüets e une dote da regjine a 
la gnece. Al ere un miedi di tant bon cór, nassût tal 1869, fi di 
Pieri, encje lui miedi. Al si ere scuelât a Padove e, pal sió bon 
fà, al si ere fat un non a Oders, dulà che al ere deventát primari 
da l'Ospedál. Al viveve ulaù, ma cuant che al podeve al tornave 
simpri talas sôs aries, che dulà che a si nas ogni erbe a pas. 
Al ere un om cetant a la man, bonari e compagnon ma encje un 
fregol! mataran. Par ducj al ere Tonin professüer. 
Sintit cheste. Zuan di Culau al viveve jü pai Bearcs di Celant cu 
la femine e une sdrume di canae. Une biele fameute che Zuan 
al cirive da sustignî badant a dôs vacjes, al vignál e ai pomárs 
e inzegnantsi a zi a incalmá, 
a cerpî e a purcità pa la int 
su la stagjon. Insome, picje 
e dispicje. E preá il Signór 
che la canae a stes in salüt 
par no vie da spindi davór 
miedi e midisines. Une di 
Pierissin, un dai mesans, al 
si malà cun fivre e vomet e, 
come se al no fos avonde 
sclagn,? al smagrive sot i vúei. 


1 pochino 


? magro 


Zuan, profitant che Tonin, siò coscrit, al ere a cjace davór la 
Selve, lu clamà a vidíe dal canai. Tonin al capi diret che a si 
tratave di viers. Nuie di gráf, ma si cugnive prevedi davorman 
cuntune midisine a pueste, un sirop. 
Al domandà a Zuan cjarte, pene e calamár, fasint finte da no vie 
nuie davorsi par scrivi la rezipe.? Jesus Marie! Zuan, che al veve 
pucje scuele e malcul dutrine, al ere di malesmans. 
Il professüer Tonin, pensant a la baronade che al veve intal cjáf, 
al jessi intal curtil, al cjapà sü une scae di cop e al scrive il non 
dal sirop suntun scür dal barcon disint: "E cumo, Zuan, prevedit 
vos!”. Zuan alore al mete la... rezipe intal cos e al ze su intala Vile. 
Rivât a Clausîet al si fermà a cjapá flát e a bevi un cop di aghe 
dapiè dal Nuiaruc. Po dopo al si fasè coragju e, cun dut il cos, al 
entrà ta la speziarie. Figurási la muse dal speziár Zomarie e dai 
clients! Vidüt il cás, a si fasè dongje siore Eline, la sô femine, 
che a lu fasè comodá intun camarin e a lu judà a tirá fór il scúr 
dal cos. Lete la... rezipe e capide la baronade, siore Eline a i dé il 
sirop e, olmant che il puer Zuan al no veve un carantan, a i disé: 
“Zila, zilà pür, che al passe ben a paà il professüer Tonin”. Par 
Tonin, fà dal ben, al ere come tira flât. 
Gno nono Zomarie al à lassát det che il professüer al ripeteve 
dispès un pensér di Pietro Bembo: "Amor e seme d'ogni ben 
fecondo, et quel ch'informa e regge il mondo". 

Gianni Colledani 

Furlan di Clausiet 


3 ricetta 


[e Babeberte 


e Babeberte a l'ere cognossude a Sclüse e tai país vizins 
come une brute femine che di sigür no le plaseve ai fruts. 
Ogni an, chei di Dogne ai fasevin un pelegrinagjo fin sul Lussari. 
Ai stavin für di cjase dós zornadis parce che il viaç al ere lunc: a 
pit ai lavin sù pal Cjanál di Dogne, ai smontavin jù ta val Saisare 
e dopo ai lavin su le Mont Sante. Ai si fermavin a durmî e ai 
tornavin a parti le di dopo. | fruts a si saressin stracáts masse e 
alore ju convincevin a restá a cjase cui nónos. Cemút fasevino? 
Ur contavin cheste storie: a miege strade da le Mont Sante a le 
stave intune cjasate sporcje, plene di fum e di surîs, une feme- 
nate vecje e brute: le Babeberte. Ai, i fruts ai scugnivin fermási 
parcè che le Babeberte a le pretindeve che i bussassin il côl, 
seno no ju lassave passá: e pensá ch'al ere pui di vincj agns che 
no si lavave e duncje a le veve une puce di no podé resisti. 
Cuant che le prime joibe dal meis di mai chei di Sclüse, rispietant 
une vecje tradizion, ai lavin in procession pa le mont fin a Resie 
(a si preave ch'a le vignis le ploe), i fruts ai stavin a cjase parce 
che pa' strade ai varessin scuintrát le Babeberte ch'a le voleve 
jessi bussade tal cûl. E cussi a Resiute: cheste femenate a le 
viveve intune caverne, dongje le prime briglie par là inta miniere 
e i fruts ai podevin passá di ai dome dopo vé bussadi il cúl. 
Antonino Danelutto 
Furlan di Scluse 


Prin di mari 


un dopu di misdi di unviar, al podeve iessi il '43 o il '44, une 

frute ch'a si clameve Valerie a ven a ciase mé cuntun peit 
fassat e a dis ch'a i dôl un dét parse ch'al à un panaris. 
A spereve forsi di ciatá mé mari, ma in ciase a ere dome la 
massare, une femine sui sincuante, ch'a i dis: “Ti sôs furtunade, 
parse che Gianfranco al è un prin di mari: cum lui ti compagne 
fin là dal mulin, e cialant li” montagnis (il nord) i zeis ta un camp, 
ti pois il peit tar tiare, 
lui cul curtissut al tae 
un sapon a forme dal 
tio peit, lu distache, si 
zirais viars misdi, lui lu 
trai davór li^ spalis, e 
tornéis a ciase sense 
mai zirási. E doman 
o dopu doman ti sós 
vuaride”. Dome dopu 
tanciu ains i ài capit 
ch'i vevi fat une magie ta un trivio, dulà che forsi i benandans 
a scombatevin ta li^ joibis da li” cuatri tempora par difindi il 
forment e li’ blavis dai malandans e da li’ striis! Dopo tanciu ains 
i ài pensât che forsi là, tal mulin da la Barbarighe — recuardát 
dome dal non — un mulinár al crodeve, come Menocchio, copât 
da l'Incuisission ai prins dal Seisent, che il mont al fos un formai 
cui viars: la püare umanitât. 


Gianfranco Ellero 
Furlan di Frofean 


Ln 
Ü 


Viacs che a gambin la vite 


l prin viag lu ai fat a sis més. O soi nassude in Suisare, là che a 

comandin lis vacjis de Milka, che però a dî il vér a tegnin il país 
come un bombon: i trens a rivin in orari, ducj a pain lis tassis e 
finide scuele si cjate lavór tic e tac. 
Cuissà ce ch'o sarés deventade s'o fos restade là... ma i miei si 
son lassáts vinci de nostalgjie e cuant che o vevi dome sís més 
mi àn cjamade insieme cu lis valis e a son tornáts in Patrie, in 
Basilicate, a Sant'llario, un paisut di contadins a 900 metros di 
altitudin... come For Davüatri, dome un ninin pui piçul. In Suisare 
o sarès deventade salacor une signorina Rottermaier, e invecit o 
soi cressude come Heidi, tai cjamps e i práts, rimpinade su pai 
arbui, a contat cui nemái e la nature... ancje lavorá tai cjamps al 
deventave un züc. Insome, une infanzie bielissime. Di piçule o eri 
bionde e riçote, une vore inteligjente (no sai ce ch'al è sucedüt 
dopo). La mé fuarce e jere la memorie, o jeri une brave atore, 
famose in dut il país (in ché volte a jerin pui di 250 abitants!). 
Un país come Sant'llario al e un paradis par un frut, peró a un 
ciert moment si devente grancj, e a tachin i problems: no si 
cjate lavór, e chel póc al é in neri. E cussi a un ciert moment o 
ai decidüt di fâ la valis, come che a vevin fat i miei tancj agns 
prime, a cirî une prospetive di futúr. 
Le ai cjatade in Friúl, une Regjon che no cognossevi, ma o vevi 
une amie, a Gonars, e cualchi volte une amie e po bastá, int 
un puest come il Friül. Mi si é viert un mont di possibilitáts... o 
ai parfin ricjatát la mé passion par il teatri, che le vevi lassade 
te scuele elementár, e che par une serie di coincidencis al e 
deventát il gno lavór. 


Cum o voi a torzeon par dut il Friül, di Tramong disore a For 
disot, di Are Grande a Trep Picul, Davian, Sauris, Gurize e fin 
te pui piçule frazion de Cjargne. Cul gno trolley simpri daür, 
cun dentri il microfono, il letorin (leggio), i vistits, lis scarpis e 
lis paruchis dai miei personagjos: Fedora, Samantha, Elvira, 
Smartina... e Catine che e tire il cjaruc. Se cualchidun mi ves dit, 
tancj agns fa, che jo o varès fat la atore comiche, i varès dite: 
“Mole il bevi!”. 
La vite ciertis voltis e fás dai zîrs di no crodi. Peró o soi contente 
di fà chest mistîr... o puarti un pocje di ligrie in cheste vite che 
e sta deventant un tic grivie, baste impiá la television e si sint 
cjacarà dome di disgraciis. Il gno destin al è chel di conta robis 
bielis, che no fasin notizie come chés brutis, ma a esistin e a 
fasin tant ben a l'anime. Al e bielissim viodi la int a ridi di gust, 
sintî i batimans che ti jemplin di energjie e voe di là indenant, e 
a la fin dal spetacul sinti la siorute che ti dis: “Grassie, usgnot o 
larai a durmî cence cjoli la pastiliute". 
Caterina Tomasulo ‘Catine’ 
Furlan di Potenza 


No sai ce mont ch'al è di là di chest mâr, 
ma o sai che ogni már al à un'altre rive. E propit ali o vuei rivá. 
Cesare Pavese 


Agna [ma 


gna Ema a era la sour di vava Cumina. A steva a Sostás, tar 
una cjasa insonp la vila, bessola parcè che a era vedova da 
cetant e las fias as era ladas pal mont. Ogni domenia a leva a 
Messa prima a Prát e, cuant ch'a tornava indavour, a si fermava 
da nó par saludánu. Ogni vólta las sours as si runtinava (/itigava), 
andera sinpi alc di chel ch'a diseva, che a mé vava a na i leva 
ben e cussi a era una belaria (insieme di grida, vociare) dutas las 
domenias! Ormai in cjasa i erint usáts e i na fasevint câs plui di 
tant, ma a mi a mi displaseva par agna Ema, parcè che cun me a 
era sinpi tant ninina. Cuant ch'i levi a cjatàla i puartavi una seluta 
cuntun got di lat, e jé a mi dava sinpi alc di bon sóra. Una vólta a 
era vignuda tas Vals (località a bosco e prato presso Avausa) a udánu 
cul fen e cjacarant a à det che a jé ai plaseva un grunp las fricias: 
iosumári! Mè vava a à comencet a fà uîsas (urla, grida acute) e a i à 
det sü di dut: “Maucata, starlocja (sciocca, stupidella), cemót cjaca- 
ristu, tás e fala finida!” e indavant! A na finiva plui di vosá. Agna 
Ema, biada, a la spiava e a tornava a dî: "Ben po, ce aia det? Fri- 
cias!" Insoma, al era un cine! Mè vava ch'a vosava, la int ch'a era 
tai prâts ch'a scuacarava (ridere a crepapelle), nô ch'i na savevint 
né ce dí né ce fà e agna Ema ch'a nu spiava riduciant e sdarnant 
la vita! Agna na e plui vignuda a udánu tai prâts, perd a passava 
sinpi la domenia a buinora a saludá, e una volta a à det ch'a veva 
un grunp di pressa, parce che a veva conprát la ponta di pet e 
a veva da là a meti sü il brout. E prin che vava a comenciàs cu 
las sós litanias, a à cjapát il puarton e via di corsa, fint a Sostás! 
Iside Del Fabbro 
Furlan di Davousa (Prát di Cjargna) 


[a busata 


Nol é pi uchi il me morar, doma 
^na busata, e, ator-atór, un'arba scura, 
e bistiütis ch'a córin cà e là 
sensa nissuna razon. 
S'i mi scufi par vuardà tal font, 
m'inecuarsi che ulà sot 
a àn butat li” peraulis che ^na dì 
plan planc i vévin cusit, sintàs 
ta un clap grant, intant ch'i spetàvin 
ch'a rivàssin i dis promitüs. 
Giacomo Vit 
Furlan di Bagnarola 
1" premi al concors di poesie "Città di Gorizia" 2018 


[a borse a si emple 


pe simpri lis piculis robis che e fasin di un viag le esperience de 
anime che tu lavis cirint. Un incuintri, il scansel coloràt di une 
picule buteghe, là che si platin golosis promessis di scuindi tal scùr 
de cantine, cuant che une volte a cjase e vignaran a cjatàti i amîs. 
Un toscan di spartî cul vecjo dal paîs, cence plui pensà di jessi un 
forest, ma dome un ami sentàt sul ór de strade. E in chiste mara- 
veose llibertat dut al po sucedi. Parce che il via al e simpri ocasion 
d'incuintri. Sul troi, cirint il difarent, tu cjatis te stes. Cuant che le 
difidence si smamis, e vinc le curiositát: e alore al e facil che cual- 
chidun ti invidi a jentrá in cjase, a fermáti ancje par póc: e ti do- 
mande di contá le tó storie in cambio di un tai di vin gjenerós, ch'al 
aulis di primevere, ancje se für e busine le tramontane. E podopo 
e rive, tal zuri, ancje une sope cjalde e fumant cjolte cul cop de 
pignate, parsore dal fogolár. Par ché gnot le vós dal frét e cricarà 
für de puarte. Mi è capitát dispès. Ancje tal puest plui lontan e de- 
solât. Tré cjasis di piere, une fontane, le gleseute cul Sant protetór. 
Mans contadinis o montanaris, dai déts grues masanâts de fadie, 
ch'e crevin il pan come intune liturgjie antighe par l'ospit ch'al ven 
di lontan. Sintî le strachetát, le sét, il frêt, le fam e cjatà bon acet 
intune ostarie ch'e cuche simpri a ogni cjanton di strade, cu le pro- 
messe mantignude che il vin al savarà consoláti e il pan ancjemó 
cjalt rinfrancjati, il businà dal fúc al bastarà par scrivi cualchi pinsîr 
su le cjarte, a le fin de sornade. E je chiste par me une bocjade 
lisere di felicitát par fini ben il di. E mentri ch'i scrif chistis notis 
peregrinis, o sint le stice, il morbin, il sen di torná a parti, schivant 
confins e muraons, fossäi e reticoláts, par podé ancjemo une volte 
cjantá il Mont e in lui ricognossimi part de só e nestre Umanitât. 
Angelo Floramo 


(e vitis par chel fier 


personacs di cheste storie, che e je ambientade intai prins 
agns Sessante dal secul passât intune strade dal centri di 
Milan, a son tré: Gjovanin, manoál o om di fadie, la só femine 
Marie, sopressadore, e il siór Colombo, paron di un magazen di 
eletrodomestics. 
Biel che Colombo al comercie in maniere fative, Gjovanin al 
passe la zornade sentât für de puarte di cjase, a cavalot di une 
cjadree. Al é cuasi simpri disocupát e la famee e tire indevant 
cul lavór da la femine, che e sopresse pai albiercs e pai privâts 
cuntun fier di sopressá vecjo, di chei di ghise cu lis busis disot par 
fá brusá la carbonele che lu infoghe. 
Une biele di, une cartuline e clamà Gjovanin in Comun, là che 
i licuidarin ben tré mil e cinccent francs di retrats dal socors 
invernál ai puars. Cun chei bécs in sachete al torna viers cjase 
rumiant un pinsir che al veve tal cjáf za di timp. Al jentrà intal 
magazen dal siór Colombo e zirantsi viers la vetrine al domandà: 
“Trop costial un fier di sopressá eletric, di chei li?". 
“Di chei li, chel che al coste di mancul al va sui cuindis mi 
disé Colombo. 
“Ce che mi displás” al disé Gjovanin scjassant il cjáf. “O vevi 
propri crodüt che a lassin sui cinc mil. Tré mil e cinccent ju vevi 
e il rest un póc a la volte... Pazience, pazience, cuant che si e 
puarets, cun cinc fîs su la gobe...". 
"Su po, Gjovanin, l'ultin fi lu vés vüt l'an passát e aromai la 
cucagne e je finide ancje par vó. Dopo dut o vés ancje vó 
cincuante agns come me...". 
"Par véju, ju ai. Ma par nó, Marie e jo, al é come vincj agns indaür. 


|” 


al 


Dutis lis seris, a lis núf o sin tal jet, 
e li mi tocje a mi di sopressá...”. 
"Eh, Gjovanin, no me contais a 
mi, vó”. 

"E pür, siór Colombo, lu siguri, 
nó al e come la prime di. Al sarà 
Vafiet, al sara il nuie che o fás vie 
pal di, ma a mi, viodial, uns tré 
oris prime da lis núf, jo o soi za 
pront". 

“Ce vuelial d? pront? Gjovanin, no 
volarés mighe dí che o sés bielzà 
pront cumò? A mancjin dós oris 
a lis núf”. 

"Ah, par chel e je propit cussi. 
Che al viodi, siór Colombo, nol è un svant, e je nature, nature. 
Ce vuelial! Viodial un fier di chei li, al pesarà uns tré chilos, no? 
Po ben, jo chel li lu ten sù, sù... aial capit ce che o intint?». 

“Ah no, Gjovanin, ciertis balis no si contin, a mi. Se vó lu tignis 
su, jo us al regali chel fier di sopressá di cuindis mil francs, us al 
regali". 

Gjovanin al voleve tirà il cûl indaür, al jere confusionát, spaurît. 
Ma chel fier lu sfidave. Al fo un marilamp. E par cualchi eterni 
secont il fier al restà picját, imobil, intal ecuilibri di une buine 
pesade. Siór Colombo, cui voi sbaráts, al cjalave. No ‘nd jere 
truc, no ‘nd jere ingjan. Si rindé. E tornát a vé in man il fier di 
sopressá, lu poià intune scjatule di imbalá e cidin cidin al slungjá 
chel paralelepipet a Gjovanin. 

“Gjovanin, jo o soi di peraule. Chel che mi vés fat viodi al è 
incredibil. Ma il fier al é vuestri. O ai pierdüt e o pai". 

Gjovanin al fasè cualchi altre insistence, simpri plui debile, po 
al grampà sù cun dës mans la scjatule e plen di vergogne al 
imbrucjà la puarte, al traviersa la strade di corse e al jentrà inte 
só cusine corint come une saete. 

“Cjo, Marie. Cjale, disfe, tire für!". E Marie e sbalà la scjate, e 
gjavà la cjarte, la lane di len; po e viode un mani neri, lustri, lu 
cjapà sü di istint e e tirà für sot de lüs il plui mostruós e carenât 
fier eletric che si podeve cjatà in cumierc. "Gjovanin — e disè cun 
gravitát — disimi la veretát, lu ástu robát?”. 

“Robát? Ma ce robát. No ai mai robát, jo. Alé un afár che o ai fat. 
Tu lu sás che o ai cjapâts i bécs". 

‘Trê mil e cinccent, lu sai. Ma chest fier al coste almancul cuindis 
mil, Gjovanin. Disimi la veretát, Gjovanin. O sin puars, ma l'onór, 
Gjovanin, l'onór". 

Pocjis peraulis intant de cene. Music dopo cene e a lis núf, 
come pal solit, ducj a durmí. Pe prime volte, daspó vinç agns, 
Gjovanin e Marie si derin la schene e a durmirin dopo vé glotüt 
amár cidins. E rivà une gnove zornade. Gjovanin, che come ogni 
matine al jevave tart, al capi dal rumór che il vieri fier a cjarbon 
al jere ancjem in vore. A ore di misdi, Marie e veve scomencát 
a fevelá, a discuti, a domanda. Dopo gustát e volé riviodi il fier, e 
scomençà a tocjálu par sot, a sfiliálu, a svicinálu ae muse. Intun 
minút al jere pront, costant tal so calór, slis, svelt. Cuant che al 
lavorave al pareve che al pierdés pés, al svolave. A ore di seree 
veve fat il lavór di doi dis. Gjovanin al jere gloriós. La femine lu 
cjalave, e capive che il so Gjovanin al jere deventát un altri, che 
al veve scuviert alc. “Sperin une robe oneste" e pensave. E rivà 
la sere e a lerin intal jet. A pene sot, Gjovanin si voltà sul flanc, 
dut cjapàt dai siei pinsîrs: “Buine gnot, Marie" e no si move plui 
fintremai a buinore. E cussi al capità la sere dopo e ché di dopo 


E 


ancjemò. Dopo tré dis, al “Buine gnot, Marie" la buine femine e 
rispuindè: 
"Un moment, Gjovanin, un moment. Sint: doman o lin dal miedi”. 
“Dal miedi? Ma no soi mai stât cussì ben di cum, jo, Marie. Mai 
stât cussi ben”. 
“Tu tu sés malât, Gjovanin. Tu sés malát. Ma cemüt, dopo vincj 
agns — finalmentri Marie si sfogave — dopo vincj agns che come 
doi colomps, ogni sere, Gjovanin, ricuarditi, ogni sere! E jere la 
nestre fieste, Gjovanin, il paradis dai puarets! E cumo, daspo che 
chel fier al è jentrát in cjase, al è cambiát dut. No, Gjovanin. Chi 
al é sot alc. Gjovanin!" 
Ma aromai al ocoreve ben altri par impressioná Gjovanin, che 
cun dute calme i rispuindé: 
“Marie, sta cuiete, nol e sucedüt nuie. O soi san come un pes. O 
stoi ben, o stoi propit ben, pardabon. Dome che... o ai bisugne 
di fuarce. Si, di fuarce. O ai bisugne di polsá, di ingrumá fuarce, 
capissistu? Fuarce, fuarcel”. 
“Ma ce storie ise cheste, Gjovanin? Ce bisugne ástu di polsá tu, 
che no tu fasis nuie dut il di? Ma ti mancje la fuarce? Tu tu ‘nd ás 
vude simpri masse di fuarce. Masse fuarce”. 
"E pür, Marie, o ai bisugne di fuarce. Di tante fuarcel”. 
E intant che Marie, disperade, e scomengave pe prime volte a 
vai, daspo tancj agns di vite coniugál puare ma serene, Gjovanin, 
indiferent al so displasé al murmuiave: "Fuarce, si, tante fuarce, 
Marie. Se tu savessis, Marie, di trope fuarce che o ai dibisugne... 
Là di Colombo, Marie, o ai viodût un frigorifar! Un frigorifar, 
Marie... Ma al pesarà uns cincuante chilos! O ai bisugne di 
fuarce, Marie, di tante fuarce. Lassimi durmí!”. 

Piero Chiara 


Riduzion e traduzion di Flavio Vidoni 


[â a bisate 


pos sul banc de ostarie e cu la tace in man, Albin Pagnut 
si volte e al tache: “No vino di lá a bisate?”. | amís di tantis 
venturis no si tirin indaür e cussi a si organizin pe sabide di sere. 
Pieri, l'ostir, al met une damigjanute di Merlot, Aldo dal For une 
sporte di pan, Pierut di Ache, che al tire sü il purcit, al puarte doi 
salams, Bepo il Casaro doi tocs di formadi, un plui grues di fresc 
e un plui picul di stagjonát. Toni Bedec, che si svante simpri che 
la só femine e met vie di dut tai veris, al puarte un vás di verdure 
sot asét e un di foncs sot vueli. 

A mancjin dome i viers. "I voi jo là di Vigji il Puestin" al fâs Albin. 
| viers di Vigji a son innomenáts in dut il país. A son cussì vivarós 
che se no tu stás atent a ti muardin. Cun chescj viers Vigji al 
faseve stragjo ta la roe e i pescjadórs dal país a lu odeavin. 
Cuant che al é muart Vigji, i pescjadórs a àn fat la colete par fà 
sunà lis cjampanis a manete, tante e jere la contentece. Il plevan 
nol voleve, ma la pecunie no puce, come ch'a disevin i nestris 
vons, e al à lassát fà. 

Nol mancje nuie e te sabide sot sere Albin al fas il zîr cu la 
camionete, a cjapá sü la trupe. Cualchidun in gabine e chei 
altris sul casson, tignintsi ben dûr parce che par rivâ ta la roe la 
strade e je plene di busis e si podarés colá ju. Pieri l'ostir al ten la 
damigjanute di 12 litros tal brac, come se al fos stát un frutin e 
al pense che tornant indaür di sigür a pesarà ‘ne vore di mancul. 
Riváts dongje la roe, si prepare il "campo". Albin al va a meti 
ju i cuardins cui ams cjamáts di viers. Bisugne disi che si varès 
di pescjà cun trê cjanis par om, ma di gnot al e dificil che il 
vuardiapescja al vadi ator pes rois, e cussi al e naturál profitá. 


Cuant che al torne Albin al cjate lis gramulis bielzà in vore e si 
bute in frae ancje lui. 

Tal fratimp al ven scür e cualchidun al pie un füc, cussi si pare vie 
l'umit e e aumente la ligrie. Al è di disi che cul bacan che si fás 
al è dificil cjapà bisate, però la scuse e je buine par fà baldorie. 
Ogni tant cualchidun al va a controlà, ma bisate nuie. 

Tor miezegnot a son ducj madúrs e passúts e a chel pont si alce 
Pierut di Ache e al fàs: "Cumoivoijoaviodi" esislontane, cu la pile. 
Sarà stát il momo o la lús da la pile flape, ormai jù di batarie, e 
forsit si inçopede tai barags, ven a stâi che si sint un gran scjas 
ta l'aghe. 

lamîsa saltin sù: "Al è colàt Pierutta la roe!" e vie a cirîdi tiràlu für. 
Mo ridint e mo porconant, par vie che Pierut al passave il cuintál, 
a rivin a tiràlu a sut. 

No si pues lassàlu strafont, che al podarès cjapàsi une 
malore e cussi lu sburtin sul casson e si va a menàlu a cjase. 
Lu lassin tal curtîl e po si le mochin a la svelte, par no 
sintîlis ancje lór da la sò femine, che e je di lenghe sclete. 
A fasin dome in timp a sintî Gjovane a zigà: “Brut cjocat, ce àstu 
cumbinât cheste volte?”. 


|” 


Pauli Jacus 


Notas su stampe e incunabui 


|: veretát chest volum al e un incunabolo (dal latin incunabula 
- in fassas) cussi di fat ai ven definits i prins prodots da l'art da 
stampe fintramai al 1500 cirche, struturáts secont i esemplárs 
manuscrits, ma stampáts a caratars mobii daür dal sisteme in- 
ventât da Johann Gutenberg (Magonza 1394/1399 - 1468). 
Cubuts in metal ai veve ta facade alte, in rilieif, une letare 
davantdaür, che ai dave vite as rias dal scrit. Las pagjinas in 
negatif érin dàdas sü di ingjostri e cjalcjadas par ben su pa cjarte 
cun turclis di len. Il cost di chescj 
libris al ere une vóre plui bas di 
chei copiáts a man e ai podeve 
jessi furnît di figuras cun xilografie, 
che as cjapave il puest das plui 
cjaras miniaduras. La xilografia a e 
il plui antic miec di stampe che si 
conos, al ven fat su breutas di len 
dür (bree mári) intaiadas in rilieif 
cui sogjets da stampá gjavant il 
len dulà che nol covente. La bree 
mári par ben passade cul ingjostri 
a ven stampade su pa cjarte e a 
pos jessi rifinide giontant colórs. 
Gutenberg al à perfessionâde la stampe tra il 1436 e il 1440, dant 
vite, in gracie dai capitái vüts adimprest da afariscj e da marcja- 
dants siórs, a une stamparie ative a Magonza fintramai al 1465. 
La Bibie stampade tal 1454 - 1455 al é stât il prin libri publicât. 
Gabriella Bucco 

Sucedút intal... 
1319 - Fortifieazions murariis 


B ernart di Ruvigne, dean dal Cjapitul di Cividât, ai 27 di Zenâr 
dal 1319 al donave 100 marchis di denârs aquileiês par la 
costruzion de cente dal gnûf borc di Puint, svilupât su la rive a 
çampe dal flum Nadison. 

La citât di Cividât e cresseve cence polse, cun gnûfs edificis. Dai 
tancj contrats di compravendite stipulâts ta chel timp si sa che il 
compradôr al jentrave in possès dal font in mût legjitim ricevint 
dal vendidôr une frascjute di vît; se invezit si tratave di une 
cjase, al riceveve un pôc di stran in man. Ator dal piçul borc plui 
antîc, cenglât di imponents mûrs di epoche romane, a cressevin 
cuartîrs gnûfs, che a vevin bisugne di jessi protets cun saldis 
muraiis. Come che al sucêt pal solit, la formazion dal perimetri 
difensif di une citât e je il risultât di plui moments costrutîfs: ta 
chel timp a jerin bielzà státs assorbîts i gnüfs tocs muraris dai 
borcs di San Pieri e di San Domeni. Il canonic Bernart al meteve 
però la condizion che il mûr al veve di jessi completát dentri 
de fieste de Purificazion di Marie (ai 2 di Fevrár) intes stessis 
formis di chel bielzà fat sù dai fis di Salomon, dongje de cjase dal 
aromai defont mestri Ventura, che al faseve il sartór. Sü par jü 
ché muraie e superave i cinc metris di altece e par difür al coreve 
dut ator un fossál profont cun tante aghe, simpri cun funzions 
difensivis. Daür dal volé di pre Bernart, il gnüf manufat al veve di 
jessi lunc, alt e larc tant che chel bielzà finit, dotát ancje di tors 
e curmei su la ponte. Tal câs contrari, al vares doprade inaltrò 
ché grande cuantitát di bécs. Tal 1319 lis fortificazions murariis 
a son un argoment di mode, stant che di chest s'indi ocupavin 


Un toc dal mûr ator de citát di Cividát. Tante part e je stade fate sü tal 
1319 (foto Claudio Mattaloni). 


ancje a Mania. Di fat, il 1° di Lui chel Comun al cjape acuardis cun 
Volveno dal stes lüc par là indenant cu la costruzion dal mür dal 
Cjistiel. Stant che si tratave di un manufat cjastelan, Volveno al 
oten che la cjalcine che i vúl par ogni pas di múr e vignedi paiade 
ae fieste di S. Andree, cui bécs otignüts dal dazi dal Comun. 
Par mená dongje pieris, savalon e ogni altri materiál necessari, 
Volveno al varès organizát i Plovii, ven a stâi lis prestazions 
manuáls di bande di ogni abitant di ché citát. | possessórs di 
cjars e animái ju varessin metüts a disposizion par chel cont; 
cui che no ju veve, al varés almancul proviodüt i bracs. Chescj 
lavórs, obligatoris par ducj, a saressin stâts realizáts de fieste di 
San Michél (ai 29 di Setembar) fin ae fieste di San Martin (ai 11 
di Novembar). 

Claudio Mattaloni 

Canzoniere e Trionfi del Petrarca (Bartolomeo Sanvito, 1497-1499): 
il Trionfo dell'Amore. 
BG, cod. guarneriano 139, c. 150r 


AVRIL 


1 L 14| S. Ugo 
2 M S. Francesc di Paola Rimit 
3 M S. Ricart Vescul Costituzion dal Stát patriarcjál 
4 J S. Doro di Sivilie Vescul 
e 5v S. Vincens Ferrer Missionari 


6 S. Celestin | Pape 


S 
7D S. Zuan Batiste de la Salle V di Coresime 


8 L 15] S. Redent Vescul 


9M S.te Marie di Cleofe Dissipule 


10M S. Terenzi Martar 


11 J S. Stanislau Vescul 


D 


12 V S. Juli | Pape 


13S S. Martin | Pape 


14 D Domenie Ulive 


15 L 16| Stis Basilisse e Nastasie Martaris 


16 M S.te Bernardete M. Soubirous 
17 M S. Nicêt Pape 


18 J S. Galdin Vescul 


O 19V S.te Eme di Gurk Vedue 


20 S S.te Sare di Antiochie Martare 
21 D Pasche 

22 L UT Lunis di Pasche 

23 M S. Zorc Martar 


€ 


24 M S. Ermini Vescul 
25 J S. Marc Vanzelist Patron di Pordenon - Fieste de Liberazion 
26 V S. Marcelin Pape 


27 S S.te Zite Vergjine 
28 D Otave di Pasche (Domenie in Albis) 
29 L 18| Ste Catarine di Siene Patrone d'Italie e d'Europe 


30 M S. Piu V Pape 


Tin in banda al camin 
[l plevan e il sindic 


N: volta, ta un 
païs da la Bassa 
Furlana, un nudrit grop 
di zovins al veva cjatât 
un mout par vivi la 
zoventüt in ligria e in 
maniera lizera: schersâ 
cun ironia. 'Na part da 
la lôr furtuna a era chê 
di vê cjatât un predi 
in gamba, inteligjent, 
ironic, plen di buna 
volontât encja se di 
ideis un tic anarchichis. 
Chel che pi al faseva 
gjoldi il prelât al era 
il rapuart cul sindic 
dal país, par via che a 


Feagne 


pensavin e a vivevin in mout propit contrari; chest ultin precis, 
atent, osservant de lege e un puc despota. No mancjavin li 
voltis che i doi a si ticavin e, usant l'umorisim, a si li "devin" di 


santa rason. 


AI riva il timp da li^ elezions e il sindic al fas picjà ‘na serie di 
manifescj di un so parint in cualsiasi post, là che a capitava (un 
timp a si podeva, no esistevin i spazis eletorái, a erin nome i mürs 
da li’ cjasis e di cualsivoli post). Il plevan, capida la provocazion 

e la sigura arogansa, al insuria i fantats a disegná da li” musis di 
mus adatis a essi mitudis sora a la musa dal candidât. Preparada 
la cola, cu la farina di flór, a miezanot i zovins a son partits e, 
manifest dopo manifest, il gambiament dal cjáf al doventa un 
zouc propit di frutats. 
L'indoman matina il sindic, su duti' li” furiis, al clama il plevan 
insultantlu par l'at sussedüt. Chist, naturalmentri, al nea dut 
(encja i predis a contin bausiis!) fevelant di pussibii discjavestris 
o miei di aversaris pulitics che a no san sicu passá il timp o che a 
volin meti in ridicul il candidât. 
Al passa cualchi di e un paesan al jót ta un fossál il cuarp di un 
mus muart e, no savint se fá, al clama il predi; chest al va a jodi 
e a só volta al clama il sindic. 
"Pront, pront — al rispunt il prin sitadin — se ese?”. "Nuia di 
impuartant, volevi dome fái presint che tal fossál di Ricuti a àn 
cjatát un mus muart”. 
"Poben — al rispunt svelt il sindic — ch'al prejodi lui pal funerál, no 
intint partá via il lavór a nissun”. Il predi, svelt sicu ‘na saeta, cun 
pachea e ridussant: “No, no, pal funerál mi rangi, purtrop soi 
abituát, posto che ta chest país a son tancju' anzians. Lu ai visát 
par via che lu riten parint stret dal muart, e no ai cjatât persona 
pi vissina al mus da dové averti". 

Il Strolegant 


Un pridi di buine gramole 


ps Cesco al vignive fór dai Pirones di Duminisie, une fameo- 
ne di bacans! e di scueláts, plene di rube e di bécs. Lui al si 
clamave Francesco Del Missier ma, dal moment che a i plaseve 
tant il garp, la int a lu veve batiât pre Trinco. E par compagná il 
vin al tignive saurît il stomi cun ogni ben di Diu: formadi e butiro, 
salams e musets, bafes d'argjel e ames,? cjar di pîel e di plume, 
mitude vie intalas piles dal ont, ridic, menevolt,? verzes e pomes 
di stagjon. Cjanive e cridince ai ere simpri plenes. Ogni domenie 
al gustave cuntun polac in tecje che la Boreane, la só perpetue, 
a veve copát la di prime. A la sierve a i tocjave il cjâf, las svuales 
e las cates, che al ere pur simpri un bon bocon. Dut al ere ben 
cuinçât e ben parecját come 
che a insegnave La scienza in 
cucina e l'arte di mangiar bene 
di Pellegrino Artusi, un vanze- 
li cetant nomenát che al veve 
comprát a Venezie. Pre Cesco 
al mengjave simpri a plene 
gramole. No par nuie al ere un 
bodocli^ di om, cuntune chile? 


ricchi possidenti 
cosce di maiale 
bieta da taglio 
fagotto 


pancia 


di bo. Par chest al mengjave simpri cu las gjambes a larc che 
sot ai podeve passoná las gjalines. Intal sglová? panets e intal 
gloti jü polente e formadi salât al ere un campion, a i deve dente 
tant che un mus a semole. Une di il professüer Tonin, par cirî 
da metilu in stengje, a i disé: "Assai sobrio é mangiar poco, fa 
risparmiar medico e cuoco" e pre Cesco al rispuindè: "Magna 
bevi e caca forte e non aver paura della morte". Cheste a ere la 
só filosofie sul mengjá, sul bevi po Diu nus intravuardi. Sul volt di 
Bearie al veve un sio vignál di fruntignan neri e ogni an al faseve 
vigni a pueste doi caratei di blanc da Conean, che al travasave 
cu l'aiüt di sio fioc Justin. Insome, pre Trinco al steve cjapant une 
brute... plere. La int, vidint che al trascurave las rubes di glisie, a 
si lagnà cul vescum e il vescum a lu clama jù a doremus? a Puart. 
Conclusion: proibito tener vino in tavola e proibito bere piü di 
un bicchiere al pasto. Pre Cesco al torná a Clausîet scuintiát.? Al 
pensa che al vescum a si cugnive sì ubidi... ma a sio mûet. Par 
intant al cuminçà a tignî il fiasco sot la tavole. Po une biele di al 
ze a pueste a Muran par fási fà une grande tace cul mani che al 
puartave simpri cun se, encje par zî a gustá o a cene cul predes- 
sam. Fat dut a la letare, secont l'orden dal vescum. Ai contave 
che, finint da bevi l'ultim flât di vin e cjalant di brut vuli la tace, 
al diseve: "Ah, tace tace ti slungjastu fin laü dai peis". Ce di? Al 
veve reson Zomarie speziár: "La bocje a é un for e il cül un ru". 
Gianni Colledani 
Furlan di Clausiet 


6 spezzare 


7 a rapporto 


8 umiliato 


À vincj agns a si pués muri cussì... 


hest fat al è sucedüt timp fa a Lavoreit, une borgade di 
Sclúse. Ai a le viveve une vecje femenute ch'a le veve il podé 
di pronosticá l’avignî; a le passave par strie e tancj ai vevin poure 
di jei, ma no le faseve dal mál a di nissun. Al ere ancje cui che, 
di platát, al lave a domandái cualche consei: fra chescj, le Nene 
(le clamin cussi, par dâi un non). Apene sposade e in spiete di un 
frutin, a l'ere lade da le vecje par savé se il part al fos lát ben, 
se il frut al fos cressût san, s'al ves vüt une vite serene. Dutis le’ 
rispuestis che le Nene a le veve vút a le vevin trancuilizade, für 
che une: in ché di che il zovin al varès finit i vincj agns al veve di 
stá lontan da l'ághe. Da l'ághe a le podeve vigni le muart! 
Il timp al passave, il frut al cresseve ben e le Nene no le rivave a 
smenteá ce che i veve dit le vecje. Intant il zovin a si svizinave ai 
vincj agns e le mári a l'ere simpri pui serie e tormentade. 
Le zornade prime dal complean a le veve prear il fi di fâi un grant 
plasé: tal indoman al veve di restá sierât inta só cjamare dut 
il di. Il zovin, ch'al voleve un grum di ben a le mär, a le veve 
contentade. Cussi, le bunore, apene sveát al veve domandát un 
cjadin di ághe par lavási le muse. 
Le mári, pensant che dopodut al ere dome un cjadin di ághe, i a 
lu veve portát. Dopo a l'ere lade a cjoli un sueman e cuant ch'a 
l'ere tornade inta cjamare a le veve cjatât so fi imobil, cu le müse 
dentri il cjadin, sejafoát! 
Antonino Danelutto 
Furlan di Scluse 


À seuele a peit 


i zeve a scuele a peit a Frofean subit dopu la guere (no come 
vuei, in machine, soredut s'al plouf, e simpri compagnás di 
un genitór o di un nonu). Al ere biel ciaminá bessói, sul ór da la 
roe (vuei no si la viót: a l'àn cuaiarte cul siment). Une di dal prin 
autun i ài incrosát une frute che, püc prime da li^ vot di matine, 
a zeve in diresion contrarie: jo dal Bando viars la scuele, un "an- 
nesso” tal curtil di Clecar; i dal país viars la Strade di miès. 
“In dulà vêtu, Valerie, cul carnér in man?”. 
"| voi a seòns, tai ciamps. E tu?". 
"A scuele...”. 
Cialant li” fueis zalis, i cacos ros tai orts, un vél lisér di caligo ta la 
roe, cualchi ussilut fra li^ vis, i varés molât la sborse su la strade 
e i sarès lât vie cun Valerie, tant pi furtunade di me: a scartossá 
i scus dal sorgiâl par ciatà cualchi panolute dismenteade tai 
Camps di chei ch'a erin lâs a ciapà sù blave. 
A veve di jessi une biele sodisfassion, i crodevi, torná a ciase cul 
sacut plen di sens, e magari sintí la mari ch'a dis: “Providense”! 
“Ventu ence tu, Gian- 
franco?”. 
“No pos, i voi a scuele, 
jo”. E i ài continuât a 
ciaminâ viars la plasse 
dal paîs, cul côr plen di 
malincunie. 
Gianfranco Ellero 
Furlan di Frofean 

[as Rogasions 


ai miei ricuarts di frut a é restade cuási come un sum la pri- 
me volte ch'i sei stát in Rogasion cun mé mári; ai ere i timps 
che la campagne a ere inmò une vóre lavorade e ‘pred e tegni 
bon' Chel che dut al governe al coventave par sperá intune bui- 
ne anade almancul in cont dai prodots da cjere. 
A Curcuvint la prime Rogasion a ere a San Marc e po’ âtas trei 
tai dis davant da Sense: lunis, martas e miercus. Ché dal lunis 
a ere denti dal confin das cjasas, ché dal martas a si slargjave 
fintramai tas tavielas e ché dal miercus a lave a tocjá i confins cui 
país dongje, a ere la plui impegnative e il so non a lu confermave: 
‘la grande volte”. 
'La grande volte' a ere grande no dome pa lungjece dal percors, 
ma encje pal timp che a coventave a fálu, tant al e vér che si 
partive tal dopomiesdi e si batevin i trois par trei oras. 
La int no mancjave, cunsiderât che, pouc o trop, ducj ai veve un 
flic di campagne e cualchi anamál e encje l'ordin da pussision al 
ere precis: davant las crous dai gonfalons das fraternas, po' fruts 
e oms, cantórs, preidi cui mocui e daür las feminas. 
Une volte jessüts di gleise, chest ordin al durave par un tic, ma 
lant pai trois dulà che a ere la mularie al ere da sgrisulási. 
In ogni stáli dulà ch'a si passave a ere l'usance che il paron al 
dave da bévi prin al preidi, po ài cantórs, dopo a chei das Crous 
e vie indavant; nol è che in ogni stáli al fos da bévi par ducj, ma 
a la fin dal gir plui o mancul, cui prin e cui dopo, ducj ài rivave 
adore di bévi un flát. Pai grancj al ere vin, chel tic, ma pa mularie 
al vignive slungját, une vóre, cu l'ághe. 
Ogni incrosadice a ere la pouse cu la leture dal Vanseli, l'orémus 


e l'invocasion dal preidi cul Crist spacant las cuatri parts dal 
mont: A fulgure et tempestate. Libera nos Domine, A peste 
fame e bello. Libera nos Domine. E po”: Ut fructus terrae dare 
et conservare digneris. Te rogamus audi nos, Ut nos exaudire 
digneris. Te rogamus audi nos. 
| Cantórs ai ere chei plui impegnáts par vie che in dut il pelegriná 
ai veve da cjantá las litanias dai sants, litanias che feminas e oms 
ai cirive di rispuindi, simpri cjantant. 
| plui contents érin nou mularie che dopo la prime dade dulà 
che i grancj ai cirive di tègninus a dovei, cul là dal timp si cjapave 
cunfidense e di tant in tant si scjampave für dal troi e si lave a 
ciri, par mangjá, tal vert che al stave cressint jerbe soréli e pan 
e cuc. 
Las máris, o i páris s'ai ere, ai provave a fánus tirá a dret, ma si sa 
che cuant che si é in compagnie... 
Apene ch'i tornavin a tir nus rivave biel dret un biel pataf ta cope 
o une tirade di vorélas, ma dome las primas voltas, dopo, vint 
capit cemüt ch'a funsionave si cirive, cu la sveltece dai agns, di 
schivá chel e chel. 
Mail biel al ere che dut ce che si veve sparagnât tant da pussision 
di sigür al vignive tornát cui intarés apene cha si rivave a cjase. 
Celestino Vezzi 
Furlan di Curcuvint 


| arloi di nóno 


a i ai mai dismenteât "l'arloi di nóno", como chi lu clamavint 

nó in cjasa piçui e granc, chel arloion grant grant, poiât 
su una parét da cjamara dai nónos, cui numars romans e dós 
cuardas cui pés dapè. l'arloi al bateva las oras e, dopo ve batüt, 
dopo un cimi! al ribateva e ogni vôlta a colava jù un tocut di 
cuarda cul pés. Gno nóno ogni di, buinora e sera, al veva da lá a 
tirálu su: propi cusi! Al cjapava il pés dapè da cuarda e a lu tirava 
su dut ce ca si podeva tirá, prin un e dopo chel áti. 
Cuant ch'al sunava a si lu sintiva indalontan indalontan e si erint 
pai cjanps o pai práts, mama a mi diseva: “Scôlta ce ch'al bat 
l'arloi"! Cussì a saveva sa era ora da baila? a lá in cjasa a parecjá 
la marinda o là a fà dal cjót.? Papà al brundulava sinpi cun nóno 
e ai diseva: “Da via chel arloi ch'a è una secjada scuignî tirálu sù 
doi viaz in di!” e nóno ai à sinpi rispuindüt che a na lu vorés mai 
dát via, nencja s'al fos stat cencia bés! 
L'arloi al e restát sinpi tal stes puest un grumon di anc e, dopo 
che nóno al é muart, al era papà ch'al leva a tirálu sü, un gunp 
secját di ché lienda: se guai al si dismenteava una di, cuant che i 
pés ai erant dapè e ai rivava sul palment;* l'arloi al si fermava e a 
tocjava meti in ret? l'ora. 


un po' 

andare svelto 
rigovernare le mucche 
pavimento 

sistemare 


In chei anc una tasa? di int 
foresta, tros ai era come- 
leans, a leva pas cjasas 
a cerî róba vecja e dug ai 
deva ce ch'ai veva, conten- 
tons di no vé sot i vói che 
biada rôba ch'a iur inpen- 
sava la miseria, il stentá, 
la fadia, e cun chei cuatri 
ch'ai cjapava, ai conprava 
roba moderna, di plastica. 
Una sera d'isuda,” i m'in- 
pensi como chal fos ieir 
(jo e gno fradi i erint già 
tal jet), encja da nó ai son 
capitáts doi comeleans a 
domandá si vevint roba 
vecja da dà. 

A papà ai na pareva vera! Al è vegnüt ta cjamara dai nónos, al 
à tirát ju l'arloi e a jur al à dát par trenta mil francs. Jo e gno 
fradi i vaivint disperáts e i disevint: "No sta dá via l'arloi di nóno, 
papal". Ma n'and'é stat nuia da fà, dal det e dal fat l'arloi al era 
passât di man e a nó fruts a nu restava nomo una parét vueita e 
un grant vueit encja tal cour. 

Chei doi comeleans a na jera nencja four di cjasa che a papà ai e 
vegnut tal cjáf ce c'al diseva nóno su pal arloi: al à molât sacs e 


6 tanti 


i primavera 

ravas, al à cjapát sü la só moto Guzzi rossa e a jur à corút davour 
fint a Vila, parcè che ai veva det ch'ai sarès láts a durmî propi a 
Vila. Ma al a n'ai son mai riváts e gno pári al à scuignüt torná in 
cjasa cu las pivas tal sac: cuissà indulà ch'ai erant, ormai! 

Cun chei bës, un pár di mes dopo, tal giugn dal '65 — nóno al 
era muart il prin di di avril dal '64 — al à conprát da Menchini, a 
Tomieg un arloi moderno, ch'al suna encja las miegioras e denti 
ta cassela dal arloi a e incjamo la garansia; gno pári, ch'al tigniva 
cont di dut, a la voleva trai via, ma nô i na vin volút. 

Papá al nu veva contát che l'arloi di nóno al era di so von, il pári 
di nôno, e al era stat fat ta faria dai Solari, a Pesaria, al era dut 
rot e alora a i lu veva trat da banda, tar una cjamara, e cuant ch'al 
era piçul, papà al mateava cui tocs. Gno nôno, a un ciert pont, 
stuf di viodilu cussi malamenti, al si è decidüt di fálu comedá e 
a lu à puartat dal Figlio, a Pri, ca jal à metüt in ret e dopo al è 
sinpi lât benon. 

Ma papà a n'al à plui volút contá dal arloi di nóno; cuant chi 
domandavin alc, al diseva: ^Joiiii, na stait a fámi conta di ché 
róba!”. Al si diseva máuc? da bessól e al fritulava.? 

na mi credarés, ma incjamó cumo, cuant chi lei “Antichità” four 
di cualchi butéga, i pensi cun displasé a chel arloi e i m'ingrópi... 
Cuissà indulà ch'al è, tar ce cjasa ch'al è lât a fini... 

speri nomo che chei ch'a i lu an, ai vétina il stes amôr ch'al veva 
gno nóno par lui. 


Iside Del Fabbro 
Furlan di Davousa (Prát di Cjargna) 


8 sciocco 


? piagnucolava 


Cjasái für dal mont 


Insomp de plane 

dulà che ‘| cil si fâs tiare 

e le tiare si fás cil 

el aiar al tire adun 

ristielant pal cîl tant che un svolmenát 

i nüi par fa sü burlaz 

Tal jenfri e gambín muse 

si piturin dal colór 

dal anime dal poz 

El aiar di tant rabiós ch'al é 

al sburfine el pulvin fof de stradele 

fasint foredoris di polvar tal cíl 

svuarbant el soreli 

I cjasái si platin daür di ché veladure piade 

In rie i pôi sul ór dal canál 

si pletin tant che Ï buinz 

su lis spalis de none 

ma no si crevin 

El timp nol promet nuie di bon 

I nemái te stole si lamentin berghelant 

Pes stradelis de plane nancje un cjan 

Dome el gno voli al conte 

les primis gotis gruesia di plóe 

che si inein dongje i mei pís 

tant che balutis di veri 

te ciprie de mame. 

Paolo Bulfone 

1" premi al concors "Nelso Tracanelli" di San Michél al Tiliment 2017 


Cjargne che no mole 
|| miracul economie di [)amár 


Bag su in Cjargne de Basse, il prin país che si cjate al e 
Damár. Anzit, se invezit di vigni pe strade normál e passá di 
Vençon, si cjape la autostrade, il casel par saltà für e lá po dopo 
ator pai país cjargnei al e propit ali, tal Comun di Damár. Terens 
agricui pócs — cualchidun a nivel dal Tiliment ma plui glerie che 
tiere — e boscs ancjemò di mancul, Damár al è simpri stát un dai 
lúcs plui puars de Cjargne: chel tant che si rivave a tirá dongje 
cui tais dal unic bosc, cressút ai pits de Mariane, al jere avonde 
dome par paiá i dipendents dal Comun. 

Po ben, juste chei terens li, che a someavin cussi disgraciâts, un 
biel moment — si tabaie sü par jü dai agns Otante/Novante dal 
secul passat — a àn cambiát dal dut il destin dal puest. No je stade 
opare di une magjie, sigür: i à volüt un grup di aministradórs 
locái une vore iluminâts, bogns di viodi un tic plui in là dal lór 
nás, ma soredut ustináts tal cirí für un alc par slontaná dal país la 
puaretát e il pericul, simpri daúr dal cjanton, di un spopolament 
definitif. 

Cheste int, indotade di capacitáts e di une volontát no di póc, e 
à decidút di trasforma chei terens li, che no varessin mai favorît 
ativitáts tal setór primari, tun insediament industriál, fasint 
cussi ce che prin nissun altri al veve vút cúr di fá: meti in vore un 
progjet che di un toc al jere fer su la cjarte, superant il timór di 
puartá vie la tiere a chés fameis che di jé a tiravin für un blanc 
e un neri. In di di vué, la zone industriál di Damár, parie cun ché 
di Tumieg e di Vile, e da lavór a 3.770 di lôr, sparniçâts in plui di 
160 aziendis. Daür di storiis e vocazions industriáls diferentis, 


si puedin cjatá culi realtáts produtivis specializadis tal setór 
mecanic o ben eletronic, ta chel agroalimentàr o ben tal setór 
de implantistiche. Il fin di chest grant centri di produzion, gjestît 
dal “Carnia Industrial Park”, al è chel di creà cundizions siguris 
e favorevulis pal disvilup economic, tecnologjic e competitîf 
des impresis presintis e par rindi simpri plui fuarte la vocazion 
internazional dal teritori. Tra i obietîfs al è ancje chel di deventà 
te nestre regjon un dai riferiments strategjics de industrie 
manifaturiere, valorizant lis presincis di cualitàt elevade no 
dome culì, ma in ducj i comuns de Cjargne. 
Si che i vül ricognossút che i aministradòrs di Damár a son státs 
pardabon bulos. Metint dongje dai finanziaments riváts de 
Regjon risorsis dal Comun, a àn rivát a fà deventá il lór un país 
curât, net, dulà che si lavore e si vif ben e, juste par chel, a ‘nd è 
int che e rive ancje di für. 
No a cás, mo come cumo chest al e l'unic comun cjargnel che 
al pues fá stát suntune incressite demografiche. "La Carnia 
sarebbe più dolce, se il primo paese non fosse Amaro?”. La detule 
taliane e vül tornade a scrivi: "La Carnia é piü dolce, perché il 
primo paese e Amaro!” 

Premiade Dite Favi&Tallone 


Viazá al pant umiltát: chel che al é sigür di savé dut, 
al à miór no movisi di cjase. 
Beppe Severgnini 


[er al semafar 


da in machine fer al semafar e el pinsîr mi svuele lontan... 
Mé mari mi sberle daür: “Gjuli, moviti che tu rivis tart!”. E jo, 
miec indurmidît, o monti su le vecje siscent che gno barbe Fran- 
co i veve lassât a gno pari cuant ch'al jere partit pes Americhis a 
cirî furtune. Une zornade impuartant ché li: le prime dì di lavór, 
par me, in chel di Majan. O partis, le prime tape di un viag ch'al 
durará cuarante agns, plen di morbin, ma ancje un póc scaturît. 
O passi sot dal cjiscjel imberdeát di elare e rosis e prime di zirá su 
par Buie o incrosi Matie ch'al va tal cjamp cul cjar tirât dai cjavai. 
Mels mi salude cu le só torate, te latarie le int e je a puartá il 
lat e cualchi femine e rive bielzà cui bidons a metisi in code par 
cjoli il sir. 

Di front, te ostarie di Petros, al é parát il tratór di Quilino che, 
svuedades les sós gameles, cumò si bagne el gargat cuntun 
grigioverde. El tratór lu à lassát in moto pront par parti, ma 
cualchi volte, tornant a cjase a gustá, lu viót inmo ali! Fintremai, 
mi àn pandüt che une di ch'al veve cjatade tante compagnie, si 
jere fate cuasi sere, tant e je vere che el tratôr si jere distudát, 
restant cence nafte! 

Passant Pers o traviersi il puint su le Ledre e subit dopo, Majan. 
Le glesie, el municipi, le place e li un bel trop di zovins ch'a 
spietin le coriere par là a scuele a Udin. Pôc plui indenant, li 
che le mé strade e va a incrosà ché ch'e puarte a Sant Denél, si, 
propit li, mi fermi. O soi rivât. 

E dopo di ché di, Inviers, Istáts, Nadái, Carnavái, tape su tape el 
viac al va scurtantsi. Le strade e je simpri ché, ma dut ator, planc 
planc, al cambie. 


A dî il vér, però, une volte al è cambiât pui di corse: o stoi 
pensant a chel siet di Mai, cuant che no ai podút lá a vore, 
stant che el cjiscjel, le glesie e le latarie si jerin poiáts su le mé 
strade. Ma dopo, ché strade e je deventade plui largje, al è 
cressút tant ancje il trafic, a son rivadis les tarondis, no ai pui le 
siscent ma une machine coreane, che cuant che o soi partit pal 
viaç no savevi nancje dulà ch'e jere le Coree! Les lataries a son 
deventadis uficis o puestis. Fruts in place a Majan a son inmo, 
ma a son i fîs di chei ch'o ai vedút le prime dì. 
Mi ven ancje tal cjáf di ché buinore che une zovine mi à fermât... 
planc par tigní el gust a lunc: e je le ultime tape, vué o ai finit di 
lavorá. O ai passát ores par saludá ducj i compagns e po, cui pui 
visins o sin láts a cene li di Gardo. Le machine plene di regái mi 
ricuarde che cun doman o soi in pension. 
No avilisi, al tacará un altri viag. 
Giuliano Pascoli 
Furlan di Colorét 


No si fás un viac, al é il viac che nus fas, 
e cualchi volte nus disfe. 
Anonim 


(jamin net 


ai cirüt dulintor e o ai constatát che ogni cjase e ogni edifici 

a son dotáts di un cjamin; come finiduris no son tantis va- 
rietáts, come altece si, e jeune vore impuartante la lungjece dal 
canon pal tirament dal aiar che al puarte für il fum e al tire dentri 
aiar cun ossigjen, di fat cence ossigjen nuie füc. 
Il cjamin di cjase mé al è plui alt di dis metris, parsore al è il 
cjapiel, cuasi compagn di tancj che a son tal dulintor, daspo al 
è il canon, inmaneàt sù cun foratinis di tiere cuete, abàs si cjate 
une puartelute che o ai di póc scugnút rinová par vie che e jere 
rusinide: cheste e servis par podé tirá für il cjalin. 
Il cjamin al funzione ben cuant che al é ben net, ma a man a man 
che si doprilu si jemple di cjalin e la funzionalitát e cale. Jo lu neti 
une volte ad an e par fà chest mi covente un macet di russúi: o 
scuen là a cirîju là ju da lis pescjeris, li che tancj agns indaür al 
jere un lâc fat inmaneá dal cont Attimis di Mania. Il cont al veve 
fat meti dentri da lis trutis e altris speciis di pes e ali lui al leve a 
pescjá; cumo il lâc nol è plui e culi jo o cjati i russi. 
Cuant che e ven la ore di netálu, o voi sul solár cuntune scjale, o 
monti su, o vierc la volpare, une specie di puartele che e puarte 
für sul tet, li o cjati in face il cjamin, propri il cjapiel. 
Cuntune cuarde e un pés o fâs là sü e jü il macet dai russüi fin 
cuant che o pensi che il canon al sedi net, daspò o voi abàs, o 
vierc la puartelute, o rincuri il cjalin e cussì e je finide la funzion. 
Cjamin net! 

Giuseppe Del Tin 


L'archetip dal Gart der Gesundheit 


| soen ven a jessi il prin esemplár assolüt e autonim con- 
servát dal Gart der Gesundheit, dal Museu Gortani al é stát 
fat a Magonza da Peter Schóffer, stampadór di passe 300 libris. 
Tra il 1484 e il 1485 Peter Schóffer al à metút sul marcját doi 
Jerbaris, che si sameavin une vore, tant che impuartants lavórs di 
stampe, ducj i doi cun figuras e coloráts. Dai doi il prin al ere un 
jerbari di autór no conossût in lenghe latine, come che al pant il 
titul Herbarius al puest dal todesc Kráuterbuch. Al cjapave denti 
sü par jü 150 cjapitui in cont das plantas medisináls che as cres 
in Gjermanie ognidune cuntune xilografie e un test di spiega- 
sion in latin e todesc. Ta prefasion a si 
lei la scrite «stampato a Magonza Edi- 
to dal maestro Giovanni da Cuba pro- 
fessore di medicina» identificabil cun 
Johann Wonnecke da Kaub (dal 1430 
- 1503/1504), citadine da Renania Pala- 
tinato, miedi capo di Magonza e Heidel- 
berg e pó di Francoforte. Johann Won- 
necke al à firmàt no dome chest prin 
volum, ma cun ogni probabilitât encje 
il plui penc Gart der Gesundheit, che 
Peter Schóffer al à stampát il 28 marz 1485 pa fiere da vierte di 
Francoforte. A sitrate dal prin Jerbari publicât in lenghe todescje, 
che al cjape denti 435 cjapitui cun cirche 520 plantas, ripuartadas 
in 380 xilografias. La presince das stessas plantas, segnadas tai 
doi volums cul non in latin e in todesc, a pant la stesse paternitât. 


Gabriella Bucco 

Sucedút intal... 


1319 - [1 Cjapitul di San Pieri in (jargne 


pu che peraulis, al conte l'esempli. Chest a an di vé pensati 
canonics inrabiáts dal Cjapitul di San Pieri in Cjargne, cuant 
che ai 5 di Fevrár dal 1319 a presentavin ae autoritát dal vescul 
i fuarts riclams pal brut compuartament dal lór confradi Siurido, 
ma soredut intai confronts dal lór Preposit, ch'al veve di jessi 
vuide spirituâl e bon aministradór dai lór bens. 

Invezit Mano, chest al jere il so non, un bon esempli no lu veve 
dát di sigür, cjalant aes tantis mancjancis di ce ch'al jere acusát: 
mancjade residence in loco, disubidience aes disposizions 
sinodáls pal batisim dai fruts, mancjade custodie dal vueli sant, 
abüs de aministrazion temporál in dam dai stes canonics, un müt 
di fà dispotic, concession di impunitát a paiament par adultars, 
fornicazions e sperzürs, posses abusif di decimis, cuartés e dirits 
de glesie, che ndi veve vüt cetancj dams economics. La situazion, 
cetant preocupant, e domandave un intervent decisif. In póc 
timp Pagano, vescul di Padue e in chel periodi aministradór 
dal Patriarcját, al ordenave une fuarte riforme di chel Cjapitul. 
Al domandave il ristabiliment dai metodis di cure e gjestion 
corets osserváts par antic, imponint al Preposit la revoche de 
concession des capelis che al veve distribuit a siei amís predis a 
plasé, puartantlis vie ai canonics che ur spietavin di dirit. Al veve 
po di torná indaür in müt complet dut ce ch'al veve usurpát, al 
veve di fá comedá il poc de glesie e la muraie dal simitieri, par 
nuie in bon stát, par vie che no jere stade tignude di cont. Al 
veve dopo di difindisi di une acuse gnove e pesante: ché di vé 
fintremai comprát la só elezion ae Prepositure, fasint jentrá di 


Tal 1319 il compuartament di plui di cualchi om di glesie nol jere dai plui 
esemplárs (rievocazion storiche - foto Claudio Mattaloni). 


scuindon intun barcon de sagristie, dulà che i canonics a jerin 
impegnáts tes operazions di vót, des monedis di florins, par che 
ses dividessin. Juste in pont, il vescul al veve ché di regolá lis 
vergognosis iregolaritáts saltadis für par altris canonics, dispès 
assents de glesie, cjapáts plui des concubinis che a vivevin cun 
lór e che ur vevin ancje dát fis. Dutis lis feminis a vevin di jessi 
dislontanadis dentri vot dís, specificant cun clarece che no 
podevin jessi cambiadis cun altris. Un di chei predis, cun di plui 
di no podé tignî plui cun se la só concubine Isletta, al jere obleát 
a torná indaúr lis breis e i clauts che al veve gjavát a ché glesie, 
impuaride in ogni mût propit di cui che al veve di difindi i siei 
bens e incressi il cult divin. 

Claudio Mattaloni 

Canzoniere e Trionfi del Petrarca (Bartolomeo Sanvito, 1497-1499): 
il Trionfo della Pudicizia. 
BG, cod. guarneriano 139, c. 162r 


MAI 


1M S. Josef Artesan Fieste dal Lavór 
2] S. Atanasi Vescul 
3 V S.ts Filip e Jacum Apuestui 
4 S S. Florian Martar 
@ 5D S. Gotart Vescul 
6 L 19| S.ts Marian e Jacum Martars 
7 M S. Flavie Martare 
8 M S. Vitôr Martar 
9 J S. Isaie Profete 
10 V S. Antonin Vescul 
11 S S. Ignazi di Làconi Frari 


A 12D S.ts Nereu e Achileu Martars Fieste de mari 

13 L 20| La Madone di Fatime 

14 M S. Matie Apuestul 

15 M S. Doro contadin 

16 J S. Ubalt Vescul 

17 V B.de Antonie Mesina di Orgosolo 
O 18 S S. Zuan | Pape 

19 D S. Ivo Avocat 

20 L ?1| S. Bernardin di Siene 

21M S.te Gjisele Regjine 

22M S.te Rite di Cassie Taumaturghe 


23 ] S. Desideri Vescul 
24 V La Madone dal Jutori 
25 S S. Bede Predi La Madone di Monsante 


€ 26 D S. Filip Neri Predi 
27 L 2| S. Ustin di Canterbury 
28 M S. Milio Martar 
29 M S. Massim Vescul 
30 J S.te Zuane d'Arc Vergjine 
31 V Visitazion de Madone S.ts Canzians di Aquilee 


Tin in banda al camin 
[austin Sparagnin 


ee 
No biel, a par im- 
pussibul che ‘na 
volta la int a zeva in- 
denant cun fats e con- 
tis che vuei a somein 
fiabis o invenzions par 
drei alc, ma cuant che 
a si necuarsisi che li” 
medesimis —situazions 
a sussedin encja vuei, 
alora dut a si rebalta e 
a ven da confermá che 
il mont a nol gambia". 
Ta un país cjargnel no 
lontan da Vila a viveva 
'na famea che no si la 
passava mál, anzi, a dit 
di cualchidun, a podeva 
stá benon. Se a no fassin státs cussi sparagnins, a podevin fà la 
vita da re. Ma a susseit spes che a plouf tal bagnát intant che 
il sut al doventa sec. Il cjáf famea Faustin al era persona che al 
vuardava dut, al controlava dut e al voleva savé dut su li’ spesis 
e su li” palanchis che a zevin fór. E tal cuntimp al imponeva di essi 
sempri lui a dissidi se spindi ta li^ ocasions che a era alc di com- 
prâ. La famea, dopo lungjis discussions, a veva dessidüt di partà 
a cjasa un cjan par metilu di vuardia. Alora Faustin al era zût ta 


Cjas 

un cusso in un país vissin e al veva dit: “Vorès comprá un Can 
grant e gros, che al vei la vous potenta da fà poura, che al costi 
puc e soradut che a nol domandi di mangjá tant". Judút dutis li’ 
ufiertis, al era tornát indavór sensa la bestia, pensant: "Se i sin 
riváts a vivi, e vivi ben fin adès encja sensa, il cjan a no ni serf”. 
Cussì il timp al zeva indenant. Di tant in tant Malia, la só femina, 
a i domandava alc par zí a fà la spesa, ma lui al faseva fenta di no 
sinti o a i rispundeva in svariadis manieris: "No ài bécs minüts", 
"Soi impegnát", "Torna pi tart.". Ché beada femina a era doven- 
tada sclagna, duvint prepará il mangjá encja pai doi fîs e privan- 
tsi dal so bocon. 
Nencja l'om al era grasson, ma chel di rus o di strus, vint la cas- 
sela dai bécs, al rivava a rafá alc. ‘Na di un parint, da la lenga 
francja, al era passât a cjatà la famea e al veva intindût subit la 
situazion di crumiransa; prin un fastidiós asset, podopo la pucja 
intenzion di fevelá, l'olmá la tanta culumia, la lús sempri studa- 
da, il café fat cun tanta aga e fondacjus. Da ultin i vistits fruiâts 
che dibot a si jodeva sot. Il parint a nol era stát content di jodi 
ché situazion li e alora al à cjapât par un bras Faustin, da ché 
volta clamát 'Sparagnin', e intant che al zeva fór a i à dit: "Se 
brut che a è il vé da mangjà e no fálu par speregná! A ti scriva- 
ran ta la lapida: «Al à vivut da puaret e al é muart da siór», ma 
recuarditi che ducju' chei che a vegnin dopo a gjoldaran da la tó 
tacagneria". 

Il Strolegant 


Il Pantofol da la ('veste 


Pe vecju a no si cjacarave di butegons tipo Arteni o Bernardi 
indulà che se tu entres crot! tu vens fôr vistît da cjáf a peis. 
A si veve bisugne di sartüers e di tiessidüers e prime encjamò da 
preparà fil cun dut ce che a si podeve: cjanaipe, lin, stope, lane di 
fede e, in timp di vuere, encje scusse di morár. Davór al ere dut un 
travai di maciles,? gramoles/fracs, sgarcs, daspes, füs, panzeis? e 
corletes. Enfri Vit e Clausîet ai lavorave tencj tiessidüers, omins 
e femines, par produsi "rube di pedál”, ven a dí tele aseane fate 
in cjase, par disfranzeále da la "rube di butighe" che a si cjatave 
a Spilimberc o che ai puartave i rivendicui dal Cjaduvri, fodres, 
cambri, ferande e bombasine, framiec a botons e stampes 
dai Remondini. A 'nd'ere di 
brâfs: Zuan Marcuc e il Bele, 
Meni Ciac, Torio Vicin e Vigii 
Blarasin (Stagnin), e po Furtün 
e Bacines che ai faseve nome 
filzades e imbutides. 

Ma il pi famúes, chel che al è 
restát intala memorie, al é il 
Cristofol/Tofol da la Cueste, 
entrát encje intala leterature 
come Pantofol, cun cheste 


1 nudo 


? maceratoi 


3 pennecchi 


filaine: “Il Pantofol da la Cueste al tiesseve tele bot a bot, par 
fantint une cuartute al steve sü dute la not". l'imprest tipic dal 
tiessidüer al ere il telár, cun tant di pedál e di scafe/navisele da 
butá da di ca a di là cul ffl dente. A si produseve tele par fà di dut: 
cjameses e cjamesots, grimái e barzits,^ fazolets di trie sortes, da 
nás, da cjáf e da cuel pal sudüer (che une volte la int a ere pi nete 
di chel che a si crüet), rassadüers blancs par compagná i muarts 
e tele par canevaces, cussigneles,? stramacs e bleons, che vos 
lassi imagjná cetant mulisits. Las femines, dopo vie mondát e 
sgarzát la lane di fede, ai faseve il panzel e ai lu meteve su la 
rocje par filálu su la corlete. Par mantignî il fil simpri umit e aunít 
ai tignive in bocje, par fà salive, un cuc di cirisie o une nolute, 
cjantant: “A sante Margarete a si file la fusete, a san Valantin a 
si distude il lumin". Ai nasseve encje filaines a dós vües dal tipo: 
"Comari badesse vigneiso a messe? No che no ven. Ce veiso da 
fà? Di maridá mé fie. E ce i deiso in dote? Un panzel di stope e 
une casselate cun dente une pantianate. Puare garzone ce grant 
avigní che a vara! Mandi comari”. Se a si voleve un biel culüer 
zalut a si meteve la ace? a intenzi intala aghe cjalde cu la malute” 
da las cocoles o cu las fuees di cjastignarie. La lane a ere pronte 
par fà maes da tignî a piel o cjalces par parási dal fret. Ma ce che 
ai becave! A pensá ai mi ven encjamo i grisui. 

Gianni Colledani 

Furlan di Clausiet 


fasce per neonati 
federe 
matassa 


mallo 


Striis dapardut 


ntal Nufcent, stant a le' testimoniancis di tantis personis (cual- 
chidune ancjimò in vite), a Sclúse e inta frazions a le vivevin 
feminis ch'a le passavin par striis. Une di chestis a l'ere le Smàuze 
di Cjasesole: alte, secje, mûse lungje, nas grant, vogluts gris, ca- 
nolutis sutilis, mans lungjis e scheletridis, piel dute ingrispade, 
un pouc cuete. A le portave simpri une cotulone scure che cuási 
a le cuviergeve i scarpets. Inta gnots di lune plene a le lave su le 
puarte di cjase puartant cun sé un cit: dentri a le veve cinîse ch'a 
le massedave cjalant le lune intant ch'a le diseve peraulis che 
dome jei a le" cognosseve. A le veve preparàt ce che i servive 
pal striament! 
A Cjadramac un'atre femine piçule, mágre, cun doi vôi spirtáts, 
a l'ere simpri pronte a striá cui che no le ospitave in cjase o a 
le cjacarave mál di jei o i faseve cualche dispiet. Une di a l'ere 
capitade a Racolane, a le veve domandát une butilie di lat al 
Vigji, ch'al veve trei vacjis. Il Vigji no le veve contentade. Alore 
le femine a l'ere lade inta stale, a le veve cjarecàt le vacje ch'a le 
faseve pui lat e a l'ere lade vie disint stranis peraulis. In ché sere 
il Vigji nol veve molzùt nancje une gote di lat da le vacje striade. 
Tal indoman al veve scugnüt lá a clamá le strie che, tornade, a 
le veve cjarecát le vacje. Subit, il Vigji al veve molzüt tant lat e al 
veve ancje implenât une butilie pa’ le strie. 
Antonino Danelutto 
Furlan di Scluse 


Ripetent ma no mus 


Frofean no vevin asilo pai frus e mé mari a penseve che jo i 

eri masse sôl. Jo i stevi ben bessól, ma se une mari a pense 
il contrari... Alore une di, tal Estát dal '42, viodint dopu messe 
la mestre dal país, a i dise: “Signora, questo bambino è troppo 
solo. Non potrei mandarglielo a scuola perché stia in compagnia 
di altri bambini?". 
“Certo”, a rispundè la mestre, ^saró ben lieta di accoglierlo”. E 
cussi, il prin di Otobre i ài 
tacát a lá a scuele, sense jes- 
si iscrit. La scuele mi plaseve 
tante i eri svelt tal impará a 
lei e a scrivi. Ai prins di Zuin 
dal ‘43 la mestre mi dè une 
pagele dute plene di "lode- 
vole", ch'al valeve deis, e mi 
disé: ^Di alla mamma che 
firmi qui sotto e ci vediamo 
in seconda". 
Lant a ciase mi pareve di svualá: i eri stát brâf in dutis li^ materiis 
e in duciu' i tre trimestris. | eri fuart ence in “cultura fascista” e 
“lavori donneschi e manuali”! 
Apene viarte la puarte i dís: “A à dite la mestre che ti firmis chi e 
i voi in seconde". Rispueste: "Nence par idee: a scuele si va a seis 
ains, no a sinc, a sfuarsá il sarviel”. E tal Otobre dal '43 i ài tacât 
a lá... in prime. | eri ripetent, ma no mus. 


Gianfranco Ellero 
Furlan di Frofean 

Biei ricuarts di un vias 


ar un coma me, ch'al a scugnüt partí pal mont cu’ la valîs e 

che par lavorá al à girát in lunc e in larc, a no capita ducj i dis, 
ta un vias intai Státs Units, di cjatási 'nta 'na botega a comprá 
un disco (sot li’ fiestis di Nadâl) e incrosási cun un amigu che no 
ti iodis da ains: Mario Bortolussi, encja lui emigrát in Canada, a 
Fort William. Al era il 1961 e la sitát a era San Francisco. 
Propiu la sitát indula che la tiara a è balarina coma in Friúl e 
che il taramot nol ferma mai di scjassá sot dai piè. San Francisco 
a e in California, indulà ch'a mereta fermási a visitá li” cantinis 
(fondadis la pi part da fraris), li^ vignis, i naransárs, i mandolárs, 
tantis cualitáts di piarsolárs e encja armelinárs coma tal Ranch 
(cussi ulà a clamin la fattoria) di Liuti Marièt a Kingsburg. Se 
dopo ti vas 'n ta la baya da la Miesa Luna, ti jos 'na estension, 
tant che il vuli al riva a jodi, di Brussel Sprouts là dal compaesan 
Gino Macor. Se par cás ti rivis a Castro Ville (a la clamin encja 
Cuatrinianville, par via che 'na buna part dai abitants a si clamin 
Quattrin), co ti rivis in país al ti saluda un articjoc (carciofo) grant 
coma chés cisternis dal aga ch'a son cuasi simbul di ogni país. 
A San Francisco al ven a cjatámi un altri amigu, il Licio Taurian 
"Boldo" ch'al mi domanda di tornâ a Toronto in machina insiemit 
a lui, parsè che i sos compains di vias a erin tornâts in aereo e al 
era restât di bessoul. 
A doventarés massa lungja contá dutis li^ aventuris, li? sorpresis 
e scuviartis che in chei dis i vin fat. No pous fá di mancul di 
contá il fat che, posto che da la California a no si podeva entrá 
in Arizona cun frutan, massima naransis, coma chés ch'i vevin 
comprát (un dolar par scartòs lunc la strada e, si capis, a no erin 


stadis tratadis), i vin scugnüt mangjâlis insiemit ai doganeirs 
sintáts su la mureta tal cunfin California/Arizona. O da la multa 
ch'i vin cjapât par véi corüt massa tal mies dal desert dal New 
Mexico. | corevin su la Road 66 (autostrada famosa tant ch'a ghi 
an scrit parfin 'na canson) e l'unica machina ch'i vevin incrosát, 
al era cuasi misdi, a doveva eissi stada propiu ché dai Police, 
ch'a ni an dita subit: vi conven fermávi a paiála si no voleis vé 
problemis. Tal prin paesut, ch'al si clamava Santa Rosa, il seriffo 
al era belzà pront ch'al ni spetava: 15 dolars o 3 dîs in preson la 
sentensa dal Sheriff cul cjapiel da cowboy tal cjáf e ch'al mastiava 
tabac e no ciungón. 

Ma il fat piimpuartant di dut il vias alè sussedüt "nta 'na straduta 
coma chés dai nustris cjamps, propiu sot di ché culina in da ch'al 
è scrit in grant "Hollywood". 

Cun Tony Querin, amigon cun radís a Villotta, ma ch'al vif 
incjamó a Covina, i stevin tornant indavour dopo véi visitât la 
zona residenziál dai famous artiscj hollywoodians: i vin sbalgjiát 
di svoltá e si sin cjatâts ta 'na stradela, streta e di tiara batuda. 
A 'na trentina di metri davant di nu ti jodin 'na machina taliana 
(m'impensi incjamò ch'a era na milesent), cul davori dentri inta 
la riva. | dis: “Toni, zin a jodi se a an bisugna di 'na man". 

Riváts dongja, stant ch'al era apena sucedút il fat, a saltin four 
da la machina prin un frut e 'na fruta, subit dopo un omenut (che 
i vin capit ch'al era il suocero) e par ultim Primo Carnera: propiu 
lui in persona. Mi torna il sgrisulon doma a pensághi. Tacàn 
subit a cjacará furlan e jo, un tichinin disfasát, ghi domandi s'al si 
ricuardava di Sopula. Il Gigant Bon, dopo véi fat na musa di ridi, 
cun me grant sorpresa, al mi à rispundút: “Di cui? Di Partenio 
fatour dal Cont, cuant ch'i vignevi a cjoli blave par i mei paesans 
di Secuals, o di Gusto Vecione Bomben, a bevi il café cu la 


sgnape ta la botega di Rico da la Cumina Sartor?”. A chist pont 
ghi domandàn s'al veva bisugna di na man, ma lui ridint, intant 
ch'al si meteva i guants, a ni à dita grassie e, cjapát il paracolps, 
al à indressát la machina metintla in strada e po dopo i si sin 
saludáts. No mi pareva vera, i vevi dismintiát a cjasa la machina 
fotografica. Ma encja si no soi rivât a fa 'na foto, il ricuart di chel 
mument cussì biel i lu ai incjamó presint e no lu dismintiarai fin 
ch'i vif. 
Alberto De Rosa 
Furlan di Sopula e di Toronto 

Cunfin chal divit 


Par tant ch'o cjamini dulinvie chest troi a sbighet 
tu amie mé tu puedis platáti tal foran dal mont 
no cjatarai il cunfin de mé anime tal to paré sclet 
li che al finis il dolór, li che no si po dáti di cont 
jo volarés a cjaval di chel cunfin bussáti 

e tu a vént inm tu staressis e jo a muarditi. 


Sul cunfin di te li che si slargje il nestri afiet, 
li che al scomencà il plasé di te dal to aspiet 
o cjali plui inlà dal me umbricon, lontan 
dulinçôs o fás sù mûrs par fáti dispiet 

no mi contenti de mé visuál, o soi in afan 

e o pon un cunfin sul ór de mé cerniture 
dolór e amór di te, frute, no àn frontiere. 


O cjamini discolce cui mei píts te jarbe 

al rive l'aiar che si vise di un prát slis di barbe 
a platási tal balcül fat sù tal cjamp seát. 
Jo o fás fadie a visámi di dulà ch'o ven 
parcè no sint plui la gjonde di jarbe e fen. 
O spieti sintade su la piere il ricuart 

di chei savórs dal aiaron che al é stát 

dal cunfin balarin tra jarbe, fen e prát 

e se di dividi spirt e sudórs je la fonde 

jo mi sint obleade a zontá gjonde, 

dut cás vie pal gno prát a passaran 


ducj i aiars dal mont ch'a vignaran. 
Stefano Gasti 
2t premi al concors “Nelso Tracanelli” di San Michél al Tiliment 2017 


| pevarons 


ari e fi a son un dutun. Là ch'al va un al va ancja chel altri. 

Il pari al è content, braurós di chel so prin fi. Che lu venera 
cussì. Il frut al à justa finit tré agns. Ancja lui al è content di vé il 
pari dut par lui, ogni volta ch'al è a cjasa. 
Ma il pari alè un om ustinát, ogni un cuant. E cussi si met tal cjáf 
di mostráur ai siei amis che nol e vêr ze ch'a disin, che tal so ort, 
tal rizès sota da Mont Cuarina, no podin madressi i pevarons. 
Al è massa poc soreli, a contindin. A varan di ricrodisi, al dis lui. 
E cussi si met dut ta ché. Al fatura, sul imprin, che i pevarons a 
stentin. Ma lui al insist. Al passa lis oris ta chel ort, il frut piçul 
simpri daprüf, come un cjanut. E tal ultin, magari un póc plui tart 
dal just, lis plantutis a scomenzin a dá für, e i pevarons a cressi e 
a cjapà colór: ros, zál, vert, naranz. Come brussis di rosis. Ancja 
il frut al è content di dut chel colór. E di passá i dopomisdis cul 
pari tal ort. Ancja se cualchi volta al varés miór di torná a fà 
cualchidun di chei zücs ch'a fasevin prin. Prin ch'a tacàs ché solfa 
dai pevarons. 
Ma un miarcui, subit dopo gustát, la tragjedia. Un filár intir di 
pevarons, chei plui indavant, ducj roseáts su la ponta. Partada 
via dal dut. Sui pevarons zomps, restáts picjáts su la planta, si 
palesa a clár una ferada di dincj. Ce besteata podia mai vé fat 
chel lavór? Il pari nol sa. E nol riva a imagjinásal. 
Cussì a vegnin i amis. Salacor un tac, al dis un. Al pari i somea 
ch'a riduzin sota da cresta intant ch'a smirin i pevarons roseáts. 
Ma nissun di lór nol à mai vioduda una roba cussi. 
Il pari al fás vigní ancja un ch'al insegna ta Universität dal Friúl. 
Un espert. Chel al ven, al vogla i pevarons, ju nasa, al tira via 


cualchi tocut cuntun britulin e al spacota il cjáf. Mai vioduda 
una roba compagna. Nol sa. Il frut, atent, ju seguita dut il timp. 
Nangja l'agna Fina, ch'a à simpri passada la vita tai cjamps, no 
sa esplicá ze ch'al po sei. Mai sintüt di una bestia ch'a mangi 
pevarons cussi. 
E il pari al resta di bessól tal ort, cu la só delusion. Il frut, sentât 
sui scjalins di cjasa, lu spera cuintri il soreli ch'al va a platási 
daür da Mont Cuarina. Il pari al smira un dai pevarons roseáts e 
aromai secs. Dós busutis si piturin sui smursiei dal piçul. Il pari al 
ten in man il pevaron e lu smira fis. Il frut al riduza. Il pari al pár 
cjarezà il pevaron, come se i displasès di lassálu lá. Il frut lu cjala 
cun maluseria. Il pari al à come un suspiet. Il frut al jeva impins. 
I| pari si volta da banda dal frut. E la colpa si palesa a plen su la 
só musuta ridint. 

Gianluca Franco 

Furlan di Capriva 


Un viac di mil miis al scomence simpri cul prin pas. 
Lao Tzu 


Fenomenologjie dal cafè di vuardi 
in tace picule 


O sai, no stait a dimal ancje voaltris, al ven tant miór par talian: 
Fenomenologia del caffe d'orzo in tazza piccola. Sintiso ce 
ben che al sune? Al sune tant ben che se o vais intune ostarie 
(bar, pardon!) cualsisei dal Friúl e o domandais — par furlan, ben 
si intint — un cafè di vuardi, dibot us domandin — par talian, ben 
si intint: “in tazza grande, o in tazza piccola?". 

Lassin sta la cuistion de lenghe, o tornarai sü une altre volte. 
Viodin invecit la facende de tace grande e de tace picule. 

A son masse agns che o soi nassút par no savé che lis diferencis 
modernis jenfri il café lunc e chel curt a son vignudis daspo di 
tantis altris. La fás curte inalore, disint che mé mari, che e jere 
cetant moderne, ur domandave ai ospits se a vevin miór un café 
di “moka” (ché dal ominut cu lis mostacjis, par intindisi) o un 
di “napoletane” (par jé al jere tant plui bon propite chest). Mé 
none, invezit, e faseve il café "café" nome di domenie, oben 
cuant che a vignivin ospits di rivuart; se no, café di vuardi, ma 
une vore lunc, o di lidric (cicorie, par capîsi) brustulît. 

Ma tornin al nestri café di vuardi, chel che si lu béf in scaletarie, 
e cirin di capf alc di plui su la tace grande impen di ché piçule. 
O vin podüt calumá, intes nestris lungjis ma atentis osservazions, 
che chel in tace grande al ven bevüt soredut di buinoris, metipen 
intant de gulizion (ce disio? Scusait, o volevi di breakfast!) devant 
di une crofe di creme. Ma o savés che chest rituâl al dure póc 
e inalore bielzà a mieze matine al cjape fuarce il ‘cafè di vuardi 
in tace picule' e chest al manten la primazie cetant a lunc, fin 
ben indenant tal daspò misdi. In chés oris li il café di vuardi in 


tace grande al torne a cjapá pit e si infuartis simpri di plui, lant 
indevant fin ae gnot: cence dubi il cafè di vuardi in tace grande al 
met il cür in pás e al jude a durmi; no si pues, ma lafè no, pensá 
il stes dal café di vuardi in tace piçule. 
Dut câs no rivi a capi dal dut cuale che e je la diference jenfri lis 
dós fatis, ancje se no ai dubis che, chei che si intindin, le sintin. Le 
sintin benonon: che sedi une cuistion di timps, di temperadure, 
oben di timps e temperadure? o di timps di sbassament de 
temperadure in cont de tace là che ur puartin il café? o si tratial 
invecit nome de percezion de temperadure inta chel marilamp 
che a poin i lavris sul ôr de tace? o no miór di ce che il lôr curviel 
si spiete di sintî in cont dal profum intal moment che...? 
Mah? Misteris! 

Ermanno Dentesano 


No sta dimi trops agns che tu ás, o trop educát 
o studiát che tu sés, dimi dulà che tu ás viazát e ce che tu sás. 
Maomet 

[n malghe Tamai a mená las vacjas 


F inalmenti i vevi l'etát juste e podevi encje jo lá a compagnà las 
vacjas in mont. Già cualchi di prime, par usá las bestias, si lave 
a passon tai boscs di Gjai dulà che enfre i pecs a "nd ere cualchi 
place di jerbe: jessint stadas denti dut l'inviern, no viodevin l'ore 
di podei cori un tic atorn in libertât. 

A Sant Antoni, il 13 di giugn, si cjamavin las monts e a binore, 
ta sornade sielte dal malgár, tal país al ere dut un moviment di 
bestias; par solit chei dongje di cjase si metevin adacordo par fà 
il viag insieme in müt di dási un colp di man un cun l’àti. 

Baston, persacut pa spále cu la boce da l'ághe e cualchi pêr sec 
par fà salive, la bisacje dal sâl pas bestias, ombrene, scuac sul 
cjaf e la sbîsie di podei finalmenti lá in mont cu las vacjas. Nou 
i vevin dós bestias e las puartavin in Tamai ta malghe daür dal 
Concolan. Il prin bacon l'ere dut tal biel miec da taviele e si veve 
a plen bregons a cori daür, a chés vacjas plui vivordas e plenas 
di morbin che as cirive di lá a spilucá in ogni blec di vert che as 
viodevin. 

Passade la campagne di Curcuvint si imbrucjave il troi par San 
Nicolò ta taviele di Südri e encje achi tocjave di stà cu las vorélas 
spiçadas cun chés vacjas che inmó no vevin dal dut pierdude la 
gole di cori atorn. Mé mári davant, di tant in tant, par tignílas 
dongje, a toleve tal pugn un tic di sál e ur dave, ma no dutas èrin 
cuietas e, misclicát al son dai sampogns, si sintive dut un berli 
di nons: “Sumo Rome! Cjo Talie, cjooo! Sisile no sta fami dana) 
Nin mo Stele, nin!" 

Cjapade la vecje strade das lougias ch'a si insedave enfre il bosc, 
las roubas as lave miór e cussi biel plan si rivave sü fintramai tai 


prins stái dulà che ai comencavin i práts da mont da Südri; tun 
segnál di ághe si faseve la pouse par fá beverá las bestias e tirá 
un tic il flat. "Cuant sino riváts mame?” “Frut, astu volüt vegni? 
Cum tu ás da trotá ch'i no sin nencje a miec! Cjó un pér sec e 
mastiilu plan ta bocje ch'a ti fâs passá la seit!”. 
Tal Plan di Val i grancj ai mostrave cul baston une cueste di mont 
a man campe: "Ai daür a e la malghel”. 
Ma no si viodeve nue, dome une rive di ce sorte cun cualchi 
ruvîs e cuntun troi che al lave sù a madrac fint a pierdisi tai cuatri 
pecs insom. 
Inmo une dade, fadie e sudórs, ma riváts insom, subit sot a man 
drete, daür di un giup, malghe Tamai; las vacjas as van biel dretas 
bessolas tas logias. 
Finalmentil | entrin ta casere par pousá e, maravee, il fedár 
mi met intune man une cjicare cuntune raine di scuete apene 
gjavade da cjalderie, ta ché âte une part di polente: "Cjó mo 
frut! Tu seis stát bráf! Sostentiti!”. 
E mai peraule a e stade plui vere: ché cjicare di scuete mi á 
sostentát e chel savór no lu ai mai áti dismenteát. 
Celestino Vezzi 
Furlan di Curcuvint 


Il viag plui biel al è chel che tu ás ancjemò di fà. 
Loick Peyron 


Un gelato in (ina 


eani in Cina, vissin de una pissula sitát, coma ch'a disevin 
lour: doma che uotsentumili abitans! Par solit, nos furlans 
in trasferta par lavoru, tigniani in sacheta cualchi caramela, cin- 
gon, un tucut de cicolata. E capitava da dividi cun cualchi lavo- 
radour del pustu, ch'a se jodeva ch'a erin curious da sercià i go- 
loses de solamònt. Ma, apena ch'a podevin, a ricanbiavin. Se un 
de nos al ufriva una caramela de menta la matina, dopu de misdi 
al feva '| plen de dulciuns de dus i colours. Una di, un nuostri 
tenicu al à dividüt una breuta de cicolata cun duta la covada de 
'sovis ch'a j fevin da assistens par inpará a doprá i machinarius 
conprás in Friúl. 
Al di dopu, cuan' che la gelataia — duta vistida de blanc coma 
"na mieda — a eis vignuda dentri del stabilimint cu’ la so bicicleta 
ch'a veva do' grandis casselis de polistirolo sui partapacs, al 
capu cineis al è vignüt four del siò cabiot e al siga 'na roba to la 
so lenga. De colp se ven fermát dus e i furlans a son stás partás 
intor de la gelataria sul triciclo e invidás a siel$i. Chi a lu à tuolt 
'sal-limon, chi colour cicolata, chi colour naransa... Invensi chel 
ch'al veva ufrît la cicolata, a nol veva dubius, al à tuolt chel vert: 
“Al me plas un grun al pistacchio” al à dita. Dus se ven mitüt a 
lecá contens. Doma chel del pistacchio al someava avilît e al à 
dita: “Porca meseria, al e biel vert, ma al é fat cui bisil” 
Ubaldo Muzzatti 
Furlan di Cordenons 


Magonza e la midisine das jerbas 


| lavór par Gart der Gesundheit al è comengàt cirche tal 1470 e 
Johann Wonnecke lu à compilât lant a urf in tancj manuscrits 
latins e todescs, cun radis in antigas risultivas e da ete di miec, 
presints tas regjons da Renania. Finalmenti tal 1483 Schóffer al à 
vút il test intir e complet. A volei il Gart der Gesundheit al è stàt 
il famous cjaluni di Magonza, Bernhard von Breidenbach (1440- 
1497), che ta prefasion al à scrit che il libri al ere «pa glorie di 
Diu e l'utilitát da umanitát par sostentá chei in salüt e pa féde e 
sperance dai malâts». Dal 1483 al 
1484 al à viagiát fint a Jerusalem, 
dant vite, prime dal 1486, a un 
diari di viaç in latin e todesc. 
Magonza a ere une sitât dal savéi 
e dal dirit; ta universitât, fondade 
tal 1477 dal princip Adolfo Il di 
Nassau, a si studiave midisine e 
cuindi encje ché das jerbas, la 
medisine popolár, gjestide soredut 
da feminas. Tra chestas si pos vei 
indiment la badesse benedetine 
Hildegard von Bingen (Bermersheim 1098 - Bingen 1179) ch'a à 
vOt scrit in cont da pratiche terapeutiche e farmacologjiche di 
plantas e arbui: tal manuscrit Physica a met dongje conossinças 
di riunde classiche cul savéi popolár. Dal studi dai jerbaris 
publicáts a Magonza già tal XVI secul son nassudas in Gjermanie, 
par esempli ta citadine di Siefersheim, clapas di "jerbolarias". 
Gabriella Bucco 

Sucedót intal... 


1419 - [I foc acidentál e chel di justizie 


| Consei de citât di Udin al deliberave ai 10 di Fevrâr dal 1419 
che di in ché date e fos celebrade par simpri la festivitât di 
Sante Polonie, cun processions devozionáls par dài plui soleni- 
tát. In chel müt al voleve fá restá memorie par in eterno dal 
teribil füc ch'al veve brusát lis cjasis, scjafoiant oms e animái. 
La citát e veve cjapât füc e, par vie dal fuart aiar ch'al soflave, 
l'incendi al jere rivât fin tai borcs di Sant Quarin, Sant Lazar e 
Vilalte. Lis fonts a riferissin de combustion di passe doi mil edi- 
ficis, ma chest numar al somee un póc ecessîf. O podin in ogni 
cás tignî cont dal fat che tal reticul des viis si ingrumave une 
edilizie minór une vore fisse di casopis fatis sü a la buine, cun 
parts in muradure dispès limitadis nome al plan tiere, doprant 
pal rest tant legnam, cul cuviert in stran o in scjandulis. Si usave 
ancje slargjà i plans disore cun stanziis e puiüi che a vignivin in 
für, metint cussi lis cjasis ancjemò plui dongje une cun ché altre. 
Si pues duncje capi che in chés situazions di strente contiguitát 
abitative, cu la bondance di materiái degradabii, lis flamis a cja- 
tassin mút di alimentási e di difondisi cun rapiditát, cun pocjis 
pussibilitáts di circoscrivilis, ancje pe mancjance di un servizi di 
control, ch'al tacarà nome plui di un secul dopo. 

Oltri a jessi stát une cause di distruzion acidentál avonde pesan- 
te che e restà fissade inte memorie citadine, il füc inte istesse 
Udin intal an 1419 al jere sielt di proposit come strument di justi- 
zie, une sorte di miec di purificazion pal oribil tentát crimin co- 
metút di dôs personis, che o podin ritigni amants. Tài Giacomo e 
Oliva a vevin cirüt di invelená Bianco, l'om di Olivia, un florentin 


Salacor il teribil füc di Udin tal 1419 al jere tacát di cualchi faliscje te 
buteghe di un artesan. 


ch'al viveve a Udin. Il Consei de citàt, dopo vé savút il paré dal 
Vicecjapitani e dai judics, ai 5 di Lui al veve condanát i doi col- 
pevui a jessi incoronáts cuntune corone piturade cun figuris di 
demonis, probabil che al rapresentàs la ispirazion diaboliche dal 
lór plan sassin, ancje se falit. 
Cun chés ignominiosis coronis, i doi a saressin státs menáts 
suntun mus pes stradis de citát, indulà che i citadins a varessin 
podût viodiju e fa lis lór riflessions. Ma cheste fase di derision e 
jere nome une pene acessorie: jessint lór responsabii di tentât 
omicidi cun premeditazion, la condane finâl e jere teribile: puar- 
táts tal lúc de justizie, a forin brusáts sul füc in public. 
Cussi in chel an dal 1419, dopo dutis lis vitimis inocentis brusadis 
tal furiós füc invernál, lis flamis a involuçavin e a divoravin an- 
cjemò doi cuarps, che cussì a scontavin la pene capitál. 

Claudio Mattaloni 

B SOL BRAMA F1 
| D t uolen dir e di met Cri | 


| Er e cose dere: Sr An do 1 l 


Canzoniere e Trionfi del Petrarca (Bartolomeo Sanvito, 1497-1499): 
il Trionfo della fama. 
BG, cod. guarneriano 139, c. 172r 


JUGN 


T-S S. Justin Martar 
O 3 L | S. Carli Lwanga e compagns martars 
4M S. Quirin Vescul e Martar 
5M S. Bonifaci Vescul 
6 J B. Bertrant di Aquilee Patriarcje 
7 V S. Norbert Vescul 
85 S. Medart Vescul 
9D Lis Pentecostis 
D 10 L 2] B. Indri di Bolzan 
11 M S. Barnabe Apuestul 
12 M S. Onofri Rimit 
13 J S. Antoni di Padue Frari 
14 V S. Liseu Profete 
15 S S. Proto di Aquilee Martar 
Ts. unar 
O 17 L ?5| S. Rainîr Remit 
18M S.te Marine Vergjine 
19 M S.ts Gjervás e Protás Martars 
20 J S. Silveri Pape 
21 V S. Lufs Gonzaghe Gjesuit 
22 S S. Nicét di Aquilee Vescul 
23 D Corpus Domini 
24 L 26| S. Zuan Batiste Martar 
€ 25M S.te Eurosie di Jaca 
26 M S. Josemaria Escrivá Predi 
27 J S. Ciril di Alessandrie Vescul 
28 V Cür Sacri di Jesü 
29 S S.ts Pieri e Pauli Apuestui 
30D S.ts Prins Martars de Glesie Romane 


Tin in banda al camin 
Viaz ta la salót; miedi e pazient 


Es via che i ai deis 
chilos in pi dal peis 
che li^ tabelis a pre- 
scrivin, i ai pensât di zî 
dal miedi di famea par 
risevi un consei e vé 
clara la strada ch'i ai di 
percori. Fat "na visita a 
la buna, la prima roba 
che mi ordena a è ché 
di no bevi pi lat, par 
via che nome i cuccio- 
li, ven a stâi i picinins 
di etát, a àn di nudrisi 
cun chel prodot li. E mi 
manda da un specialist 
da la pansa. Chest, cja- 
lantmi in musa, a mi dis: 
"Nissun problema par calá, basta che ti eliminis il pa-pa-pa: 
pan - patatis e pasta". E mi manda da un miedi che al sta davór 
ai sportifs. No fai in timp a jentrá tal so studi che mi prescrif 
di bandoná imediatamentri il formai: di ogni cualitât, di ogni 
proveniensa, in cualsiasi ora o zornada e in cualsiasi maniera 
che a sei stát preparât. Considerada l'etát, mi consea di là da un 
cardiolic. Chi a coventa pasiensa. Cuntun'ora di ritart il dotór al 
mi visita. Dut ben, ma i ai di butá da banda, sensa dirit di replica, 


Darzin 

la cjar rossa — miei duta la cjar — la spongja, i vuelis cumuns, 
il sál. In sumis, no cunvint da la situazion, al propon encja di 
mandámi dal urolic. Poben — i pensi — fat trenta, fasin trentun. 
Cjapàt l'apontament, i vai da chest specialist che, dopo vé fat li’ 
analisis nesessaris, a mi prescrîf di bevi tanta aga — no cul gas 
dentri — e di evitá il cafe, li^ bibitis, i sucs di frutan e encja il té. 
Podopo al zonta: "Vin nuia — ni blanc ni neri — e i superalcoolics 
a son velens". Cundipi al zonta che a la mé etát al starès ben un 
cuc dât da un nefrolic. 
Rassegnát a la tiritera, vai encja da chest specialist che, palpât 
e vuardát cun la ecografia, a mi consea di fá muviment e di vivi 
cun serenitát. Ma a so avis sarès miei sintí il paré di un podolic, 
par via ch'i buti il piè, la giamba e la culata di banda dreta in 
maniera stramba. Domandi: “Ma se centre cul pés la banda 
diestra dal cuarp?”. Prontamentri il nefrolic al rispuint che dut al 
funziona se dut il cuarp al è in armonia e, come che a mi jót, al 
pensa a scompens urinaris dovüts a la postura. 
Mi arint e vai a fà jodi il pié propit dal podolic. Cui al saveve 
che chel che al vuarda i pié a si clama cussi! Ta la piçula visita, 
al propon 'na piçula operazionuta par raspá un picul ma propit 
piçul vuessut, piçula vacansa obligada e picula boleta da paià. 
Mi fermi e o pensi par un moment. "Par la miseria, ma soe da 
butá via pardabon? O uchi ese cuachidun che al cjucja ta la mél, 
posto che cuatri carantans i ju ai?". 
| entri dal me miedi e i dis: “L’ultin miedi che a mi à visitât al era 
un podolic che mi à dita che il piè dret al funziona mál; alora 
provi a doprâlu fasint il zir come chel da li’ visitis e ciapant a 
pessadis tal cül ducju' i dotórs che mi àn visitât! ‘Na pessada a 
va e una a ven, fin ch'a doventa dispar!". 

Il Strolegant 


Vive vive la nuvice 


i ere om e femine e ai si clamave Valantin e Batistine ma par 

ducj ai ere nome il Tin e la Tine. Lui cjastelan, jé asine, ai ere 
nassüts intal 1870, l'an da la prese di Rome. Il Tin al ere batiram 
e stagnin, al comedave cjaldérs e calderins e soredut machines 
da butá l'aghe a las vits. Al si rangjave encje di cjaleár, tant che 
la vuere dal ’15 a la fasè intune caserme di Cormons a comedá 
comats! pai mus. La Tine inveze, cuant che al zirà il secol, a ere 
za stufe da essi a serví a Roma in cjase di une famee di dotorons 
dulà che a imparà a lei e a scrivi e buines creances. E al fo propit 
a Rome, dulà che al faseve il militár, che il Tin a la conossé. Ma 
nome intal 1922, l'an da la Marcia su Roma, belzà madurots, 
ai cumincár a morosási. Il Tin, 
par vidîle, al vignive sù da Pa- 
lugjee a Clausiet ogni dome- 
nie a messe e po alla menave 
in Coperative a toli un panet 
cu la mortadele. 
La zoventüt a ju sbesoave? (cui 
veve mai vidüt doi murües di 
cincuante agns sunáts!), ma 
lûer ai si voleve ben cussì. Lui 
al ere un catigul,? dispés cul 


t collari 


2 motteggiava 


3 


cavilloso, litigioso 


cjâf a noles, ma no trist. Jé a varès volüt maridalu, ma il Tin da 
ché orele al no sintive. Ma, in aüt da la Tine, intal 1927 a rivà da 
Rome une... lec speciâl: la Legge sul celibato volude dal Duce, 
in prevision da vie bisugne di 8 milions di baionetes. In curt, i 
vedrans sore i 25 agns, se ai no si fos maridâts, ai varès vüt ogni 
an da paá une tasse, massomeno il valüer di un vigjel. E il Tin, 
par no pierdi sac e râfs, al si marida e, par rinfrescjá i recuarts 
di zoventút, al pensá da mená la nuvice in viac di noces a Rome, 
dulà che ai si ere conossúts. Il viaç al veve da essi un segret, ma 
la Tine a lu pandè a une amie fidade che a veve une só amie e... 
a si sa cemúet che ai van chestes rubes. Cuant che i nuvics ai 
montár cu la valisute su la coriere che a zeve jü a Spilimberc, al fo 
alore che al saltà fôr da l'ostarie di Mation un scjap di fantaçats 
che ai cumincár a fà un fracàs dal gjaul e a businá "Vive vive 
la nuvice, che isnot a la disnice, e se a e belzà disniçade, mari 
mari ce freade". E curint davór a la coriere intune nigulone di 
polvere, chei manelats^ ai la compagnár jü fin sot Duminisie 
simpri businant "Vive vive la nuvice ...". 
Une volte a ere cussi. Intai país ducj ai saveve dut di ducj e di 
privacy encjamo nissun al cjacarave. 
Di dute cheste lungje aventure a Rome, a cavalot dai doi secoi, 
la Tine a tignive sul buró nome un picul souvenir, une boule de 
neige cun dente la glisie di San Pieri che come a svuale enfri i 
flocs di nîef. 

Gianni Colledani 

Furlan di Clausiet 


4 ragazzacci scapestrati 


[e mághe ungjarése 


Resie a le viveve fin a poucs agns fa le Ane Schmidt, une un- 
gjarése ch'a l'ere cognossude in dut il Friúl come une bone 
femine e une brave mághe. Inta biele stagjon a le lave a stâ a 
Sagate, un grop di cjasis su le mont fra Resie e Sclüse, dolà ch'a 
le rivave tante int a domandá conseis o plasés. 
Apene ch'al rivave il fresc dal atom, a le tornave a San Zorc di 
Resie. A si diseve ch'a l'ere in grát di risolvi cualsiasi situazion: 
a le curave cu le' jerbis e a le doprave dut il so podé cuintri i 
striaments; no le domandave bécs, ma a le acetave ufiertis. 
A si conte che une volte il vescul, vignút a savé da le mághe 
ungjarése, al ere lát sü a Resie cul so segretari e un atri preidi. 
Ai erin vistits di civil, par no fási ricognossi. Intant ch'ai spietavin 
il lór turno intune salute, ai cjalavin dapardut, ai cirivin alc ch'al 
podés incolpá le femine di vé a ce fà cui striaments. Cuant che 
al ere tocjât a lôr, ai erin entráts e jei a ju veve saludáts: "Bondi, 
siór vescul, bondi siór segretari, bondi” ancje a chel atri preidi. 
Il vescul al ere restàt di stuc, come instupidît, e al veve dit: “Ma 
siore Ane, jei no mi à mai viodüt, no mi cognos, jo sei vistit in 
borgheis! Cemüt a le fat a savê che jo sei il vescul?" E le mâghe 
i veve rispuindüt: “Eh, jo sai tantis roibis: us spietavi, vuatris seis 
vignüts inta mé modeste cjase a controlà ce che fâs, se dopri 
magjiis o atri. Jo cir di fà dal ben a le int, le judi cu le’ jerbis e 
cu le” preieris”. “Ch'a le continui cussi, siore Ane", al veve dit il 
vescul, a le veve saludade e al ere jessüt, ancjimo stranît, cui siei 
doi preidis. 
Antonino Danelutto 
Furlan di Scluse 


[a predice a li gialinis 


uant ch'i vevi tre o cuatri ains, disin tal A0 o tal '41, il blanc dal 

ouf no mi plaseve, ma mé mari a diseve ch'i vevi di mangiálu 
in stes parse ch'al mi faseve ben. Magari no ogni di, ma almancu 
dós o tre voltis par setemane. 
Jo no capivi parse ch'a mi faseve ben une robe ch'a no mi 
plaseve, e i a diseve che ence li” midisinis a son tristis in boce 
ma a fan ben tal stomit. Al ere difissil cuntindi cun mé mari, ma 
jo i tentevi in stes: “Nol è 
pussibil dî a li gialinis ch'a 
fasin Tout dome cul ros, 
magari dome par me?". 
"Prove a domandài...!” a 
rispundeve i, come se la 
robe a fos normál. 
Cussi, une biele di, sot 
sere, co li” gialinis a erin 
dutis sul gridis, soi entrât 
tal pulinár e, par talian, 
cun pucis peraulis, i ài spiegât ben il problema. 
^signore galline. A me il bianco non piace: non potete fare l'uovo 
soltanto con il rosso?". 
La di dopo, tal plat, l’òuf in puieri al veve encemo il blanc, e me 
mari a mi spiegà che nol ere fassil pa li” gialinis gambia il môt di 
ová, ma dal sigúr a si saressin sfuarsadis di contentámi. | vevi 
dome di spetá, cualchi di o cualchi setemane... 


Gianfranco Ellero 
Furlan di Frofean 

Torná a Vil di Miec 


as cjaras as àn un süm liser comi i vecjus. La nuet a si pon cui 

voi viars e as rimina! dal puest pi dur par durmî. In estat as 
duar di fór, sot las stelas. | pastórs, ch'ai van su las mons, ai vol 
ben e a las vuarda sumiá: cualchiduna a buliea,? atras as beghe- 
ra? pomplanin. Cuant ch'a son sveadas, as gjeva su las talpas 
magras, a si scjassà un pouc e as spieta da jessi moltas. 
Cjamocija, la cjara duta nera, a è distirada sul cret vissin al stali 
a spietà Blancjina, la gjoculina ch'a jara scjampada da doi dis. Il 
vecju pastór al aveva vindüt cuindis gjocoi, invesi cuatri ai avarès 
nudrîs: Blancjina, Moreta, Fiorina e Nello, il picjol bec. 
Cjamocja a si sveà, a si vuarda ator displasuda: Blancjina a no è, 
e niancja i siei picjoi amigus. Ancja ches atras mares, insiemit a 
cheas Chas deva volantér il lôr lat ai gjocolus, as jara displasudas. 
La puarta dal stali a si viarç e al compár il vecju pastór cu la sela 
in man. Las cjaras a si tira dongja di lui, ch'al e sentat suntun 
scagn a un sól pecol, par jessi moltas. Dopo il trop al va a passon 
su pa las mons. Il soreli al scota e il pastór, cu la manaria su pa 
la spadola,? al va intal bosc. Intun moment al vomp? a bacjá” 


cercano 
si muove 

si lamentano, belano 
zampe 

spalla 

vede 


spuntare 


Blancjina cun Moreta e didevór Nello cu la cjampanina picjada 
intor dal cuel. Il bec al va devór ubidient a las cjaras. Il pastór al 
si vissina e al cjarecja Blancjina, ma la só vous a e rabiosa: “Ah, 
mascalcjons, sevo tornás dongja!". 

Doi dîs prima, la fia dal pastór a jara stada intal stali a portá via 
i cuatri gjocolus crissús: ai aveva da impará a mangjá la jarba e 
las fueas dai barasárs par dismenteá il lat da la mare. | cinc litros 
ch'ai tetava ai coventava al pastôr par fà miec chilo di formai! 
La gjoveneta a jara rivada cuntuna cjaruta leada cu la cuarda, 
aveva clamát i cuatri cun biei soranons. Lór ai son gjus devór 
la cjara, cencja savei ch'ai lassava il stali, intant chi las mares as 
jara a passon. 

Par rivá intala Vila ai aveva mitüt dós oras di timp: una riva dreta 
intal bosc fint al pas, una di riva in jü, un lunc troi a mieza mont, 
passá par un picjol ló, una straduta ch'a va jü intal rü e un atri 
troi in miec ai flórs. | gjocoi ai aveva cjaminát cenca fadia, la 
gjoveneta ai ju siarà cu la cjara intala stala e a 1 de ramaz cun 

tantas fueas. Tal indoman a ju portà a passon: la gjoveneta ai 
jù vuardava ma... a si inecuargè chi Fiorina a jara scjampada. A 
tornà a portá dentri i gjocoi intala stala e a pensa: "Cuissà mai si 
Fiorina a gjarà intal stali su la Mont?". 
Intal indoman a gé a viargi la stala: las trei bestiutas as saltár fór 
e as tacár a slontanási. Cjamina chi ti cjamina, i tre giocoi ai rivar 
al ló, ma a no si fermár, ai cjatár trei trois e ai ger par chel pi alt. 
Blancjina aveva una memoria di fiar. 
Finalminti ai rivár intal pas, ai si fermár lassù e ai an luscát la Val 
e il sió stali. Ai jara contents e ai ger jü pal troi dal bosc e ai cjatar 
il pastór... 
E Fiorina, indulà ch'a jara gjuda? A jara rivada fint in cima, aveva 
curüt e saltát duta il di in cima ai crets, aveva cjatât un trop di 
fedas e di cjaras e po’ dopo aveva vidút il stali la jù in fons. A ge 
jü di corsa a cjatá i siei amigus. 
A las trei dopodimisdi, sintüt i begars dai gjocolus, as rivà intal 
stali las mares e las marastras.? E i giocoi ai tetava chel lat tant 
sumiát. Il vecju pastór a ju vuarda dilanceous e malcontent pal 
lat ch'a nol avarés pudüt molgi. La Cjamocja a si impensà dal 
süm di bunora, a é contenta da avei cun sé la piçola Blancjina dal 
musu blanc e dai pigoi cuars ch'ai tacà a bacjá. 
Irma Marmai 
e i Arléfs da li^ Scuelis di Tramonc 


8 balie 


Jôcs di néf 


Flocs di néf 

su la muse 

frucons di cîl glacàt 
sui voi e sui cjavei, 

il blanc che al cole 
cidin. 

VOS legris di gionde 

a rompi chel incjant 
tai zücs di néf 

cul pipinot e balis di glace 
cence sinti sgrisui ni frét 
e tombolá in chel fof 
prin che si disfi 

su lis stradelis blancjis 
come il lat. 

Di zucar la mont, 

il gno país di cristal 
come intune vetrine. 
Flocs di néf 

che a van a muri 
sfantant 

tal pantan indurít 

di une tiere arade 

che e plate il tesaur 

di une vite plene. 


Egle Taverna 
3* premi al concors "Nelso Tracanelli” di San Michél al Tiliment 2017 


Butinle m ridi 


gni an o voi in Basilicate, par là a cjatà i miei e par tigní in vite 

chel trafic di alcol e droghe ch'o ai mitüt sü in chescj agns: o 
voi jü cu la sgnape e o torni sü cul origano. 
Chest an o soi lade in treno, cu l'intenzion di là prime a Milan 
a cjatà gno fradi, e dopo jù a cjatá i miei. Te stazion di Udin doi 
gjentilissims capotrenos mi àn ricognossude, mi àn judade a fà 
il biliet, dopo a an volût fà il selfie... e mi àn saludade cun calór: 
“Mandi Catine!”. Insome, o soi partide di Udin come une V.I.P.: 
Very Important Person. 
Für dal Friúl, perd, dut al e gambiât. Intant, in metropolitane 
a Milan mi àn freát il tacuin e il telefonin. Cussi, tic e tac. Me 
an fate cussi a la svelte che cuant che mi soi inacuarte a jerin 
za scjampáts. La prime sensazion e je ché di no crodi, nol é 
pussibil, ti semee un brut sium. Cuant che o ai capit che o jeri 
cence nancje un boro e no podevi clamá nissun, mi soi mitude 
a vai, soredut parce che mi sintivi gnogne par jessimi fate Trei 
cussi. Cualchidun mi cjalave cun dûl e jo, tacade al pâl, o vaivi e 
o pensavi: “Cuissà se a savessin ch'o fâs la atore comichel”. Mid 
fradi e il me ami mi àn consolade, mi an prestát i bécs e dopo doi 
dís o soi partide pe Basilicate, precisamenti Rionero in Vulture, 
là ch'e sarés vignude mé sûr a cjolimi. 
A Foggia o vevi di gambiâ treno e sbusá il biliet. Magari cussi 
no lis machinutis par timbrá no funzionavin, come ch'al sucét 
dispès al Sud. Cuant che o soi montade sul treno, il controlór 
si e inrabiát, jo i disevi che la machinute no funzionave, ma pui 
jo o cjacaravi e pui lui si inrabiave. In Friúl e sarès finide cuntun 
selfie... ma chi no mi cognosseve nissun, cuasi mi faseve la multe. 


Mi vignive di vaî, no viodevi l'ore di rivá a cjase... Ma no jere 
finide ancjemó no. Cuant che biadelore o sin riváts a Rionero, 
mé sûr mi spietave su la pensiline, il treno si è fermát... ma lis 
puartis no si vierzevin! Aiuto! No olsavi tocjà nuie par póre di 
sintilis... e cussi il treno al è tornát a parti e jo o soi restade sù. 
Mé sür e coreve berlant: "Fermatelo!", e semeave une telenovela 
di chés dal Sudameriche. Jo a chel pont mi soi mitude a val come 
une disperade, no "ndi podevi pui. Une siore e je lade a clamà il 
capotreno, lui al e rivát e... al jere propit chel ch'al voleve fámi la 
multe! E lì o ai pensát: "Ostie, cumò mi bute jü dal treno". Invecit 
lui, tal viodimi cussi avilide, al e deventát gjentil, mi à dite che 
te prossime stazion mi varès fate montá sü su chel altri treno 
che mi varés puartade subit indaür. “Non vi preoccupate, signo, 
pensate alla salute" mi à dite. 
Ducj a jerin deventáts gjentii, e jo vaint sfinide ju ringraziavi e 
intant mi imagjinavi dutis lis ridadis de mé famee. Insome, ancje 
lì mi soi sintude une V.I.P.: une Very Impedit Person! 

Caterina Tomasulo ‘Catine 


DH 


Furlan di Potenza 


O soi opene tornát di un viac che mi à plasút: 
o ai compagnát mé madone al aeropuart. 
Milton Berle 


Tiere di viaes 


e tancj viacs che a àn fat i popui. Ce tancj viacs che al à viodüt 

rivà, passá e là il Friül. Int di cualsisei sorte. Soldâts armâts 
e cjamáts di fam di espansion e glorie, vignüts a puartà la lôr 
civiltât ta chés comunitáts ruspiis, buridis für di un grim fat di 
tumui e cjastelîrs. 
Viacs di fameis straneadis, crevadis de lór tiere e inlidrisadis a 
fuarce intune altre, foreste, frede, lontane dal lór fogolâr. Maris 
cui frutins a bracecuel e oms segnáts, che a san dome pleá il cjáf 
sudizionós e ubidî. 
Nassite di un puart, di un fori, di marcjáts, di termis, di cjasis, 
di une urbe multiculturâl, teatri di cetancj passacs di int di 
cualsisei divignince, puartade dal már, misclicade, ognidune cu 
la só lenghe, il so jessi, i siei colórs, i siei odórs. Int che e à fat 
grande ché citât, fondade suntun agár di vuarzine. Gjernaziis di 
país lontans, di est, di nord, come bissebovis passadis sdrumant, 
copant, brusant, lassant gherb, magalizis, maseriis e lagrimis. E 
gjernaziis rivadis par resta, par puartá la grandece te tiere furlane 
e, po dopo, prontis par torná ancjemo a parti par altris viacs. 
Sflandórs gjermanics, suturnis, imponents, fis di une culture 
implantade sui tassei dai mosaics fonde di une basiliche, che si 
inficjin tes vissaris di une patrie gnove che e nas e ecres vivarose. 
Patrie picule, ma il so non al viazarà tai secui. 
Citáts che si son sintudis paronis di un popul che nol jere lór, 
dome par passi la lór stesse arogance; seneosis di puartáur vie e 
slambrâur boscs, flums, nemái, glerie e claps; citáts che nus àn 
lassáts monuments e leons aláts, cence savé che il leon nol pues 
svolá, ma la acuile di aur si! 


E secui di viacs, di storiis incrosadis di puare int sotanade e di 
sorestants che a pretindin; di spolerts cun cjalderiis cu la polente 
che e bruntule dentri e di spolerts che a cuein fasans e salvadi 
pes taulis signorils. 
E viacs di peraulis, di rimis, di contis, di "plovisinis", di “rosadis di 
San Zuan”, di "cjants di cjampanis”, di "viliis di fieste” e di "rosis 
di pradarie”. Fameis incjadenadis ae miserie, che, distrangadis 
come cjadreis, a an scugnút separási e partí, molant chel pòc che 
a vevin — afiets, lúcs cognossúts, vós amiis, i glons des cjampanis 
dal país — par tacá il viac par une tiere mai sintude, che e brame, 
cui brags vierts, cheste int disgraciade. 
Schiriis di valis di carton in rie suntun imbarcjadór, in spiete 
di parti. Cuasit vueidis, come che svuedáts a son i cürs dai lór 
parons; cuatri pecots, cualchi fotografie, tante póre, tante 
sperance, nissune sigurece. 
Friül, berdei di storiis e di vitis. Tiere Mari. Tiere di viacs. 
Melissa Toneguzzo 


Un vias perfet al è fat tant che un cercli. 
Il gust di lá, il gust di torná. 
Dino Basili 


[a prime cidule 


Are propit a nou dal ’55! Di fat, come ch'a vül la tradision, 
a Çurçuvint son i coscrits che àn il compit di mantegni vive la 
vecje usance dal trai las cidulas da San Giuan a San Piéri o ben 
dal 24 al 29 di jugn. 

Si èrin cjatáts par timp par cirî di meti dongje par ben dut ce 
che a coventave, encje pal fat che tocjave di là sot il Cret das 
Agànas, in face al país, a miege cueste dal Concolan. Las Agànas 
as vignive pituradas tant che anamái bruts, pelous, cun lungjas 
populas e as vivevin propit ta chés grandas tanas enfre i crets 
dulà che ai puartave a ingrassá, par mangjáju, i fruts che si 
fasevin cjatá pa vile dopo l'ore di not. 

Ma i vecjos coscrits vevin fat cuintre a chestas liendas lant a 
meti adum, subit sot dal Cret das Aganas, tune picule plaçute 
enfre grebanos e straplomps une baracute par sotetá da plóe, 
lôr e las legnas. 

L'emosion par cheste esperiense, che nus vorés vierte la puarte 
al mont dai grancj, a cres di di in di man man che si svissine la 
sere di San Giuan; las giovinas plui sveadinas ti fasin biele múse 
par impensáti di no dismenteáti di “trailas in cidule”. 

Si sin cjatáts par meti adum la liste dai murous vecjos e nüfs e 
dulà che no si é propit dal dut sigürs vin lassát cori la fantasie 
combinant, magari encje par dispiet o par ridi, cubias di personas 
che no varessin mai vút nissun parce di cjatási. 

Si parecjin las cidulas: fetas di stangje di pec, o di fau, di 10 cm. 
di diametro e doi di spessór; cence fâsi viodi da chei biâs che 
la àn sudade, a ven encje arcade cualchi biele plomparade, di 
misure, lumade intassade pas corts. 


Ma a rive la sere di San Giuan e ta ore destinade si cjatin tal 
puint di Gjai ognun cul gei pa schene cu la só part di matereál e 
di vivars da puartà sot il Cret. 
| plui vecjos ai cir di boná la noste sbîsie di movisi, ai racomande 
di fá atension parce che il troi tra claps, radís e straplomps nol 
perdone e al è miór vei il cjáf a dovei: in miege ore tocje di alcási 
di un cualchi centenár di metros. 
La gioventüt nus fás cori come cjavrui cence sintî la strachece 
e apene rivâts ta baracute tocje di dási da fá, ognun al à il so 
compit: parecjà il füc, pesta las legnas, sistema las cidulas, 
posisioná la brèe a cavalet ad ôr dal cret par che il tir da cidule 
in bore a cjapi il svual. 
A cale la not a invulucá il cret e il país, a è ore! A cui tocje la 
prime? A mi! Une plére di carton davant da bocje e ta valade 
si alce inconfondibil la vous dal cidulár: "Vele, vele, vele cheste 
biele ciduline e cidulinute ch'a vadi in onór di San Giuan! Eh, ch'a 
vadil” 
La mace a bat ta cidule imbardide paranle a disegná il so troi di 
lûs tal néri da not. 
L'usance a è rispietade, las giovinas da manda son in scolte ta 
place dal pais, il cür al bat... cui sa se par ognune a svualarà la 
cidule? 
Celestino Vezzi 
Furlan di Curcuvint 


[l cjamin 


ant che un zovin braurós, biel, grant, fumant come un spa- 
gnolet, si cjale ator sfidant cui che al pratindarès di jessi ae 
só altece. 
Cussi il cjamin di une cjase, di une fabriche, di une fornás o di 
une filande al fume supierbeós, cence rivuart ni rispiet. “Il fum 
nol cjale confins" a disevin i vecjos. 
I| cjamin di cjase mé, là che o soi nassût, al jere di forme taronde 
e cussi il cjapiel che al jere poiát sore sis colonutis di modon al 
jere il plui alt dal borc. La cjase e jere stade fate sul pecol cjalant 
soreli a misdi. Cuant che mé none e impiave il füc, se al jere timp 
sirocós dal cjamin al saltave für une fumere che e involucave 
dute la borgade. 
"Sacramentade di femine! — al zigave gno nono — ástu intenzion 
di fà cori lis surîs?”. 
Se nol passave il spacecamin, al jere il pericul che il füc al podés 
propagasi intal bream dal cuviert. "Diu nus judi!" a disevin duc) 
fasint il segn de crós. 
Cuant che la gnot il füc al jere smuart, e rivave la quite che, 
platade jenfri lis colonutis dal cjamin, gjoldint di chel clip, e 
scomengave a vuicá. Si viodevin nome i voi a zirá. Mé none 
alore e saltave für dal jet e in cjamese di gnot e scomençave a 
bati cuntun racli intor a la gorne par fále fuí vie, disint: "Brute 
besteate! E olme nome disgraciis!”. E gno nono: "Lassile in pás 
femine, e à pûr di scjaldasi ancje jê!” 
Il 6 di Mai dal '76 salacor in cunvigne cul Orcolat a àn volüt 
svindicási. 


Pietro Cesca 


[l prin jerbari par todese 


| cjaluni Bernhard von Breidenbach al à comissionât al famous 
ilustradór Erhard Reuwich (1450-1505), origjinari di Utrecht, 
ma logát a Magonza, i disegns origjinái dal jerbari. No si sa se 
Erhard Reuwich al à completât ducj i disegns pal volum, a si cue- 
stione se il lavór al séti dut so o se al séti stát fat cu la colabo- 
rasion di un pitór restát cence non. Cualchi plante a lave daür 
dai schemas tradisionái, tant che átas son stadas disegnadas dal 
vér pa prime volte. Encje la cualitát dai disegns a e divierse e, 
pür cun cualchi pecje, son státs dopráts 
fintramai al 1530. Las 380 plantas medi- 
sináls son stadas stampadas in ordin al- 
fabetic metint in lús las jerbas medecu- 
las e a dut chest si giontin 25 xilografias 
di anamái e 28 minerái dopráts tas far- 
macias. Il Gart al è il prin sunto dal savéi 
riferît as jerbas medeculas in lenghe to- 
descje e il grant e bon acet vüt a so timp 
al é encje pal fat che al poave su tescj 
pratics todescs di erboristerie popolâr e 
tra chescj podin vei indiment Der deut- 
sche Macer, das Buch der Natur di Konrad von Megenberg e Das 
Speyerer Kräuterbuch, un struc gjavát da Physica di Hildegard 
von Bingen. Nol é inmo clár se l'autór, ta só ricercje tas risultivas 
classicas, al à doprát las versions latinas o las trascrisions tode- 
scjas; di sigür Wonecke, par chel che a ten a Artemisia volgare o 
assenzio selvatico al à urit ta Naturalis Historia di Plinio. 
Gabriella Bucco 


Sucedút intal... 
1419 -Un an di vuere tra il Patriarcje e Vignesie 


À: scjadince de tregue di cinc agns concuardade tal 1413 tra 
Ongjarie e Vignesie, cheste ultime e tacave di gnûf lis azions 
par concuistá il Friúl. Tal 1419 lis operazions belichis si indrecin 
viers plui bandis: la Patrie e je vitime di invasions distrutivis in 
tantis localitáts une daür ché altre. Bandis armadis venezianis si 
butin su Tisane, a cirin di cjapà Udin, a assaltin Codroip e Cor- 
dovát, a fischin Aquilee, a concuistin Sacil, Brugnere e Purcie, a 
pontin su Glemone. Lis miliziis furlanis a cometin ritorsions san- 
ganosis sui cuarps di spedizion dal nemi che a incuintrin dilunc 
lis lór manovris. Ducj i tentatîfs dal Patriarcje di acuardási cu la 
Serenissime a son dibant, ma intant che la diplomazie e móf 
planc a planc lis sós pedinis inte scachiere des relazions inter- 
nazionáls, dulà che a son in pîts tratativis lungjis e dispendiosis, 
a son lis comunitáts furlanis chés che a sopuartin i esits di chei 
vicendevui atacs cence fin. Di cualsisedi front che a rivin, intes 
scorsadis no mancjin mai sacs e fúcs, vignâi disfats e racuelts 
fiscáts, tai país sparniçâts a centenárs ator par la Patrie. Tal Lui 
dal 1419 Cividât si met in maniere volontarie sot la protezion de 
Republiche di San Marc, firmant un tratât che al segne il pas- 
sac dal domini dai Patriarcjis a chel di Vignesie. Lis cundizions 
concedudis a son convenientis, jessint che la só dedizion e je 
stade libare e spontanie, concuardant la libertát di passac e di 
cumierg tai corispetîfs teritoris. Cui che nol rispietave i pats al 
veve di paiá une amende di 10.000 ducáts di aur, une vore alte, 
tignint cont che i dazis e lis renditis anuáls di Cividât a jerin di 
cirche 2.500 ducáts. In Avost Sacil si rint, colpide di un pesant 


Il Leon di San Marc, simbul di Vignesie, 
in place Libertát a Udin 
(foto Claudio Mattaloni). 


bombardament, dopo e ven cjapade 
Davian, a colin Cjanive e altris localitât 
ator. Il tentatîf atuát ai 12 di Setembar 
di Tristan Savorgnan cun Venits e Civi- 
dins di jentrà in müt scuindüt a Udin di 
Puarte Praclüs, doprant cláfs pusticis 
e cu la complicitát di cualchi citadin, 
al ven sfantát. | traditórs di Udin a ve- 
gnin picjáts e i lór bens confiscâts. Ta 
chei stes dis, tal cjistiel di Prate, situát di là dal Tiliment, si opon 
une eroiche resistence a Vignesie. Par difindisi e jere une largju- 
re di troncs puntîts impiráts cun fermece a fil di aghe, tant che 
tramais invisibii che a impedivin di lá dongje aes imbarcazions 
nemiis su la Midune. | Venezians alore a costruivin une machine 
potente, buine di crevá i tráfs de palade, che e lavorave cence 
polse par vot dis; dopo par colpe da lis montanis l'aghe dal flum 
e lave sü cussi tant che lis barcjis venitis a podevin cori parsore i 
pái, rivant fin a la fuartece. Cheste e dute la citát a jerin disdru- 
madis dal dut: su lis ruvinis e coreve l'aghe dal flum Midune. 
Il tentatîf ultin dal Patriarcje di torná a concuistà Cividát, asse- 
diantle e bombardantle cence interuzion par dós setemanis, 
nol va a bon fin. Tai més ch'a vegnin si rindin ancje Udin e altris 
grandis localitâts furlanis. Si conclüt cussi il domini temporál dal 
Patriarcját e Vignesie e sposte i siei confins orientài da la Livence 
al Lusinc. La bandiere cul leon alát di San Marc, simbul de Sere- 
nissime, e svintularà par plui di tré secui e miec. 

Claudio Mattaloni 

Jan (o Hans) Collaert (1561-1620), fiammingo, 
incisione con San Giacomo in viaggio, in: Officia propria sanctorum 
ecclesiae Toletanae et dioecesis Antverpiae, ex officina Plantiniana, 
apud Balthasarem & Joannem Moretos 1616 


LUI 


1 L 7| ste Ester di Babilonie Regjine 


© 2M S. Oton Vescul Il Perdon di Barbane 
3M S. Tomás Apuestul 
4 J S. Liodór di Aquilee Vescul 


5 V S. Antoni Zacarie Predi 


65 S.te Marie Goretti Vergjine 
8 L ?8| S. Andrian Ill Pape 
9M S.te Veroniche Muinie 
10M S. Piu | di Aquilee Pape 


11 J S. Benedet Abât Patron d'Europe 
12 V S.ts Ermacure e Fortunát Mart. Patrons dal Friül V. J. 
13 S Dedicazion de Basiliche di Aquilee 


14 D S. Camil di Lellis Predi 


15 L ?9| s. Buineventure Vescul 

O 16M La Madone dal Carmél 

17M S. Lessio Rimit 

18 J S. Fidri Vescul 

19 V S.te Rine Muinie 

20 S S. Apolinár di Ravene Vescul 
21 D S. Laurinç di Brindisi Frari 

22 L 39| Ste Marie Madalene Dissepule 


23M S.te Brigjide di Svezie Muinie Patrone d'Europe 
24 M S.te Cristine di Bolsene Muinie 
C 25 J S. Jacum Apuestul 


26 V S.ts Ane e Joachin 

27 S S. Aureli Vescul 

28 D S.ts Cels e Nazari Martars 

29 L 31| S.te Marte di Betanie Dissepule 
30 M S. Pieri Crisolic Vescul 

31 M S. Ignazi di Loyola Predi 


Tin in banda al camin 


Il (rovat 


D a timp in paîs a si sintiva 
fevelá dal “Crovat”, un so- 
ranon dât a un biel om che al 
zeva a robá; nissun al rivava a 
capî parsè ch'al entrava ta li’ 
cjasis a rifurnîsi di roba che a 
no era sò; al veva un bon la- 
vòr, no i mancjava nuia, cun- 
dipi agns indavór al veva vint 
al lot cuatri buni’ palanchis. 
Il soranon a i lu vevin dät par 
via che al si vistiva sempri con 
barghessis e maions scürs; 
cualchidun al diseva che al era 
par platási ta la not, altris par 
via che da frutut al era restât 
vuarfin di pari, partantsi davór 
il neri da li” feminis veduis. Ma chel che al someava impussibul 
al era il fat che nissun a lu veva cjapát in fal o cu li” mans ta la 
marmelada. Al era furbo e al rivava sempri a fála francja! E come 
savevine che al era lui? Pi fassil suponilu che jodilu o cjapálu! A 
si inmagjinava, par via che al zirava ator al país dint privilegjo a 
cualchi louc; di li a cualchi di sicuramentri una cjasa a vegneva 
visitada. Un trop di oms dal país, pi par sens di impotensa che di 
svindicási, a si erin cjatàts par scrivi cuatri cartei e, ‘na volta fats, 
picjáju un par ogni plassa. Pi o mancul a era scrit: 


Sopula 

Biel Crovat sensa timór se un di nu al ti cjapa 


di sigur i vin sentór il to cjáf al va ta trapa 
che ti gafis ta li^ cjasis, o da li’ spesis jù a ti tira 
di brusát oramai ti nasis essint sigür di buna mira. 


Ma nuia al era gambiât fin che Nelo, un dai oms pi suturnos dal 
trop ma furbo, al veva fat 'na pensada. Par zí ta la sò cjasa o si 
entrava pa la puarta ta la strada o, zint pai cjamps, a si veva di 
scavalcá i orts dal broili davór la stala. Par rindi di pi apetit il colp, 
al veva sparnissát la vous che tal mür portant da la cjaniva a era 
vignuda fôr 'na caterva di bécs sia di arint che di aur. E tai stes dîs 
al cjaminava sora dai breons che a sorpassavin la cort dal ledan 
e di lavuàche che a zontava il curtîf al troi dai orts. 
Una di chistis grossis e lungjis taulis a era fraida e masenada 
dai carói. Nelo a si faseva jodi matina, dopo di misdi e sera a 
cjaminä, indenant e indavór, sui breons cu la siguressa che il Cro- 
vat, prin o dopo, a lu varés jodút. Il timp al è sempri galantom, 
basta vé la pasiensa dal spetá. 
"Na biela sera, scuasi not fonda, a si sint da la cort 'na vous che 
domandava aiút. | cjans di li ator a baiavin e li’ vous da li’ per- 
sonis a si sintevin sempri pi fuartis dopo che li’ lús dai puiúi a 
si erin impiadis. Il dut al era doventát un befel la che ognidun 
al berghelava, al proponeva, al ordenava, al sigava. Encja Nelo, 
fasint il gnori, al e rivát li da la cort e altri a nol podeva che cjatá 
il mout di dá 'na man a tirá fór il Crovat dal pastis. Cjoltis dós 
cuardis e butadis dentri ta la cort, cun fadie a son rivâts a tirá fór 
il puaret dal ledanár. Nissun al à dit nuia, ma la roba a era massa 
clara e nissuna scusa a podeva salvá il lari, che da ché volta no 
si à fat pi jodi in país. 

Il Strolegant 


Vacjes di sanc blu 


|: int a à simpri vüt un debol par res e regjines, par morosets 
e noces di prinzips e di prinzipesses, par dutes las sflocjes! da 
las cjases reáls. In struc, par un mont misteriúes e incipriát, fat 
di aur, di arint e di specjus lusints, di bai e di musichets. Come df 
che il sanc blu di chescj vip incoronáts al à simpri fat pi scjas dal 
sanc cussi volgarmentri ros di tante biade int che, denant di tant 
spetacol, a restave inceade tant che un cus? in plen misdi. Par 
sintisi almalcul un nin pi dongje a chest mont, tencj paris e maris 
ai batiave cun nons di regnants i fis, tencj contadins las vacjes. 

Cuant che il cont Jacum Cecon, intal 1891, al intitulà la strade che 
al veve daviert di sane plante, e a sós speses, da Pielunc a Vit a 
la regjine Margherite, il Zimul 
dai Fornets, intal sio picul, al 
fasè atitant cuntune manze. 
Parcé meraveási se encje un 
cogo napoletan, tâl Raffaele 
Esposito, doi agns prime, 
al veve clamát Margherita 
la sò pizza tricolore? Cuant 
che Sissi, la femine di Ceco 
Bepe, a fo copade intal 1898 
a Ginevre, pi di cualchi asin, 
tra chescj il Macorit di For, al 


1 fandonie 
2 


civetta 


batia cul non da l'imperadore une vigjele. Il Meneto di Tomadon, 
che al veve belzà dós vacjes neres intala stale di non Meneliche 
e Negusse, dopo la disfate di Adue dal 1896 al batià une manze 
cul non di Taitü, la famose regjine d'Etiopie, femine dal negus 
Menelik. 
Intai Noráts, intala Frate e in Aicjes ai ere disvierses las vacjes 
che ai si clamave cul non da la regjine Elena, femine di Vittorio 
Emanuele Ill. E a proposet di chest Vittorio, re d'Italie e 
imperatór d'Etiopie, un cracol? di 1,53 cm, in Prades da Bas al 
si clamave Vitorio encje il taur dal Vuarp di Fumate. "Ma parce 
il vivos clamât cussi?” ai domanda une di il Ceco. "No vedistu 
che al è bas di cül e curt di talpe come il re!”. || mestri di Tisti, un 
fassiston, a sintî queste intollerabili offese all'onore della Patria 
al fasè, dut infogât, un discors a la int denant dal munizipi, ma 
si imbarbeà^ cu las peravoles e al serà disint: “È una vergogna 
che la nostra beneamata regina abbia il nome di una vacca". E 
jù ducj a ridi. 
Cuant che a la fin di Lui dal ^18 a rivá a Clausîet la triste nuvitát 
che la prinzipesse Anastasia Romanov, fie dal zar Nicola Il, a ere 
stade maçade cun dute la famee a Ekaterinburg, tencj pradins 
che ai veve lavorát a Moscje e su la ferovie Transiberiane ai 
restar di stuc. In sio recuart tencj asins, tra cui Mio di Tomadon 
e Checuti di Medae, ai clamar cul non di Anastasie la pi biele 
vacje da la stale. 

Gianni Colledani 

Furlan di Clausiet 


? nanerottolo 


^ ingarbuglió 


[e aganis di Selüse 


vecjos ai contavin che une volte di là da le Fele, sot un clapus 
clamát justeapont “clapus da le’ aganis”, a le vivevin trei sûrs 
vedranis: a le vevin le piel blancje parcè ch'a le bevevin dome lat, 
a le erin brutis, sporcjis, sgnarcleósis, sgjaveladis, cui cjavei luncs 
fin tai talons e a le vevin i pits sladrosâts davant-daür par no fà 
capi di ce bande ch'a le vignivin. 
A le vevin i vistits imblecáts ch'ai rivavin a cuviergi i pits. A si 
compuartavin secont il timp: se al ere biel, di gnot tal lusór 
di lune a si limitavin a platási lunc le Fele par fà dispiets a cui 
ch'al lave a pescjá di frodo. Ma se si svizinave il brut timp cu le 
tampieste, alore a le diventavin tristis e si inrabiavin cu le int da 
le’ borgadis di front, Cjasesole e Vilegnove. 
A le rompevin i ramags dai arbui e ju sbatevin sui claps, urlant e 
fasint il diau, tant che le inta si ritirave in cjase cjamade di poure. 
Passade le tampieste, a le tornavin sot il clapus. 
| vecjos ai disevin ancje che, par vie di une galerie che dal clapus 
a le rivave a Resie passant sot il Cjanin, le aganis a le lavin a 
spaventá i roseans sberlant e pocant su le’ puartis di cjase. In di 
di vuei a Sclüse nissun al cjacare pui da le’ aganis: oramai a le son 
jentradis dolà che salacór a le erin ancje prime: ta liende! 
Antonino Danelutto 
Furlan di Scluse 


[l gial cioc 


ent e vinc a erin li’ gialinis co une a tacà a pendá e a cialá cul 

ciâf in bande. 
“Casi sporadici” al dise miò pari, e dopo un més a 'nd ere restadis 
dome cutuardis. 
"Centosei casi sporadici" a disè mé mari. 
"Se no te vol che la torni la moria — al diseve mió pari, veneto de 
Latisana — bisogna che a quele restae e a quele che le rivarà da 
la cova te le curi co la sgnapa". 
Sgnape di fossál naturalmentri, 
robe di timp di guere. 
Ma come daile di bevi a li” 
gialinis? Si podeve metile ta 
un paston di farine, ma a "nt 
| coventeve masse. 
E alore la Mariute, tal pulinár, 
a brincheve une gialine a la 
volte, la parteve fór, ai viarseve 
il bec, e mé mari lu empleve 
cun tun cuciarin di sgnape! Ma il pi difissil al vignive par ultin, 
cuant che Mariute a resteve bessole cul gial, ch'a nol voleve 
savént di lassási ciapá. A la fin, cul cualchi plume di mancu, ence 
il gial al vignive partát a la sgnape e mé mari, maschiliste, lu 
cialeve, e disint "Viarsii ben il bec", ai buteve drenti dós sidons 
di licuit: “Bêf tu, che ti sós mas-cio!". Co Mariute lu à molát, il 
gial, belzà cioc, dopo tré pas di corse al e lât cu li’ satis par aiar! 


Gianfranco Ellero 
Furlan di Frofean 

Cjargne che no mole 
[l Tai dal Maleár e lis vacjis contentis 


Ç tes malghis ogni an, sul principi dal mês di Avost, e torne la 
tradizion di cerçâ la prime piece di formadi de stagjon. Il prin 
tai ur spiete par solit ai malgârs, che cussi a son in stât di judicâ 
cemüt che al è daür a cressi il prodot dal lôr dür lavôr. 

Di doi agns incà, i Petris di Dimpeç, famee di arlevadôrs, gjestôrs 
di Malghe Lose in Comun di Davâr, a àn decidüt di spartí chest 
moment cussi impuartant cu la int. Ve, inalore, che la cerce 
dal prin formadi e devente une fiestone, là che si fasin dongje 
simpri plui numerôs i estimadôrs de mont e dai savôrs alc e ce 
che e proferis. 

Malghe Lose — ancje pal spetacul de nature straordenari che i 
fás di suaze — e à une impuartance no di póc tal setór malghif e 
cum, in graciis dal Cuc, il formadi di mont, e je deventade ancje 
un presidi Slow Food. O sin malgárs di simpri — a disin i Petris — la 
nestre famee no si vise di vé fat alc altri e vué o sin braurós di 
pandi cheste nestre passion ataviche tal Cuc di Mont. Parie cun 
altris doi produtórs, i Petris, cun ché di fà un formadi pardabon 
naturâl, si son dâts regulis une vore precisis e rigorosis: prin 
di dut, a son vietâts i ferments latics standardizáts, po dopo 
lis pasturis artificiáls a son dopradis póc e nuie e soredut il lat 
al ven lavorát a crüt. E je ché chi, cun di fat, la maniere juste 
par rivá a dài al formadi dutis lis carateristichis preseosis e chel 
nasebon unic e origjinál che a vegnin dai passons di alte cuote. 
Di cualchi timp incà, ai Petris ur à petade sü une altre biele 
pensade, nassude für dal ben volüt par solit dai arlevadórs 
aes lór bestiis — tignudis tant che un dét madúr viodút che ur 


garantissin il sostentament — e de antighe tradizion di dái un 
non a ogni vacje che e nasseve te stale: Nerinis, Blancjis, Stelis, 
Vigjutis, Carulinis, Miutis, Britulis... a àn di simpri jemplát lis 
stalis de Cjargne e di dut il Friúl, ma fintremai cumò a dinissun i 
jere vignüt iniment di fà in mût di adotánt une. 
Po ben, cumó te stale dai Petris si pues: cuntune cuote modeste 
si adote une vacje, si tegnin par se i siei prodots e cun di plui 
si ten sü la filosofie di produzion di cheste famee, il so sfuarç 
di cressi i nemái tun mút il plui naturál pussibil, di fáju stá ben, 
di no stracáju e tormentáju plui di tant, come che al sucét tes 
grandis aziendis intensivis. 
Ancje la sience aromai lu declare: une vacje contente e da un lat 
une vore plui bon, plui san e gustós di chel di une puare vacje 
lambicade. 
Li dai Petris, po dopo, lis vacjis a àn ancje un altri motif par stâ 
contentis: i zovins che a an cjapát sù e che a puartin indenant 
la ativitát tradizionál de lór famee, insiorantle cun ideis gnovis, 
metint adun lavorazion e tutele dai prodots cuntune ufierte 
turistiche di cualitát, disvilupant in sumis la lezion dai vons tal 
contest storic e culturál dal di di vué cence mai fài tuart. 
Premiade Dite Favi&Tallone 


No si viaze par gambiá puescj, ma lis ideis. 
Hippolyte Adolphe Taine 


[usignis 


e cjalde serade di Lui, Tilde e je sentade cu la none sul clap 

für di cjase e come ogni sere che si rispieti intalimbrunî a son 
rivadis lis lusignis. Cussi piculis, cussi tantis di fà lusór là che la 
gnot e je limbose. 
La frute e cor a cjoli la scjate di bande; "Ché dai biscots" i dís la 
none, e po e tache a cori daür aes besteutis. Une e svuale di ca e 
chés altris di là e la frute cu lis sôs manutis a "nt cjape une vore. 
Lis poie planchin inte scjate. "Viót di no strenzilis masse" i vose 
la none, e Tilde e rispuint: "Po no none, lis cjapi ben planc". 
Daspo la gnece e la none cjapadis de sium a van a durmi. Tilde, 
mitüt sü il pigjame, e salte tal jet e e poie la scjate di bande tal 
scabel e e lasse jessî lis lusignis. Tal scür de stanzie a svoletin 
dulintor, une lusute a gjestre, dós su la cognete e une sul 
armaron. Cu la conte de none la frute e cjape sium, i siei voi si 
sierin e lis besteutis come faliscjis si distudin. 
Vué Tilde no je plui une frute e vie pal Istát i capite da râr di 
sentási la sere für di cjase. La só no à un clap come chel che 
si sentave di picule cu la none. La só cjase e à bielis cjadreis di 
zardin e un nicul, ma cumo lusignis no s'indi viodin plui. E la sere, 
prin di cjapá sium, tal scúr de cjamare, dopo de preiere, une 
lusigne i fâs companie. E je la conte de none, ché faliscje di amôr 
che no si distude mai. 

Donatella Del Degan 


(irint poesie 


Jenfri lis lagrimis 
de mé soletát 
e suspire la gnot scure, 
il már ingrisignit 
al cloc il cidinór. 
l vuei racuei capis, 
cun dentri cjants e liendis 
di pescjadórs e aganis 
di grís e di cocái. 
Dulà séstu scuindüt poete 
a scrivi il to pensîr, 
no viodistu il cfl turchin 
salustri di un gnüf di! 
Cence di te il cür si inglace 
la tiere e piert colór 
il mont nol à sperance 
l'anime sustant e mûr. 
Giacomina De Michieli 
1" premi al concors di poesie "Vós De Basse" 2017 


Un sium furlan 


|: jü insom de strade, indulà che si jentrave inte place, no si 
scherçave, si traeve pardabon. Cun di plui al jere dut un cori sü 
e jü di int cun bandieris, bombis molotov, bastons, cjadenis e altris 
imprescj di vuerilie. In chel macel, mi sintivi cussi confondüt che no 
savevi in ce part di mont che o jeri finit. Forsit a Bologne a Milan o 
a Udin, indulá che di une vore di timp al jere dut un ribalton. ll mont 
al jere sot sore e non dome tes nestris citáts. A Berlin, di plui di 
trê més, la zoventüt si jere sierade dentri dal palac dal Bundestag, 
a Rome, ancjetant, fantats, fantatis e cristians für di pupil a vevin 
ocupát il Colosseu e la Capele Sestine. A Londre e a Parigji, invezit, 
par di plui la zoventüt a veve cjapàt possès dai palacs plui impuar- 
tants. Di ce che al sucedeve a Stocolme, Atene, Belgrát e Madrid 
miór no fevelà. Ce brut mont, al diseve ognidun, di sigür aromai e 
tache une vuere. Cun di plui nissun al cjatave un lavór par podé ma- 
ridâsi e comprási une cjase; la miserie e menave come la grame. E 
no jere finide. Lis nazions e i popui si davin la colpe fra lór. No capivin 
che dut chel davoi al jere orchestrát de alte finance e dai gnüfs pa- 
rons di chel mont che si faseve indenant. 

Fossial bastât. A dut chest si zontavin altris fastidis. Ven a stái che la 
int plui disgraciade dal mont, colpe des vueris e de fan, e rivave ancje 
tai nestris país. E in tantis disgraciis, cualchidun al soflave tes boris, 
predicjant cuintri l'Europe e i guviers che no fasevin nuie par fermáju. 
"Parinju vie, a cjase lór a àn di torná” si berghelave tes placis. “E je 
colpe lór e de lór religjon di dut ce ch'al sucét. A son lór che a metin 
lis bombis e che a copin la int". 

E cun chescj pinsir e cun chés imagjinis che mi balinavin tal 
cjaf, spaurît o lavi indenant, sperant che la int in ché place si fos 


cuietade. Par fortune cum nissun plui al vosave, ma ¡stes no mi 
sintivi bonát. Mi angossave il torment di no savé là che o jeri. E cuant 
che mancul mal sarés spietât, cjalantmi ator, mi comparissin une 
vile e lücs che za o cognossevi. Si tratave di un palac vieri, tirât sù 
ancjemó cuant che e comandave Vignesie, e des muraiis, restadis 
su la culine dal vecjo cjistiel di Feagne. Di front a ché suaze, pensant 
ben, mi tornave tal cjáf che o jeri diret propit in ché vile, tal Palaç de 
Comunitát di Feagne, indulà che mi vevin convocát par un incuintri 
tant impuartant. A vevin di decidi di tirâ sù un grant mûr su duc) 
i confins dal Friül, come che a vevin fat in Austrie e in tantis altris 
nazions, par fermá ché maree di disgraciâts che a rivavin ancje tai 
nestris país. 

“Nol pues jessi vér" — mi disevi fevelant di bessól — par chestis 
decisions a clamin lis autoritâts, i politicants e jo cun cheste gjenie 
no ai nuie a ce fá”.M'insumiavi e, tal sium, dopo vé viodút chel mont 
brut che la television e mostre ogni di, cumo, o lavi sù pes scjalis che 
mi puartavin dentri di chel palac. Intun prin moment o varès volut 
scjampà vie, ma armai che o jeri li, no podevi tirámi indaür. Rivât 
dentri intune grande stanzie, suntune lungje taule a jerin sentáts no 
sai ce tancj cristians. 

Jenfri dute ché int o cognossevi dome tré. Haider, il president, une 
volte, de Carinzie, Bossi e Prodi. 

“Ma cemút puedial jessi il president de Carinzie, se al é muart di un 
piec?" mi domandavi. “E po, chei trê cristians no àn nuie a ce fà cul 
Friúl”. Dongje Prodi, al jere un om bocon, che subit a pene che o jeri 
jentrát mi é vignüt incuintri. Al tignive tal brac un cjanut neri come 
il cjarbon e cun doi voi tant biei e lusints cussi tant che m'inceavin. 
Lu clamave Milü. 

“Ti spietavi — mi dise, dopo vémi dade la man — Tu tu sês Nelo e jo o 
soi Bepi Ponte Zefon”. 


Mi cjatavi pe prime volte denant di chel furlan tant preseât come 
scritór, ma soredut come studiós di astronomie. Jo, Bepi e Prodi, 
cun altris cristians, o jerin sentáts di une bande de taule, Haider, 
Bossi e chei de lór clape di ché altre. In ché stanzie nol jere un 
che nol berghelàs. Adiriture cualchidun al veve brutis intenzions. 
Insome, par chel mûr, che tancj a volevin tirá su, dibot e finive in 
barufe. Denant di ché menace, Bepi, agjil come un fantat, si è jevât 
sü de cjadree cun Milü ben stret tai siei bracs. Tal stes timp mi cjape 
pal golet de gjachete e mi vose te orele: "Lontan di chei che si dan! 
Scjampin vie daurman". 

A lis sós peraulis, ancje pe tante póre che dut al finis intun frac di 
legnadis, no ai spietát un moment a rispuindi. 

“Ma indulà lino?" i ai domandát. 

“Moviti, ven cun me, o lin a bevi un tai là di Dele Soldone, là ju spietin 
in tancj e chei no son barufants. Cun lór o mangjarin ancje un toc di 
formadi, cercjarin saradelis saladis e la renghe. Daspo li di Dele nol 
mancje un bon clinto e un bon tai di bacó" mi à di gnûf rispuindüt. 
Se prime o jeri spaurît, cum o jeri ancje dal dut confondút. 

“Ma cemút li di Dele Soldone, se al e plui di cincuante agns che e je 
muarte e la ostarie le àn sierade di une vore di agns. 

“Nissun probleme, tai siums a son vifs ancje i muarts" e je stade 
pronte la só rispueste. Cussi a pít, cjapade la strade sot la culine, 
intun moment, o sin riváts ta ché ostarie. Là dentri a sunavin, a 
cjantavin e a jere tante ligrie. Dele daür dal banc e jere simpri al so 
puest, cu la scovete te man par pará vie i moscjons pronts a poiâsi 
su lis saradelis. E po simpri compagne: vecje carampane e cu la 
pavee che i colave dal nâs par dut il macubin che e tabacave. 

No cjati lis peraulis par contà ce che al è sucedút a pene ch'o 
sin jentráts. La ostarie e jere plene di int. Fantats e fantatis che 
a tornavin a pit di San Jacum de Galizie, mucs che a jerin státs a 


Lignan, albanés vistüts di muredór. Nol mancjave il marochin che al 
vendeve ocjái e machinetis par piá spagnolets. In prime file al jere 
Galliano, ancje lui scritór preseát e famós musicist, rivát a pueste 
de Argjentine. Al sunave cuntune armoniche une staiare par Jacus 
e Lussian, ancje lór magos de pene. Il prin al balave cuntune biele 
fantate cuntun pet tant grant che lu gloteve, Lussian invezit cun 
Barbara, scritore ancje jé, e che par tant biele che e jere e someave 
une pipine. A pene che o sin jentrâts te ostarie, nancje ch'o fossin 
des autoritáts, Galliano al à fermát di suná e subit al à intonát l'imni 
dal nestri Friül: Stelutis Alpinis. Daür di ché biele sunade ducj a 
cjantavin. La vós plui biele e intonade e jere ché di Rafaele, om di 
letaris e di tante culture, cognossút soredut pai siei libris e che, di 
ce che o vevi capit, Dele, dopo vé comprade la só ostarie di libris, lu 
veve clamát come diretór inte sô gnove buteghe. Di fat al jere ancje 
lui daür dal banc, denant di une parét cun tantis scansiis jempladis 
di libris e di butiliis di vin di ogni fate. "Ostarie di Contecurtegnove", 
al jere scrit in alt su chel mür, sot un Crist, puarin, vecjo come il cuc. 
Chel sium, par fortune, se tal prin mi veve metude tante póre, cumó 
al finive in tante gjonde. Dentri di ché ostarie no jerin mûrs di tirá su 
o int ch'e berghelave. A volevin dome fá fieste, balà e cjantá. Pecját 
che Galliano nol voleve savint di intonâ Bandiera rossa. Jo no ai olsât 
a insisti ancje par no fá capí a ducj che o soi un comunist. E cun chel 
pinsîr, savint che jessi ros nol è plui di mode, mi soi sveát. 

Beppino Ponte (Bepi Zefon) 


Intant che i fevelavin par che al scrivessi alc par chist Strolic, Bepi, in 
ponta di pié e ta un profont sidinór, al cjapava la strada dal sél par zf 
incuintri a li’ stelis e al firmament. 

Ni à lassát chist ultim scrit, che cul grop tal cór, intér i publicàn. 


[a fin dal mont sul (rostas 


urçuvint al veve une buine nomèe in cont di jerbas medecu- 

las e curativas e adiriture subit dopo da prime guere mondiál 
Anna Medrala a veve metüt impîs une ativitàt par cjapálas sù e 
comercialisálas. 
A veve une scuáre di feminas che tal moment da floridure 
a lave pas monts a cjapá sü las plantas plui ricjedudas dal 
marcját, las faseve secjá par ben e las vendeve as grandas ditas 
farmaceuticas di chei timps, encje für dal Friúl. l'ativitát a è lade 
indavant par diviers agns, judant cussi la magre economie das 
fameas di chei timps. 
Vorai vüt dis agns pouc sü pouc jü cuant che encje jo ai 
sperimentát chest lavór; il plevan di chei timps, pra Checo, al 
organisave cualchi spedision a turno, in mont, a cjapà sù àrniche 
par fá vuadagná un francut a mularie. Si lave sul Crostas, une 
setemane paron e si ere sistemáts in dós tendas, di chés militárs 
di une volte a cuatri pái e un tal mieg plui grant. Tal gno turno i 
erin in trei, doi ai ere plui grancj di me; la prime aventure al è stât 
il viac cu la vecje siscent di pra Checo: un busigatul plen incolm 
di alc di dut. Partense tal dopomiesdi: strade blancje, gneulas di 
fum encje cun velocitât ridote; no si rive mai insom, ogni büse 
un salt, curvas e tornants as pare il stomi sotsóre e cundiplui, 
dongje das racomandasions e das indicasions di cemút, cuant 
e cuál cjapá sù, tocjave encje di dî cualchi orasion. Rivâts sul 
puest, saludáts cun contentece dai trei che ai spietave la volte, 
il spetacul che si vierç davant dai nostis vói nus fás dismenteä, 
almancul in part, dut il nosti mâl stá. Pra Checo nus mostre la 
sistemasion: tune tende, tun cjanton, il cagnàs di ampli cuntun 


pâr di cussinas e ta chel âti la ‘credince’ (par mût di dî), un persac 
cun denti alc di mangjative: pan vecjo, un tic di formadi e une 
rimine cul mignestron. Ché áte tende a coventave par sistemá 
Varniche. Ultimas racomandasions, cjame sul Duarte pacs dai 
sacs plens e po si reste bessoi; la binore dopo, cul sut, si varès 
començât a cumá sü la medecule. 

Fasin un gîr di ricognission pai passons, i din une biele sistemade 
ai agárs atorn atorn da tende par che no entri l'ághe in câso di 
plóe, si saldin i pichets e si spiete ore di cene. Ma in mont il timp 
al é mataran e cussi det e fat si dan dongje sóre di nou gneulas 

pengias e néras, il soréli al sparis, a comencin a colá gotas tant 
che palancas. | prins tons da lontan noi fás pensá a nue di bon; 
jo no ai trop coragjo, ma i fás afidament sui doi compagns plui 
grancj di me. Al si alce il vint, a cole une saete subit sot di nou 
e une crasolade di chés da fàcj drecá i cjavei nus fâs trima i 
bregons. Si sierin ta tende e si sentin tal cagnàs; un marilamp e a 
ven la fin dal mont. Si sint la plóe su pa tele, a sarà tampieste, la 
vous dal vint si alce, la tende a bale come une fôe e a giove pouc 
picjási cun dutas las fuarças su chei pái par dr di tegnile ben 
salde. | tons ai rosóne sóre, sot, inbande... la cjere a trime a ogni 
bot e a nou cjamáts di poure, che i spietin da un moment a chel 
âti che la tende a cjapi il svual, no nus reste che inviá un rosari, 
tignintsi ben strents al pâl di miec, preant intune: A fulgure et 
tempestate. Libera nos Domine! 
Vagunie a dure une eternitát po, a sec, il cidinór. | jessin für e, 
maracul, il soréli ch'al va a pónisi al piture cui siei rais un arc di 
San Marc ch'al cjape a bracecuel il mont intîr tant che agadórs, 
rius e trois ai discòlin l'ultime ághe dal burlag. 
Celestino Vezzi 
Furlan di Curcuvint 


Cuant che tu stás a lunc intun puest, 

tu deventis vuarp parcé che no tu viodis plui nuie. 
Jo o viazi par no doventá vuarp. 

Josef Koudelka 


U 


| edision di Johann Schónsperger in (jargne 


| Gart der Gesundheit, pur cun tantas pècjas ta identificasion das 
plantas, al à vút un grandissim ésit e al è daventát il pont di partense 
per tantas âtas edisions di jerbaris. Tal avost dal 1485 Johann Schóns- 
perger il vecjo (Augsburg 1455-1521) al à publicát in Augusburg 
une ristampe dal esemplâr di Magonza in dialet bavareis, compagn 
tal formát e cun cualchi mudament tal scrit, e une copie di chest a 
e rivade in Cjargne. Schónsperger al vignive da une famee di mar- 
cjadants e tal 1481 si é metüt in societát cul orésin Thomas Rügen, 
dant vite a une stamparie ch'a à produsüt 
ben 260 volums, dispés insioráts cun inci- 
sions xilograficas. Tal 1486, Schónsperger 
al stampe une seconde edision conservade 
ta Biblioteche braidense di Milan cun 379 
ilustrasions, esponude in mostre tal 2012. Tra 
il 1485 e il 1486 a ven stampade une tierce 
edision da Johannes Grüninger a Strasburg. 
Schónsperger e Grüninger àn lassât das 
matrices prontas par jessi stampadas a 
colórs, cualchi taule origjinál dal Gart è 
stade tajade e mudade in mût di dà vite a figuras dopradas par atis 
libris tant che il Kleines Destillierbuch di Hieronymus Brunschwig 
(1500), revisionât da Christian Egenolff a Francoforte tal 1533. Tal 
timp son jessudas âtas grandas edision pal fat che las matrices in 
len as vignivin cumbinadas in müt diviers tra di lór rispiet a forme 
origjinál, cussi encje tal Garde der Gesundheit, che il stampadór di 
Magonza, Steffen Arndes, al é editât a Lubecca tal 1492. 

Gabriella Bucco 

Sucedót intal... 


1519 - [1 Niederlech a (jlemone 


Es tancj secui la Comunitát di Glemone e à vút une funzion 
impuartante inte economie dal Alt Friül, sedi pal privilec di 
tigni marcját dentri de citât concedút dal Patriarcje tal XIII secul, 
sedi soredut pal singolâr istitüt dal Niederlech, che al procurà a 
dilunc ricjece e al fo un grant sburt par lis ativitáts economichis 
dai siei abitants. 

Cul Niederlech, un privileç particolâr di stamp gjermanic (dal 
todesc niederlegung, discjariament), dutis lis marcjanziis ch'a 
rivavin di di là des Alps a vevin di passá par Glemone, dulà che 
a jerin discjamadis e tornadis a cjamá suntun altri miec, paiant 
un specific dazi e cul oblic par lis personis che a compagnavin 
i traspuarts di passá la gnot in país. Facil che chest costum al 
fos nassüt di une concrete dibisugne pratiche, stant che lis 
marcjanziis forestis a viazavin su stradis di montagne strentis e 
discomudis, che a imponevin di doprá cjars lizérs o su la schene 
dal mus. Par continuá pes stradis plui largjis e comudis de 
planure padane a jerin plui adats i miecs plui grancj e di plui 
grande puartade; il contrari par lis marcjanziis che a lavin für. 
Nol jere tant il piçul dazi che al insiorave Glemone, ma il complès 
di dutis lis prestazions furnidis ai viazadórs: stant che a scugnivin 
fermási almancul une gnot, a mangjavin, a durmivin, a vevin 
di sotetát i animái di tir, sigurant duncje oportunitâts di lavór 
a gjestórs di albiercs, ostirs, marescalcs, lavorents, garzons di 
stale e tancj altris artesans. 

Chestantic dirit, concession benvolente patriarcjál che e remonte 
indaür a un timp imprecisabil, al jere ametüt ancje dopo dal 


Lis marcjanziis in 
transit par Glemone 
a scugnivin jessi 
discjamadis e po 
tornadis a cjamá su 
cjars difarents. 


passag sot dal domini di Vignesie, sucedüt tal 1420. Dopo cuasi 
un secul, però, tal 1515 il Doge al gjavave il Niederlech a Glemone 
par dâlu in concession a Osóf, come segn di ricognossince pal 
jutori militâr dât di Gerolamo Savorgnan, che doi agns prime si 
jere distint par la só valorose resistence in ché fuartece, in timp 
de vuere cuintri la leghe di Cambrai. Glemone si opon cun dutis 
lis sós fuarcis a cheste spoliazion, doprant consistentis risorsis 
economichis par mandá ambassadórs a Vignesie cul incaric di 
stá daür in maniere continue a la istance dal so mantigniment. 
Dopo tant cjossolá, finalmentri si otignive il ristabiliment dal 
privilec: ai 5 di Mai dal 1519 al vignive tornát in maniere uficiál il 
Niederlech a Glemone. Il Doge Leonardo Loredano al decretave 
par compensazion a Gerolamo Savorgnan 400 ducáts ad an tal 
cont de Cjamare di Udin. 
| siei beneficis pe economie citadine di Glemone a calaran tal 
timp. Il Niederlech al vignarà pierdüt in maniere definitive cu la 
fin de Republiche Venite. 

Claudio Mattaloni 

DE TEMPORE 


Canzoniere e Trionfi del Petrarca (Bartolomeo Sanvito, 1497-1499): 
il Trionfo del tempo. 
BG, cod. guarneriano 139, c. 182r 


AVOST 


e 1) S. Alfons de' Liguori Vescul 
2 V S. Eusebi Vescul 
3 5 Rinveniment des relicuiis di S. Stiefin Martar 


4D S. Zuan Marie Vianney Predi 


5 L 32| S. Svualt Re Martar 

6M Trasfigurazion dal Signór 
7M S. Gaetan di Thiene Predi 

8 J S. Meni di Guzmán Predi 

9 V S.te Taresie Benedete da la Crós M. Patrone d'Europe 

10 S S. Laurinç Martar 

12 L 33| s. - Rufin Vescul Martar 
13 M B. Marc di Davian 
14 M S. Massimilian Kolbe Predi 
16 V S. Roc Piligrin 
T1/uS S. RE Pape 
19 L 3a] s. S. Marian Diacun 
20 M S. Bernart di Clairvaux Abât 
21 M S. Piu X Pape 


22 J La Madone Regjine 
C 23 V S.te Rose di Lime Muinie 
24 S S. Bartolomiu Apuestul 


25 D S. Ludui Re dai Francs 


26 L 35| La Madone di Czestochowa 

27 M S.te Moniche Vedue 

28 M S. Ustin Vescul 

29 J Martueri di S. Zuan Batiste 
e 30v S. Faustine Vergjine 

315 S. Aristide di Atene Martar 


Tin in banda al camin 
(ontis su tré funerái 


[e contáts uchi a àn 
dal inusuál e dal no pre- 
odibil, par via che a lassin 
diviers interogatifs su la 
vita e su la muart da li’ 
personis, sul destin, su la 
casualitát di se ch'a susseit 
e su acadiments incom- 
prensibii che a ognidun di 
nu a capitin e che a no cja- 
tin spiegazions di logicitât 
e conossinsa. 

Al era il prin di Mars di 
agns indavór e dopo dis 
di soreli al era rivát brut 
timp. Ta un país furlan a si 
veva di fà il funerál di 'na 
femina ansiana, muarta in 
maniera naturâl, dome par 
l'etát bastansa avansada. Tai cuatri dîs da l'agonia il freit al veva 
inglussát l'intér Friül e ta chel louc da la Bassa no era di mancul. 
Propit il prin di Mars, fin a misdi, a veva neveát sblancjant dut il 
teritori. Tal dopo di misdi il timp al era gambiát e tra il soreli e il 
siroc dut il blanc al era sparît. Il funerál al veva cjapát la strada 
dal simiteri e la bara a veva di essi mituda sot cjera, cuant che 
par cualchi minut "na bondanta e sidinosa flocada a à compagnát 


Grau 

la buna femina tai ultins moments, lassant maraveáts e sensa 
paraula parincj, amis e compaesans. 
Cualchi an prin ta un paisut ta li^ culinis furlanis al era muart 
un om plen di fuarsa e ligria che al lassava la femina e tré fruts 
picinins. Il torment da la só comunitát e di chés dai país vissins 
al era sintüt tant che nissun al fevelava e ducju' tal sidinór pi 
complet a sercjavin di vivi il dolór da la famea partantlu dentri, 
ognidun tal so côr. Il sêl al era cuiert e, alzant il cjáf, a si jodeva 
il scúr dal temporál che al zirava ator prometint nuia di bon. 
Setenonè, tal moment da la sepultura, in alt, tal miez da li’ 
nulis, al é vignut fór un sblec di Arc di san Marc maraveant ducj i 
presints e, par no fini, dal alt a son saltáts fór tré folgorants rais 
di soreli che, cun lüs cjalda e dreta, a si dirizevin viers il bas, dant 
sgrisui e riflessions su l'avigni da l'intera famea. 
Murî in avost al è doplamentri brut: sedi, prin di dut, par il lassá 
chist mont, sedi par il cjalt che, cui rais dal soreli, al brustula li’ 
zornadis e i loucs al viert. Ma murî in avost al e cjamò pi brut se 
a passá a chel altri mont a è ‘na persona zovina, ta chest câs "na 
fantata. Poben chest al é capitát ta un país dal Friül Centrál: la 
zovina a è muarta cuntun mâl di chei da la nostra epoca; a nuia 
a erin servidis li” curis. Fato sta che il di dal funerál a erin cuasi 
insoportabil il cjalt e il scjafoiaz. Riváts in simiteri a è saltada fôr 
‘n’ariuta delicada e frescja ch'a à dava il sens da la Vierta e un stà 
ben, come chal fos il Paradîs. La int a si vuardava e tal sidinór dal 
moment a àn pensât a Monica, la zovina che ta la vita a era una 
persona gjoviál e plena di ligria. 
Al é il viaz di ognidun: ognidun in maniera diviersa, ognidun tal 
timp dal timp e tal viaz da la vita a tentá di cjapá in zír il distin 
che sempri al vins. 

Il Strolegant 


Une femine di snait 


E Mia di Zef, a l'anagrafe Maria Gerometta, a ere nassude a 
Vit tal 1906. A disevot agns sio pari a i regalà un fazolet da 
cjáf, un grimál di ferande! e un pár di talmides di nuiár cui gla- 
cins d'acár fats intala favrie dai Gjarisos a Clausîet. Come dî che 
cum a podeve zî a zornade vie pa l'Invier, a puartá fôr ledan e 
legnes cul cos, sence il pericul da sbrissá sul lepen? da las clapa- 
dories e su la zuligne? dai práts. Intal 1927, cuant che il Comun 
al dezidé da imbuschí la mont di Pale che a ere dute spelade, jé 
a fo la prime di trente garzones a presentàsi par prepará, pale 
e picje, i büs dulà plantá i pecuts. A contave che, in doi agns di 
lavúer, ai rivár a plantá 50mil fra pecs e laris e che il bús, par vie 
l'ausvai^ dal gjastalt, al veve 
da essi almalcul 40x40x40. 
Ce fadie malandrete! 

Po a vigni a marît in Celant, 
in cjase di Zef, in Cuel Sesár, 
dulà che lavüer 'nd ere fin 
parsore il cjáf. La Mie a veve 
da regolá las vacjes e zi su a 
pié intala Vile a puartá il lat, 
dós volte in di, matine e sere 


tela di Fiandra 
viscidume 


brina 


approvazione 


e une intor las deis a toli il sier pal purcel. Cór di fier e sgarets 
d'acár. E seá, spandi, incovolá e puartá dente fen fin a implenä il 
taulát, bati i falcets, fà tetà i vigjei e tignî cont da las vits, dal ort, 
dai vecjus e dai cuatri fis. In Autun la Mie a zeve a tirà frent? e a fà 
patüs par scjerni las vacjes, e a rancurá miei e cespes, cjastignes 
e gnespoi. E a zeve encje a fá lescje? intal lescjár da las Pales e tai 
Stifinins par vendi i macuts ai tetadüers dai trie Celants. Insome 
la Mie a tignive sü benon trie cjantons da la cjase, forsit encje 
cuatri. A ere temperade intal brout di saete. A veve simpri un 
vuli par dut, pal nevúet intal stantol,” pal fouc e par la polente 
che a no cjapas da ristic e pal gjat che al si rondolave dapiè dal 
spolert pront a gafá l'argjel o il muset, un gjat basolát? di ros 
che al si clamave Onorevole. A cui che a i domandave il parce 
di chest non cussi stramp a rispuindeve: “No justu?, al mengje, 
al durmis e al no fás une madone in dut il di, ma par robá...". Da 
vecje a tignive picjáts sot il paól la pale, la picje e las talmides dai 
glacins, recuart di tencj lambics. “Ai pues torná bogns”, a diseve. 
"Recuarditi, fantat, che i imprescj ai son fis da la miserie e paris 
da la bondanze. La miserie a fâs la voe da fà, la voe da fá a fás 
l'imprese, l'imprese a fâs la bondanze, la bondanze a fâs la voe 
da fâ nuie e la voe da fà nuie a fás la miserie". Pi sclete di cussi al 
no la varés dete nencje un professoron da la Bocconi. 


Gianni Colledani 
Furlan di Clausîet 


fogliame 
festuca 
girello 


chiazzato 


Il fuart di Selúse intal 1683 


t dai prins secui dal Mil a Sclüse, intun puest dolà che le Fele 
a le scor incassade fra le’ monts, al esisteve un fuart, demolit 
dai Austriacs tal 1826. Al veve il compit di no fá passá i esercits 
ch'ai vignivin dal Noric: i crets dai doi versants da le” monts e 
l'ághe dal flum imbrigliade tant di fà un lagut a no permetevin 
nissun atri passag. Cui ch'al voleve vient jù in Friúl al scugnive 
traviersá il fuart passant su punts sorvegliáts dai soldâts. Le Re- 
publiche Venete no simpri lu dotave dal necessari, seial di oms 
che di armis. Un viandant (no si è savüt il non), l'11 di avost dal 
1683, al ere rivát intal fuart e al veve descrit in ce condizions che 
lu veve cjatát. Intun salon ai erin 4 canons e pui in bas atris 2 rots 
e inservibi, intune atre sale 32 moschets par gran part für di üs, 
20 spadis, 100 balis di fier e 2 barîi di polvar par sbará. 
Il cjastelan al ere lát a Vignesie cu le’ sûrs e cul tenente, il 
cjapitani al ere lát a Udin par tirá le só pae. Al ere restát il capo 
dai bombardirs ch'al veve cure di un sól canon, ma si capive ch'a 
nol veve tante pratiche! Dai 16 soldâts in dotazion dal fuart, ai 
erin in servizi dome 5, ducj dal país, ch'ai pativin le fan parce che 
di trei meis ai erin cence pae! 
Inmagjinási ce ch'al sarès sucedút s'al rivave il nemic! 

Antonino Danelutto 

Furlan di Scluse 


Sante Pulinarie 


ntant che la Seconde guere a empleve di fan e di pore li nostris 

vitis, e la Glesie Catoliche a ere in vuaite par difindi la Veretát, 
pratindint che a ogni messe i fedéi a disessin il Credo ("in un solo 
Dio"), une di mé mari, viodint une gialine ch'a ciamineve come 
s'a fos stade un púc cioche, a dís a une femine dal nostri ciasál: 
“Mi pár che ché gialine a pende”. 
“Bisugne preá Sante Pulinarie, prime ch'a vegni la murie dal 
polàn", a dis la femine. 
Mé mari, ch'a ere di glesie, 
a i dís: "Marie, no ai mai 
sintüt a nomenâ Sante 
Pulinarie". 
“A e la Sante dai pulinárs 
— a rispunt Marie, sigure di 
sè — il plevan la à recuar- 
dade in predice ence do- 
menie passade". 
Spiegasion: il plevan al veve fevelát, par talian, di Sant'Apollinare 
(chel ch'al à dát il non a la basiliche a Classe, donge Ravenna), 
e Marie a veve capît Santa Pollinare. S'a si recuarde che a 
Frofean si clameve “pulinár” chel che a l'Alte a clamin “gialinár”, 
si spieghe la devossion di ché femine par Sante Pulinarie! (Cun 
tanciu' salüs a la Veretát, al Dogma e al Credo). 
Domande: sono muartis li” gialinis? Si, cuasi dutis, ma no parse 
che Sante Pulinarie no esist. 


Gianfranco Ellero 
Furlan di Frofean 

Bareje va par siet! 


nta un país da la Basse un zovin al zeve spes a pescjà cu la só 

barcje tal Tiliment. Tai ultins timps, e pi voltis al cjateve la bar- 
cje spostade dal post dulà ch'a la lasseve. Une di, stufát di ché 
naine, al decit di viodi cui ch'al ere ch'al dopreve la só barcje, 
platantsi ta la casse dulà ch'al meteve li’ rés e il pescját. 
I| zovin al à spetát fin miezenot sense ch'al sussedès nuie. Dut un 
moment al sint a montá sü cualchidun. Da li” ondadis ch'a veve 
fat la barcje, li^ personis montadis sù a erin siet. 
Dopu, al sint une vós di femine ch'a dís: "Barcje va par siet 
Ma a nol sussét nuie; alore simpri la stesse vós a dîs: "Barcje va 
par vot, alore". 
E la barcje, come par un striament, a va vie curint bessole pa 
l'aghe come ‘| svint. Intant, il zovin drenti ta la casse al alse il 
cuiart in sfese e al viót ch'a erin siet feminis: "Diu jo! — al pense — 
par fà cori cussì la barcje a an di jessi dome striis. Al è miór chi 
no mi fedi viodi, se no a mi dan un striament". Dopu un toc la 
barcje a tocje tiare e si ferme simpri bessole e li’ siet feminis a 
dismontin jü e a van vie. Il zovin bel plan al ven fore da la cassee 
al va dovór da li' feminis, par viodi dulà ch'a zevin e se ch'a fevin. 
Ta chel post chi li^ striis a erin fermadis al ere un biel clár di 
lune ch'a si vedeve come chal fos dì, l'arie a ere clipe come in 
primevere, seben chi'i jerin in Unviar. Il zovin a un siart moment 
al viót un gran prát e ta chistu prât a erin ogni sorte di flórs, 
ancje di chei ch'a no ‘n veve mal vidüs, ussei di duti’ li” cualitáts 
ch'a cjantevin; insome si podeve dí che chel post al ere un vér 
paradis. Li^ siet feminis intant a erin ch'a balevin e cjantevin 
come matis. Il zovin, simpri platát par pôre di fási viodi, a nol 


|” 


crodeve ai siò voi, e fra se al diseve: “Viôt chi se bieli’ robis ch'a 
son. S'i vai a contálu in zir nissun a mi crodarés. Spete ch'i cjoi 
sü un flór come prove". E, sense fâsi viodi, al cjoi sü un flór di 
chei dal prât incjantát; po dopu al torne a platási ta la casse da 
la barcje. Prime ch'al scomensi a fà di, li” siet feminis a tornin ta 
la barcje. 

Ela barcje a va vie bessole tornant vissin di dulà ch'a ere partide. 
Li’ siet feminis si saludin cul pat di no dî nuie a nissun di se ch'a 
vevin vidüt e fat. 

Il zovin, dopu che li’ striis a erin zudis vie, al dîs: “Vedarés chi vi 
la peti ben biele jo! Vi insegni jo a doprá la mé barcje par fà li 
vostris fiestis". 

La domenie dopu il zovin al va a messe grande cui flórs ch'al 
veve cjapát sü tal prát, tal ocjet, e al dis: "Voi propie viodi se une 
di ché” feminis a si 'necuars dal flór". 

Une femine, ch'a ere zude a cjoi l'aghe, co viót il zovin cul flór, ai 
va vissin e i dîs: “Adès a si spieghe parse chi la barcje a no zeve 
indenant; tu, brut lazaron, ti sós stát a spiáni, dami ca chel flór li, 
satu, se no ti vedarás se ch'i ti fai jo!”. 
Alore il zovin ai rispunt: “E tu, brute strie, ti 'mparis a sarvîti da la 
mé barcje pa li’ vostris sagris, e se ti vüs il flór ti vegnis a cjoitilu". 
La femine a fa par cjoi il flór, ma il zovin al fa un salt indovór e po 
a si met a cori: a la à fate cori par dut il país, sense chi la strie a 
rivès a cjapálu. 
Alore la strie dute sudade a si ferme e a dís: "Va là bulo, ch'i ti 
ni l'ás fate, ma sta atent che se ti pandis une sole robe di sè ch'i 
ti ás vidüt là, ti mandin un striament chi no ti varás pi ben par 
dute la vite". 

Benvenuto Castellarin 

Furlan di Roncjis 


Se tu crodis che butáti ta un viag al sedi periculá, 
prove il tran tran di ogni di. Ti cope. 
Paulo Coelho 

Un pin tal burlac 


Il pin maestós 
al lotave 
tal burlac di avost 
come un leon ferit 
si savoltave 
tormentát dal vint, 
aromai disvinidrit. 
I ramacs grampáts 
tal cîl 
cence la fuarce 
di lá indenant 
viers la sierade. 
Cussi il dolór 
cuant che al rive 
a tradiment 
a disledrosá la vite 
al lasse une sdrasse 
come un niúl neri 
che si sfibre 
e al mür 
in lontanance. 
Egle Taverna 
2t premi al concors "Vós de Basse" 2017 


B 


Dome un pirul di pél 


Ne à resistût. Come che ju à viodûts, un parsora di chel altri, 
intant ch'a zirin di tetá da mari stravacada ta cossa, e à pen- 
sát subit ch'a varès dat seont a l'amia e int varès puartât cjasa 
un. Dai cuatri gjatuts restáts di dá via, tré e àn il pél blanc e ros, 
e un, un póc plui piçul di chei altris, al é dut neri. Ma propit dut. 
E jé a à dezidüt dal lamp par chel. “Tu sarás di sigür contenta" i 
motiva l'amia intant che si saludin. 

Si capis che jê lu à sielt ancja par via di so marit, ch'al à la fissa dai 
gjats neris. Tantis voltis no aial voltát l'auto se un al traviarsava 
un póc plui indavant? O aial lassât di fà alc dome par vént viodút 
un prin di tacá? E dut par un pirul di pêl neri! Cum si varès 
ricrodút! 

Rivada cjasa, la femina a dismonta un tic pinsirosa. In fin dai fats 
no à visât ch'a sarès rivada cuntun gjat. A pensa a la musa ch'al 
varès fat il so om cuant che, justa passât il pat da puarta cul 
gjatut in man, il salvavita al salta di bot, cuntun stoc fuart. E nol 
vúl savént di torná su. Il so om lis prova dutis, al tira via da curint 
in volta mo chest mo chel argagn, ma senza risultát. Po ancja 
dutis lis presis intun colp. Nuia ze fâ. 

Aromai rassegnât l'om al vogla la femina e al lampa il grumut di 
pél ch'a à in man. “No sta insumiáti di dí ch'a je colpa só” a fás 
in timp a dí jé cuant che un rumór al riva dongja da cusina. Al 
ven di sot dal seglâr, ma prin che l'om al rivi a viarzi la puartela 
par viodi, l'aga a taca za a sbrissá für par sot. Un dai flessibii dal 
lavandin si à crevát par lunc. 

L'om al cor für di corsa par sierá il rubinet principal, ta pozeta 
dal bearz. Ma parsora dal tapon, par ch'al pari bon, la femina 


e à volüt meti un vas di rosis, un di chei pesants di aiment. Una 
fatura a movilu. E intant ch'al procura di sburtálu in banda si 
viarz ancja il rubinet dal zîl. Un slavin ch'al ven jù intun amen. 
L'om si imbomba intun batizei, e al sbrissa cu lis zavatis di cjasa 
ta morcja ch'a ven jü dal vás. E intant l'aga a cór par cjasa. Parát 
in banda il vas si romp la jevuta par tirà sù il tapon. Par spesseá e 
tirálu su cui déts l'om si creva un'ongula. Lu si sint a sberlá fin di 
lontan, peraulis no tant bielis. Po, sierada l'aga e tornát in cjasa, 
l'om nol riva a palesá chel che i ven sü dret dal cür, che si sint un 
murungulament zondar a rivà dal bagn. 
Ma prin di savé ce ch'al é stát, la femina a je za su la puarta 
di cjasa da l'amia par tornái indaür chel pirul di pél neri cussi 
inozent. 

Gianluca Franco 

Furlan di Capriva 


Un chal viaze cence osservá al è un uciel cence alis. 
Moslih Eddin Saadi 


À ciasa del President (Franceis) 


(^ dirigent del stabilimint talian eri 'süt a na riunion de lavo- 
ru to la sede centrál del grupu industrial franceis, ‘là che eri 
inpiegât. Reani de li” bandis de Le Mans, un postu famous pa’ li 
corsis de li^ machinis. 

Par torná in Italia veani da passá una nuot a Parigi, prin da 
ciapà "l reoplano. Co reani to la Ville Lumiere, postada la valis in 
albergu, il capu al me à dita: "Ven cun me fantát che jo la conos 
ben Parigi e sai in dulà ch'a se mangia ben". Pas de brasserie ce 
soir. Nous allons au Caviar Kaspia, a place de la Madeleine. 'A no 
e lontana, ‘a se pous sí a piè. E se inviàn pai boulevards de Paris 
cun pas gaeardu. 

La plassa, bielona, 'a eà tol mies, in t'una rotonda, coma ches pa' 
li” machinis del di de uoi, una glesia granda a forma de tenpiu 
grecu. Napoleón 'a la veva sconsacrada e dedicada a li^ so’ 
armadis, ma dopu la restaurassion 'a eis tornada a jessi la glesia 
de la Madeleine e cussi duta la plassa. Dut u li intór bancarelis 
de rosis de dus i tipus: il pi grant marciât de flours de la sitât al 
spandeva profuns de ugni sorta da sturniti. Su'n un dei palas de 
la plassa, al prin plan, al é un dei restaurants pi de gala di Parigi: 
Le Caviar Kaspia. ' Là che, niancia dilu, ‘a se va par mangià | caviál 
e altri’ pietansis russis. 

Entrás to che’ salis da mangià al è stat un salt indavour, tol gran 
mondu de la nobiltat del uotsentu. A dus i taulins galantóns cul 
gilé sot la camisuola e pi papillons che golarinis. 

Par no dî de li’ femenis — se disiu? De li^ damis — cun montaduris 
de gala, volants e ciapelins. ‘A someava pardabòn la nobiltát 
russa in esiliu, s-cianpada a li” purghis de la rivulussion de otobri. 


Doma nos reani in manils de ciamesa e sensa golarina. Par nuja 
inpressionât: “Lassimi fà a mi", al à dita ‘| capu e al ordena sensa 
niancia uardá '| menu. ‘A eàn partât una sopa de versis e po una 
biela scudiela a parón de caviál. Da bevi un quart de wodka, a 
parón. In prin al me someava inpussibul ma, cul caviál bon e 
bondant, un bicirin a la uolta la wodka la ven bevuda duta, duti 
doi. Versu miesanuot, paeát un cont che no ve dis, ven lassât 
chel couf de aristocraticus e ven ciapât (ven tentát da ciapá) la 
strada par torná in albergu. Al someava fàssil e invensi se ven 
piardüt. Par furtuna, dopu un puoc, davant de un gran portón 
dut lustri 'a erin doi gendarmus fermus in toi casós e doi ch'a 
vignivin versu de nos. Il gnò capu al e star al prin a parlà cul 
sio franceis e al à domandát: “Où sommes-nous ici? S'il vous 
plaît”. E un dei gendarmus minigulànt al manganel: "Vous êtes 
à la résidence de Monsieur le President, au Palais de l'Élysée... les 
papiers s'il vous plaít!”. 
Ubaldo Muzzatti 
Furlan di Cordenons 


I viacs a finissin indulà che a si cjatin i amants. 
William Shakespeare 


Vava Vigja 


UE Vigja, la mári di me mári, a steva in Macór tar una cjasa 
un grunp vecja, poiada sun tun clapon grant grant che, dopo 
il teremot, a era duta malamenti, e jé a à scuignút lá tar un 
prefabricát, “las cjasutas" como chi clamavint nó i prefabricáts. 
| levi volanteir da jê: a mi deva da bevi il carcadè e a mi a mi 
plajeva chel savór da fier, chi na 'nd ai plui cercját un conpagn, 
e dopo al era di un biel colór ros! Cun jê i ai imparát a fierutá? 
chi eri piçula e, da granda, i ai insegnát a un grunp di lôr a lavorá 
tignint il fierut como vava, a la todescja, che cussi a si spacia? 
un grunp di plui. Cuant chi levi da jé, la prima róba chi fasevi, 
incjamo prin di là denti, a era ché di spia il mûr e cer enfra la 
búsas dai claps i ding c'ai era platáts: si, parce che cuant chi erint 
picui e a nu colava un dint, i corevint da jé ch'a nu faseva metilu 
tar una busuta dal clap e, intant chi lu fracavint denti benon 
benon par ch'a nal jessés, i disevint chesta lienda ch'a nu veva 
insegnât: "Mür mûr mûr, damint un plui dûr, damint un plui fuart 
ch'al mi duri fint a la muart”. Denti tal mür a 'nd era tancj di chei 
dincj! Chei di vava e di duta la só int, picui e grancj, di mama, di 
agna e ducj i nestis, cussì a ‘nd era di luncs e di curts, di blancs e 
di scürs... Par dila duta, il mür al à scoltát póc, parce che i dincj 
ch'al mi à dát dopo chei coláts, ai an durát propi pocut! 
Iside Del Fabbro 

Furlan di Davousa (Prát di Cjargna) 
1 nonna 
? lavorare all'uncinetto 


3 si va velocemente 


Hortus Sanitatis 


Des las matrices as vignivin cumbinadas in müt di fà 
cressi cun facilitát il numar das pagjinas. Tal 1491 Jacob 
Meydenbach a Magonza al stampe un jerbari che al massedave 
las breutas dal Gart der Gesundheit cul Herbarius Moguntinus. 
UHortus Sanitatis, l'ort da salât, al cjape denti plui di 1000 
cjapitui dulà che dongje das jerbas ai son anamái, encje mitics, 
ucei, pes e minerái, cun disegns che si pense fats da Erhard 
Rewich. Cualchi plante si conos, átas a son di fantasie tant che 
la mandragola che a veve il podéi 
di boná il mál, ma come ch'a si 
conte, las sós radis turtiçadas 
as rapresentin un om ch'al à il 
podei di copá cuntun berli cui 
che al s'incjaris a gjavá las radís. 
Par chest al vignive bon puartá 
un cjan che al veve il compit, 
pericolous, di sgarfà la radis. 

Si cjatin encje creaturas esoticas, 
che pous podevin véi viodút, 
tant che il crocodil, da dulà che si podeve gjavâ un ongint pas 
malatias da piel, il liocorni che al scjampave l'infertilitát, e las 
sirenas. Al e stát l'ultim jerbari da ete di miec e al pant las figuras 
das plantas europeanas, prime da scuvierte da Americhe. 

Tra il 1491 e il 1499 si contin ben cuatri edisions; une edision dal 
Hortus Sanitatis stampade a Vignesie tal 1511 a e stade cjatade 
in Cjargne. 


Gabriella Bucco 

Sucedót intal... 


1619 - [adrons dilune dal flum Ausse 


À 15 di Marc dal 1619 un dís ladrons, armáts di arcabús, a 
vevin robât 400 ducáts a cuatri zovins francés che, dopo vé 
amirát la architeture a forme di stele de fuartece di Palme, a tor- 
navin cence pinsîrs a Vignesie, navigant cu la barcje su la Ausse. 
Chest flum al faseve di confin jenfri lis tieris venitis e asburgjichis 
de lagune di Maran fin a Carvignan. Subite informát de robarie, 
il Proveditór di Maran al jere une vore preocupàt, sedi parce che 
di ché comude vie di aghe a rivavin ancje lis paiis dai soldáts stan- 
ziáts a Palme — un moment prime a jerin passâts 10.000 ducáts 
di aur — sedi parce che chés robariis armadis a deventavin simpri 
plui frecuentis. Nol jere facil controlá il flum, larc sü par ju dodis 
metris, parce che la rive drete e jere venite e ché a campe dai 
Asburcs. Tra lis dós potencis, come che si sa, nol jere mai stât 
bon sanc e a jerin ancjemó cence soluzion tantis cuistions pro- 
blematichis sui confins di tiere e su la navigazion dal már. 

La base de bande di delincuents e jere a Çarvignan, di li a 
partivin pes lór robariis cuintri i barcjarüi e passizîrs; cualchi 
volte a rapivin cualchidun par vé il riscat e cualchidun al jere 
ancje muart. 

A dispiet da lis barcjis armadis venitis ch'a patuliavin sü e jü il flum, 
i violents fats criminái a lavin indenant. Tra lis soluzions pussibilis 
e jere stade progjetade une tor di control alte une dozene di 
metris, di fále sü dongje dal puint d'Orlando, dotade di bucheris 
di ogni bande, di müt che i moschetirs di vuardie di li dentri a 
podessin trai, cu la visuál massime sul flum di controlá. La só 
realizazion però e jere une vore Care, sì che si veve miór tignî 


Soldáts armáts 
di arcabüs 

a jerin di stanze 
a Palme al timp 
des robariis 

sul flum Ausse 
(rievocazion Grup 
Storic “Città di 
Palmanova” 

- foto Claudio 
Mattaloni). 


daür ae vie pulitiche-diplomatiche, domandant la colaborazion 
dal Cjapitani di Gardiscje, stant che lui al veve jurisdizion tal 
teritori dulà che al jere sucedüt il brut fat de rapine ai Francés. 
A dispiet des continuis promessis di dà il jutori necessari, stant 
che i laris a jerin ducj asburgjics, no jere mai stade une vere voie 
di cjapà i colpevui. 
| Venits a rivarin par câs a brincá une part dai bandîts, responsabii 
di agns di malefatis su la Ausse, scuvierzint cussì ancje la 
identitát dai complics. In plui des responsabilitáts personáls 
dai delincuents, si pense che i episodis di piratarie inte Basse 
Furlane a fossin part di une deliberade "strategjie da la tension", 
jessint ancjemó in vore la lote pal control dal Adriatic e des viis 
fluviáls che a puartavin dentri la Tiereferme. 
Nome cuant che, tal secul sucessif, si risolveve la delicade 
situazion dal confin nord orientál tra Imperi e Republiche Venite, 
si studavin i fats di violence che si jerin ripetüts cun regolaritât 
su la Ausse. 

Claudio Mattaloni 


177 


Dudleo, D. Ruberto, Arcano del mare. Diviso in libri sei, c. 98r: 
navi in battaglia, in Fiorenza, All'insegna della stella, 1661 
(nella nuova Stamperia, per Giuseppe Cocchini) 

Tin in banda al camin 
Sevela di vuei 


[: chest més a taca la scuela, 
diviersamentri a se che a sus- 
sedeva ‘na volta, cuant che a scu- 
minsiava ai prins di Otubar. Gam- 
biáts timps e gambiadis soradut 
li” manieris di insegná, di impará 
e di vivi la scuela. Cum “i mestris 
a son considerâts nuia, i arléfs a 
cognossin dut e a son tecnolo- 
gjics (cul cjâf ta li” machinetis), i 
bidei a no podin netá (tra conseis 
ai mestris e suná li’ campanelis), i 
gjenitórs a son sapientons e i di- 
rigjents (cuant che a son) a corin 
come mats!”. Pa la cuál: il frut al 
insegna, il bidel al siopera, l'inse- 
gnant a si strafrea, i dirigjents a 
no esistin e i gjenitórs a si promovin come salvadórs di un in- 
dispensabil setor da la vita sociál. Insumis, ‘na scuela cun pucji 
regulis, sensa educazion, escludût il sens civic e la mancjansa 
di cunvinzions formativis viers chei ch'a doventaran i omis e li’ 
feminis dal doman! Dal rest al è sigür, e ducju' a podin jodi, il 
livelament viers il bas da la preparasion scuelastica. 

A tornin veris li” contis di un timp, cuant che cualchi mataran al 
faseva dai schers par rindi vif e alegri l'ambient da la scuela. Eco 
una di chisti' storiis. 


Ariis di Rivignan Teór 

Ta un paisut al viveva un beát om, modest e bon, che al veva in 
stala ‘na mussa. ‘Na not cuatri zovins plens di murbin a son zût 
a cjoila, partant via encja ‘na grampa di fen e ‘na bala di paia. 
Vierta la scuela (a no erin i sistemis di alarm e videocjamaris 
di cumo), a an leát la bestia ta un canton, mitintji sota la paia 
e denant al cjáf il fen. Podopo a la lavagna a àn furlanát ta un 
manifest: 


Mus a no si nas ma si doventa sedi operari o sedi barbér, 
nuia a si crea e puc a si inventa, se cualchi mari a è sensa sirviel 
ogni persona e à il so mistér in stala ch'e zei a tindi al vigjel. 


Tal país al è nassüt un davoi di discussions e acusis, là che 
ognidun al veva reson. Il diretór a si à scjaldát contri il sindic che 
a nol met siguressis tal edifissi; il prin sitadin al à barufât cu la 
vuardia che a no à vui atents par necuarsisi di se che al susseit; 
il dipendent dal Comun al é züt dal predi par via che al difint ‘na 
schiria di stracaplassis; il prelát a si l'à cjapada cu la insegnant 
di religjon disint che a no insegna bastansa ne di Diu ne da la 
vita; la educatora no é stada tant a fâsi sinti dal rapresentant dai 
gjenitórs disint che a era miei che a fasessin cunins al post di vé 
fis no tignüts vissin. La cuestion a si à slargját e tal país i pro e i 
cuntra a si devin colpis cun ‘na vuera di paraulis. 
A la fin, no savint cui che la era stát, e dopo essisi mitüts un 
contro l'altri, doi savüts a àn projudüt a presentà ‘na denuncia. 
Po li^ robis, come che a susseit, a calin di impuartansa. A si à 
tacát a a disi di ‘na bulada e pensât a un schers che a si è sierât 
sensa colpis e sensa colpevui. Insumis la scuela a pos continuá a 
là indenant cussi: a la mussa via. 

Il Strolegant 


Ai timps dal manarin 


pos che il 5 di mai dal 1936 a fo concuistade Addis Abeba, 
a Clausîet a si fase fieste e par las strades a marçà la Milizia 
cjantant: “Faccetta nera, bell'abissina aspetta e spera che 
già l'ora s'avvicina, quando saremo vicino a te, noi ti daremo 
un'altra legge e un altro re”. || podestát Danelin al ordena da 
lassá paat in Coperative un cuart di vin a ducj, ai omins ma no 
a las femines. Il mestri di Tisti, fiero l'occhio svelto il passo, sul 
mûr denant la latarie al fase scrivi cu la cjalcine, in grant e in 
stampatel: DUCE LUCE. 

I| mestri al veve cheste manie da scrivi. Za intal Lui dal 1933 cuant 
che Galeazzo Ciano, ziner dal duce, al zè cul avion in Americhe, a 
nol fase di malcul da scrivi sul 
mûr davór la butighe di Snaiz: 
W GALEAZZO CIANO da une 
bande e W CIANO GALEAZZO 
di ché alte. Ma une buine 
lane! di Duminisie al scrivè 
dongje, in picinin: bella la 
rima in —ano ma piü bella la 
rima in —azzo. 

Tencj ai ere dal Fascio ma no 
ducj, soredut chei che ai veve 
da scombati ogni di davór fen 
e vacjes e da cirí da meti alc 


1 tipo ameno 


intala panarie. Il puest fis al ere un sum. Intal 1938 a vigni fór 
"Se potessi avere mille lire al mese, farei tante spese!". Intal stes 
an las femines ai gjavár dal díet la vere? di aur nuvicál par judá 
la Patrie, la stesse patrie (cheste volte cu la "p" piçule) che a 
veve dat fór las vergognoses lecs raziâls. Grazie a cualchi buine 
anime, Clausiet al si riscatà tignint platáts dai ebreos di Venezie; 
Jachia, Jona, Bloomberg, Polacco. E simpri tal 1938, intala batae 
tra il "lei", degenerato e femmineo e il “ 
encje la riviste feminîl Lei (che a Clausîet a vendeve dôs copies) 
a si clamà Annabella. 

Il mestri Mio, a scuele, ogni di, al voleve cjatá scrit su la lavagne 
"Libro e moschetto fascista perfetto" e, simpri lui, par las strades 
al zeve businant "credere obbedire combattere", pratindint che 
encje chei dongje di lui ai finis vosant eia eia alala. Ma la puare 
int, dute imbarbeade come i pulcs tala stope, dute inceade di 
slogan e filaines, ce capive di dutes chestes sflocjes?? Püec, se 
no nuie. 

A Spilimberc, sul silo di Fioretto, lassü insomp al ere scrit in 
grant CHI SI FERMA È PERDUTO. L’Anzolut, che al ere vignút ju 
al marcjàt e al passave là sot cul cjaval e la carete, al molà las 
brenes sul cuel dal Mirco disintji: “Gje, gje, zin indenant svuelts 
che da lassù adalt a no nos coli jù alc”. 

Giovinezza giovinezza, primavera di bellezza nella vita e 
nell'asprezza, il tuo canto squilla e va. Sì, al ere propit züt dut a 
patràs. 


voi”, maschio e virile, 


Gianni Colledani 
Furlan di Clausîet 


? fede nuziale 


? fandonie 


[e pretesis di Vignesie 


(s fats ai son sucedüts intor dal Cincent. Le Republiche 
di Vignesie a le dominave ancje sul Cjanál dal Fier. Sclüse a 
le veve une grande impuartance par vie dal so fuart che, in po- 
sizion strategjiche, al controlave il passac di viandants, marcje- 
dants e soredut di esercits. Cuant che Vignesie a le veve pretin- 
düt che un cert numar di personis dal Cjanál a le fossin ladis a 
lavorá pa’ le” fortificazions di Gradiscje e par sistemá le” rostis 
dal Brente, i sorestants dal puest ai àn scombatüt par che i omps 
ai fossin restáts sul lór teritori: ai vevin di procurá legnam pa” le 
manutenzion dal fuart. Vignesie a le veve acetát. 
Poucs agns dopo, Vignesie a le veve ordenát di mandá jù doi 
omps pal servizi di marine. Ancje in chest cás i sorestants ai erin 
rivâts a otignî le dispense: in particolàr ai vevin fat presint che le 
int di Sclüse a le viveve in miserie, il pouc teren nol produseve, 
l'uniche picule risorse a l'ere ché da le vendite di legnam, che 
peró no le bastave. 
Nol ere passát tant timp che Vignesie a si ere fate di gnûf vive; 
a le voleve int valide par fà le’ muris di Udin. Cheste volte le 
richieste di jessi esoneráts a l'ere stade pui convincente: le int 
a le pative le fan, ce che le cjere a le dave a bastave si e no par 
un meis al an; i omps ogni dì ai erin a disposizion par mantignî 
eficient il fuart e, salacór, par lá su le mont a butá jü claps e arbui 
sul nemic par fermálu e fâlu torná indaür. 

Antonino Danelutto 

Furlan di Scluse 


Resistense 


a ne di di Zuin dal 44, viars li’ tre dopu di misdi, un Libera- 

tor al torneve bessól, suèt e ferît, “won, won, won ...”, da un 
bombardament su cualchi sitât todes-ce. Jo, tal ort, i ai vidüt doi 
"caccia" ch'a lu àn culpit, cualchi flame, e doi o tre ombrenons 
blancs ch'a si viarsevin parsore dal aereo ch'al coleve viars Fro- 
fean. | eri cunvint ch'al mi vignis intor, ma al e lât a colá par di là 
dal Tiliment, viars Malefieste. Ence un ombrenon al é colát par 
di là dal flun, e dopu si e sa- 
vút che il pilota, un merecan, 
lu veve molát a la svelte e al 
ere s-ciampát a platási ta un 
ciamp di blave, ben alte. Difisil 
ciatálu pai todescs. Ma vuai ai 
contadins s'a lu vessin judát. 
Une famee di bon cór, pero, 
a mandeve une fie a partá alc 
di mangiá, e cualchidun di trist 
côr al ere lât a contà ai tode- 
scs chel ch'al sossedeve. E sicome la fantate a zeve a Tisane a 
impará a cusi, une di i todescs a an pensát di ciatále propite ta 
la sartorie. 
"Lavora qui la signorina Assunta Cucchini (non di fantasie)?". 
“Si — a i à rispundüt pronte la Mestre — ma oggi non è venuta al 
lavoro". 
Suntine, sintade donge la Mestre, si é salvade cussi. 

Gianfranco Ellero 


Furlan di Frofean 

| Oraeul 


Keren e jentre tal curtîl une biele gjatute blancje. E 
veve doi vòi celestins e un nastrut ros tor dal cuel, cuntun 
campanelut tacát. Si ferme tal miec dal curtîl e e da dome une 
sgnaulade. Il gjat di cjase, che al durmive su la cjadree fùr da la 
puarte, al alce il cjàf e le viòt. La gjatute e je cussì ninine che al 
gjat i müf la passion e cuntun salt al va viers di jé. Chei altris gjats 
dal curtil, par no sei di mancul, si fasin dongje ancje lór. Ancje 
lis gjatis, che no vevin bisugne di concorence, cun mustic dür e 
cuntun intindiment diferent, si fasin sot. Rivade dongje dute la 
trupe, la gjatute blancje si zire e vie di corse für dal curtil, cun 
dute la gjatarie daür. 

A cene cualchidun si 'necuarg che al mancje il gjat. Prime i fruts 
e po i grancj, usâts a vé il gjat a russási tes gjambis par vé une 
crodie di salam o une croste di formadi. Sul imprin no fasin tant 
cás, ma il di dopo al salte für che a son sparíts ancje i gjats di 
chés altris fameis dal curtil. 

"Sarà la murie", a pensin lis feminis. Ma no si cjate nissun cadavar 
ator. Tal dopomisdi si ven a savé che a son sparíts i gjats ancje di 
chei altris curtîi e, plui tart ancjemo, di dute la borgade. 

La int e je preocupade, plui che altri parcè che il gjat al covente. 
Cui tegnial lontanis lis surîs? Il borc al é dut sotsore, bisugne rivá 
adun dal misteri, cussì si decît di lá a sintî l'Oracul. 

Siore Tarcisie e sta te palacine in place, dongje la glesie. Une 
volte i Siórs a jerin parons di dut il país e li dentri a fasevin 
fiestonis, cuant che für i sotans a murivin di fan. 

Il Siór al è muart tancj agns indaúr, di infart; a disin, parsore di 
une massarie zovine. 


Il fi, cjaviestri e viziât, tra putanis e casinò al à mangját un capitál, 
e par fortune che al é muart zovin intun incident, se no ur varès 
mangjade dute la robe. 

Cumo la palacine e sta colant a tocs, almancul par di für, e Siore 
Tarcisie e vif cuntune massarie, che i fàs dut. Jé no jes mai e si 
fás puartá la spese a cjase. Dome il Plevan al va a cjatále, une 
volte a la setemane, par dí messe te só capelute. Nol va mai vie 


cul tacuin vueit. 

La Siore no sopuarte la int dal país, come s'al fos colpe lór se i 
timps a son cambiâts. Perd jé e sa dut istès di ce ch'al sucét e 
cuant ch'al covente, vint studiát, e sa dà il consei just a chei che 
i van a domanda. 

Al é di disi che no à mai falát une rispueste e par chest le clamin 
l'Oracul. 

Lis tré feminis plui in viste dal borc a van a suná la campanele de 
palacine. Cuant che la massarie, cu la só calme, ur vierc, i disin 
che a varessin di domandá une robe impuartante ae Siore. 
Lis fás jentrà tal coridór e po: "Spietait achi e no stait a tocjà 
nuie" e fâs jé. Intant che a spietin, lis feminis a son maraveadis a 
viodi dutis chés pituris e chei mobii e chei strafaniçs dapardut. 
No àn mai viodüt robis cetant bielis. 
La massarie lis fás jentrá intune grande stanzie, plene di pituris 
tai mürs, mobilie di len lustri e divans e poltronis di dutis lis 
misuris. 
A son cence peraulis cuant che la Siore, algant i voi dal gjornál, 
ur dis: “E alore, ce voléso vé?". Le saludin e po i fasin presint la 
cuistion. No san spiegási il misteri. 
“Benedete int — e fâs jé — no savéso che al e stât il circo, i dis 
passáts?”. 
“Sì, ma... ce centrie... ” e fâs la plui coragjose des trê. 
E alcant la vós, par fà capi miór il concet, l'Oracul e dis la só: “No 
podint fà mangjá vualtris, e duvint saziáju, i an dáts di mangjá 
al leon!". 

Pauli Jacus 


[Jongje de citât di marmul 


A duarmin 
Si fás par disi 
No sintin 
No respirin 
A son fers, sieráts intune cassele 
te citát di marmul, piere, fier e bronc 
E tu passis li dongje 
tal imbrunî di une di di ploie 
sul to cjaval di fier 
a dós ruedis 
Frét, umit, voie di rivá cjase 
ma la vie e je lungje 
e i SUV ti lavin di aghe cuant che a passin, 
ti sfiliin 
e tu stimis che i siórs che a vuidin 
ti complanzedin 
ma no t'impuarte 
Tu ti slontanis de citát di marmul 
content di jessi vif 
e se chei puars sieráts a podessin fevelà 
e desiderá alc 
a volaressin jessi al to puest. 
Francesco Tami - Stryx 
3* premi al concors "Wës de Basse" 2017 


Nardin & Dolfo 


| stave jù tai cjasái e al viveve cun doi soi fradis ch'a fasevin 

i contadins, Nardin. Stant che di campagne no 'nd jere tan- 
te, al veve cjatát di lá a fá el manoál intune imprese di Udin. E 
ogni di al leve sü a cjapá le coriere in place tal país. Al partive 
a timp, par vie ch'al veve un pocje di strade e ancje pe etât no 
plui verde. 
Intune man al puartave le sporte cul gamelin, ta ché altre i 
scarpons e intai pits les cucules. Al rivave cussi adore che in tancj 
agns no le veve mai pierdude. Alore, intant che le spetave, sot 
de linde de cjase dal cjaliár, li che e jere le fermade, si impiave un 
spagnolet e al balinave sü e jü pal pedrát. 
Dolfo, un zovin un póc matucel, al lave a impará el mistir di 
mecanic a Felet e ancje lui al montave sü su ché coriere, no 'nd 
jere altres. Al jere a stá inte prime cjase dal país e al jevave propit 
cuant ch'al sintive el tichetá des cucules di Nardin a passá sot el 
barcon de só cjamare. Dut di buride si viestive, si svuacarave le 
muse te fontane dal curtil e po al filave dentri a bevi le scudiele 
di lat che sò mari i veve scjaldàt prime di là inte stale. E vie come 
el fulmin, cui talons che i batevin tal cul, sü in place. Le cjapave 
simpri a pél e cualchi volte al scugnive corii daür. 
A Nardin, om trancuil che pür no si impacave di nuie e di nissun, 
i dave fastidi ogni di ché storie! E par sot al bruntulave: "Cun 
ché zoventüt achi là larino a finile?”. Dolfo, sentát daür di lui, al 
scoltave e braurît come ch'al jere, no i lave ju. Cussì une di i disè 
a só mari: "Mame, doman sveimi mieze ore prin". 
L'indoman, jevát cussi adore, al fás dut cun calme e prime di 
parti, al passe a saludá le mari inte stale. A só mari no i pár vér: 


e incrose les mans e e ringrazie le Madone pensant che so fi al 
sedi deventât om! 
Un toc su pe strade si ferme e cuant che da pît de curve al viót 
jessî Nardin, si met a cori. Nardin, dut straneát vedint Dolfo là 
denant, al gjave di corse l'orloi a civole ch'al à tal sachetin, lu 
cjale e seben che i segnàs l'ore juste, si met a cori pensant ch'al 
sedi guast. 
Ducj i doi a corevin plui ch'a podevin e Nardin, rivát parsore de 
rive, al scuin poiási un lamp sul mûr de glesie a tirá flát; dome 
un lamp pero, “le coriere e sta rivant o forsit e je za passade” al 
pensave. 
| ultins centenárs di metros ju fás cu le disperazion e le vergogne 
di pierdi, pe prime volte, le coriere; rivât sot de linde dal cjaliár 
cul cür in man, si pon sul pedrát e in chel lamp al cuche di là 
de strade Dolfo ch'al riduce. Alore, par sot, al bruntule: “Chel 
zovenat me à petade!" 
Giuliano Pascoli 
Furlan di Colorét 


Vum 


| mont, par me, a si é fermât ai 5 di Marc dal 1988. Al ere 
une serade plovigjinose e gno pari mi veve saludade cuntun 
sorís e, dopo, al ere svuelát in cil... La primevere e scomencave 
a scucugà ma, par me, dut al veve pierdút colór e la stagjon che 
o preferivi e jere deventade nemie. Dentri di me o custodivi un 
bielissim segret ma, in chel moment, al sameave che nie al po- 
dès dámi confuart: o eri studade! Poiant il cjáf sul cussin o do- 
mandavi cun dut il cür: “Papa, vegnimi in sium!" 
Puntuál, lui al vegnive e jo o vulevi savé cemút ch'al stave, dulà 
ch'al ere e cun cui. 
Une sere, cussì mi à contât: “Cuant che o ai lassât cheste tiere, mi 
sei cjatát intun tunnel lunc lunc dulà che o lumavi, lontan lontan, 
une debule lüs. Plui o cjaminavi, plui cheste lüs e deventave 
simpri plui vicine e simpri plui fuarte, fin che o sei rivát insom e 
o ai scugnüt taponámi i voi, tant che e jere fuarte. Intor o sintivi 
il gno non ma o jeri inceát e no vedevi nie. Cuant che o ai rivât a 
riparámi, a spetámi a jerin tó agne e to cusin che mi àn abraçât”. 
A sintí chestis robis, mi sintivi un póc pui solevade: nol ere bessól 
e, dute ché lús, di sigür al ere la lús dal Paradis! 
Tornant di, o sprofondavi inta malinconie, sperant che a rivas 
di corse la sere, cuant che, forsit, o varès rivât a viodi gno pari. 
Ducj mi disevin: "Ma no sestu contente da la gnove vite ch'e cres 
dentri di te?" 
Il gno “sì” al jere flap e póc convincent: alc al scugnive cambiá... 
E al é stát propit lui, gno pari, a meti a puest lis roubis. 
Une sere mi é vegnüt in sium e mi à dit, serio: “Cumo vonde! No 
ti vegnarai plui in sium, parcè che tu patissis masse!" 


A nie a son servidis lis més preieris, lui nol è plui vegnüt! 
Di ché volte o ai viodüt lis rosis cul lór vér colór, sintüt i uciei 
cjantà e movisi chel esserüt che mi deve une fuarce grandiose: 
la fuarce di jessi mari! 
Annia Missoni 
Furlan di Muec 


Ogni di 


o mi dismouf ogni matina sul cricá di, i sint il gjal a cjantà la 
sola cjanson che al sa, li” gjalinis a cocodá, il gjat a sgnaurá, il 
cjan a baià, la vacja a rumiá, il mus a raia. il purcel a rugná, po... 
cavatis a strissiná e... la mé femina a bruntulá. 
Alora i capis che a è l'ora di jevá! 
Aldo Tomé 
Furlan di Manià 

À balá tal Plan das Strias 


D a un pouc di timp, tal país, a girave une vous un tichinin stra- 
ne: tal Plan das Strias la domenie dopo miesdi ai bale! | plui 
vecjos ai veve già metüt las mans indavant: “Scandull Invesse di 
lá a gjespui ai van su pa mont di Tencje a bala? Cui sa ce che ai 
van a fà venti sù propit dulà che si cjatavin las Strias!” 

In ché estât dai prins agns ‘70 la novitât no si sfantave vie e 
ansit a tirave simpri di plui l'atension da gioventüt che pur di stá 
une dade in compagnie e fà cuatri sgrips no pierdeve nissune 
ocasion. 

Il probleme al ere plui pas giovinas che as veve di “tirá a dret” e 
no colà in chés “palissas” ai. "In mont a si va a fà fen e no a balá!” 
ai sentensiave i vecjos, ma il lór brundulá nol veve ésit. 

Cence tancj fracàs la nove a passave di bocje in bocje... svueidant, 
la domenie, il país. 

No "nd ere tropas machinas pal país e la fieste la gioventüt a 
passave la dade pa vile e pas ostarias, ma la vous dal Plan das 
Strias a faseve tirá la gole a plui di cualchidun. 

Cussi tant che “ducj saveve, ma nissun pandeve" la spedision a 
si ere organisade e par là sü tai 1500 metros dal plan, cui che nol 
cjatave puest tas poucjas machinas, a une certe ore al partive il 
camion (di Luche o di Sergjo) che al cjamave sul casson cheste 
cjame di "trasgression". 

L'estát a ere cuindi segnade da cheste novitât che di domenie in 
domenie a faseve cori la fantasie di chei che (par etât, par sielte, 
par no fà pecját o par aitis parces) noi podeve lá in mont e i plui 
pedoglous ai preave encje par che a vignis cualchi scjas di plóe a 
sfreidà la borie di cheste int. 


No vevi l'etát di chei che ai podeve cjapá part a fieste, ma 
la curiositát, il gust di fà alc che no si veve da fá, mi à pocát 
une domenie a frontá a pit un biel viac viers il Plan das Strias. 
Dopo gjespui, cence dí nue a nissun, imbrucjade la vecje strade 
das lougias mi sei inviât a cir une rispueste a mé curiositàt e 
as tantas cjacaras ch'as svualavin pal país. Un'orute tal bosc: 
Cjavrias, Cjamarinüs, Cungel, Lescjas fint a rivá tai prins prâts dal 
Tencje in viste dal Plan; di tant in tant il vint mi menave dongje il 
son da fisarmoniche dutune cun cualchi scriul. Plui mi svissinavi 
e plui sintivi musiche e vous. 
Rivát finalmenti, tun giup daür las brenas dai arbui, mi sei fermát 
par jodi il spetacul cence jessi viodüt: une roube straordenarie. 
Tune linde di len, in pircli, i sunadórs cun lirón, armoniche 
e chitare ai spandeve alegrie a dute fuarce e la musiche a si 
sbarnicave lant a sfantási ju pa valade. 
Sul breár plantât subit sot la gioventüt a balave batint il tac a 
ogni pirulade; di tant in tant un scriul liberatori si alçave su tal 
cil turchin. 
Mi sei sintüt un tic tant che Silverio che ogni joibe a binore al 
molave la só condane di picá il Moscjart par vigní sul Tencje a 
gjoldi, platât daür di un ampli, da bielece incjantadorie das Strias 
che si cjatavin achi insieme a balá e a fà fieste. 
Celestino Vezzi 
Furlan di Curcuvint 


[| "Friuli" dai triestins e altris acents 


(o mi stoi propite stufant. No tu puedis impiá la television par 
scoltá il telegjornál de Regjon che ti jentrin intes orelis peraulis 
strupiadis a butinton, massime par vie dai acents dai nons. Voléso 
che us meti jü cualchidun? Ve ca inalore Cómeglians impi di Come- 
glians, Córmons al puest di Cormóns, Lisert invecit di Lisért, par no- 
mená chei che a son plui cognossúts. Ma ancje i cognons a metin il 
riviel: Béarzot par Bearzot, che al è l'etnic di Beàrc no di Béarz; e po 
Godeas par Godeàs, Màcor par Macór, Püntel invezit di Puntél e v.i. E 
no stin a fevelà de television nazionál, là che il Friuli al devente Friuli 
e il ministri de economie al jere Pádoan, simpri: ma nol veve di jessi 
Padoan? Al e stát dit che a Triest a puartin indaür l'acent par vie dal 
inflüs todesc. Cun di fat i triestins a son státs dibot par sietcent agns 
sot dai mucs e si pues capí, ma si son dismenteáts daurman che fin 
a dusinte agns indaür a fevelavin furlan. E, dut câs, chei de Rai no 
podaressino vé la creance di mandá i gjornaliscj a fà un cors di fur- 
lan? Se no intir, almancul di dizion. Le ai butade un póc sul ridi, ma la 
cuestion e jé serie: se tu vás a Comelians, tu ti inacuarzarás che ancje 
ju comelianots a scomencin a dî Cómelians e Cólians. E lafè no che 
no tu cjatis un che al sepi che Zoncolan si disilu cu la z dure come ché 
di Cuian e non cun ché dolce di Zui. Ma o ai póre che al sedi masse 
tart par torná indaür, come che al mostre in dute la Regjon il cognon 
Tómat, che al varès di jessi Tomát, par no dí di Fogar impi di Fogár. O 
sieri cu lis peraulis di une gjornaliste di Rai 3 Nazionál, che za fa cual- 
chi an, fevelant dal trafic, e disè: "Traffico in forte intensificazione al 
valico di Cocco”. Cocco, a la francese! Spietait, indi ai inmó une: une 
matine di cheste Vierte une gjornaliste de Rai di Triest è a dit di stà 
atents disore Udin, par vie di lavórs su la Tresémane. 

Ermanno Dentesano 


Fdisions monumentáls 


N: vin di fási di maravee dal fat che i jerbaris todescs ai fos 
stampáts a Vignesie, che tra ‘400 e '500 al e stât il plui 
grant centri editoriál european, come che al pant il câs di Aldo 
Manuzio che tal 1494 al à comengade la só ativitát di editór, 
dant vite a Edizioni Aldine caraterisade da marche cun ancure 
e delfin e da grandas inovasions tecnicas. Tal 1520 encje il Gart 
der Gesundheit al ven publicát a Vignesie e, par fal, crodût fat da 
Arnaldo da Villanova, miedi catalan dal XIII figurát ta discussion 
cun Avicenna, intune ilustrasion che, tal 
timp, a ven eliminade. 

In Gjermanie son stadas editadas 
edisions monumentáls dai jerbaris: 
Johann Prüf$ (Herbrechtingen 1447- 
Strasburg 1510) a Strasburg al à 
combinât il test todesc dal Gart cui 
cjapitui das bestias, ucei, pes e piéras 
gjaváts dal Hortus, dant vite a une 
edision in 2 volums editade tra 1507 e 
1509. Son stadas encje fatas edisions 
mendadas dai erórs come chés curadas da Eucharius Réflin 
(1528-1529) e da Adam Lonitzer (1528-1586) stampadas da 
Egenolffs tal 1557. Il test origjinál al è stát rielaborât di fonde 
für e combinát cun aitis libris tant che il Kleines Destillierbuch 
(Piçul libri dai distiláts) di Hieronymus Brunschwig. La version di 
Adam Lonitzer a conte ben 27 edisions dal jerbari e l'ultime a 
ven stampade tal 1783 in Augsburg. 


Gabriella Bucco 

Sucedót intal... 


1719 - [a furtune di Triest 


D opo de vitoriose campagne cuintri dai Otomans, l'Adriatic al 
jere stát viert al libar cumierç cence incuintrá la oposizion 
di Vignesie, che fin a chel moment e tignive cun fuarce il mo- 
nopoli. | Asburcs a spietavin chest moment parcè che a volevin 
disvilupà il cumierg austriac für dai confins dal imperi. Cun chest, 
l'imperadór Carlo VI — pari di Maria Teresa — ai 18 di Marc dal 
1719 cu la emission di un decret specific al declarave i puarts di 
Triest e Flum puarts francs "in müt temporani", indulà che ducj a 
varessin podút rivá cun libertát e lá für cence nissun lassepassá 
o permès special e cence tassis, gjoldint de protezion e sigurece 
imperiál e principescje. 

Cun chest a vignivin concedudis particolárs cundizions di 
favôr, permès pal transit des marcjanziis, largjis protezions 
ai comerciants e ai artesans, che a varessin podút comprá la 
marcjanzie di prime man, si che duncje cun plui vuadagns. Jessint 
fondamentál un traspuart facil des marcjanziis, si torne a meti 
in vore lis stradis di colegament cui doi puarts, e ven miorade 
e sistemade la strade reál che di Triest, passant par Gurize, 
Cjanál, Plec e Tarvis e puarte in Austrie. Ancje Vignesie e decit 
di slargjá e sistemá la strade Vencon - Tumiec - Sapade - Mont 
di Crós dal Comeli - Innichen, il percors preferít dai comerciants 
todescs, che cussi a evitavin lis impuestis doganáls austriachis 
plui pesantis. Par promovi i scambis cui marcjáts dal Orient e 
tai Balcans, e ven fondade la “Imperiál Privilegjade Compagnie 


Orientál”, che in chest contest favorevul e trasferive la só sede 
a Triest. 


Triest e deventave 
une primarie citát 
comerciál dopo 
de concession 

dal puart franc 
dal 1719 

(foto Claudio 
Mattaloni). 


Za operative tal setór comerciál, e cree un grant dipuesit di le- 
gnam e la prime fabriche di bire, e oten ancje la licence pe fabri- 
cazion di ancuris, canons e vás di ram. 
Di grant rimarc e je la viertidure di un cantir navál, cu la scree 
de nar ‘Primogenito’. Di une picule e puare citát in declin 
economic e demografic, cun pócs miárs di abitants, il prevident 
proviodiment istitutif dal puart franc tal 1719 al puartarà ae 
cressite straordenarie di une Triest comerciál e industriál, la 
citát-puart internazionál cun daür il marcját de Europe centrál. I 
siei abitants a cressaran cun rapiditât, tocjant lis 50.000 unitâts 
ae fin dal Sietcent e aumentant ancjemò tal secul dopo. No 
jerin invezit acetâts i riclams dai Gurizans di concedi esenzions 
economichis ancje a altris puarts. Tal 1719 inte provincie di 
Gurize e jere vietade la importazion dai spiei venezians. Chel 
an il racuelt di ue in ché Contee al jere cetant bondant: chest 
finalmentri al compensave lis ultimis vendemis, une vore scjarsis 
soredut par vie dal sut. 

Claudio Mattaloni 

Leite Œ "ü 


RESPVBLICA et STATVS ` 


Respublica et Status Regni Hungariae, 
ex officina Elzeviriana, 1634 


OTUBAR 


1M S.te Taresine di Lisieux Muinie 

2M S.ts Agnui Custodis Fieste dai nonos 
3 J S. Gjerart Abât 

4 V S. Francesc di Assisi Frari Patron d'Italie 


D 55 S. Luís Scrosop Predi 
6D S. Brun Abát 
7 L ^!| La Madone dal Rosari 
8M S. Demetri Martar 


9M S. Dionís Martar 


10 J S. Denél Profete 


11 V S. Zuan XXIII Pape 


125 S. Serafin Frari 
O 13 D S. Edoart Re de Inghiltere 
14 L 41] S. Calist Pape 


15M S.te Taresie di Avile Muinie 


16M S.te Edvigje di Slesie Muinie 
17 J S. Ignazi di Antiochie Martar 


18 V S. Luche Vanzelist 


19 S S.ts Martars Canadés 
20 D S.te Rene Martare 
€ 21 L | S.te Ursule Martare 


22M S. Zuan Pauli Il Pape 


23 M S. Zuan di Capestran Predi 


24 J S. Antoni Marie Claret Vescul 


25 V S. Grispin Martar 
26 S S. Evarist Pape Martar 
27 D 
O 28 | ^| Sts lude e Simon Apuestui 


29 M S.te Ermelinde Vergjine 


30M B.de Benvignude Boiane Vergjine 


31 J S.te Lucile Vergjine 


Tin in banda al camin 
Un mistér da impará: il funzionari 


ee 
N° cual mistêr posse fâ da 


grant?”. 

“Alora nini, ti mi domandis cual 
mistér al sarès ben fá? Ti conti na 
storia che a si sint disi encja pa li’ 
ostariis; par me, se la int a conta 
a vol dîsi che a è vera, se no dal 
dut, almancul in buna part. No 
pos essi dome una bufula o ‘na 
fiaba, dut al à un font di veretát. 
Ben, ven a stâi che ‘na persona a 
voleva fevelá cuntun Funzionari 
di un Ent. Chista persona a va 
dentri tal ufissi e ta la entrada a domanda propit dal Superiór. 
Al si propon in maniera gentil e l'impiegát al rispunt zontant 
sempri velu-chi, come che la frase a no fos mai finida. Ti la conti 
propit come che a e susseduda, sensa zontà o scurtá un fregul". 
"Bund, par plasé vorès fevelá cul Funzionari” a domanda Melia. 
"Bundi velu-chi — rispunt Delio, da sempri impiegát come 
segretari — orpo siora, al lunis di bunora nol é mai velu-chi; 
invessit tal dopo dimisdi al é ator par ufissis, velu-chi". 

“Ma a no è scrit di nissuna banda che il sitadin a nol à di vigni di 
lunis. Poben, vegnarai doman”. 

“Eh siora benedeta velu-chi, doman a riscja di no cjatálu, par via 
che nu dipindin da Triest, da Udin, da Gurissa, da Pordenon velu- 
chi, e di solit li^ riunions di setór a si fan di martis, mo di matina 


Gjai di Spilimberc 

|” 


mo di dopo di misdi e s'a va ben a va duta la zornada velu-chi 
"Come, se a va ben?". 

"Se a va ben, a va ben par ducju' velu-chi; par nu che no lu vin 
pai piè, par vualtris che tornais a jodi la sitát velu-chi, par lui che 
a nol fa nuia e par li^ oparis che a son di fà e se no fatis velu-chi 
a mostrin il tant lavór dal ufissi". 

"Ben, vorà dísi che i vegnarai miercui...". 

"La zornada che a cola a metát setemana velu-chi a e da 
dismintiala! A serf par fà il belang dai prins doi dis velu-chi”. 

“A mi ven da dîsi che se il lunis e il martis a no si e crevat un 
fregul, a no serf fá nissun belanc. Miercui altri di di fiesta e alora 
a si podarà joiba e vinars”. 

“Ta un moment siora i spieghi il dut velu-chi. Il joiba al ven dedicát 
a la conservazion dal puest di vora velu-chi pa la cuál si à di zi 
a saludá pulitics, oms di podé, puartaborsis, altris funzionaris 
velu-chi, banchérs, fornidórs, gjornaliscj e v.i. velu-chi". 

"Ma almancul di vinars... alc da crevá... movisi un púc, almalcul 
fâ fenta... jodi se chel ch'al vodegna al è in part un púc sudát...”. 
"Siora benedeta velu-chi, il vinars a é la zornada pi impegnativa 
par via che fasint mieza zornada a è da pensá velu-chi al week 
end. Progjetá ogni setemana doi dîs e miez di zi a torziu a è 
fadia, par via che al riva il moment che a ti resta ben púc da jodi 
velu-chi". 

"Fato sta che mi e impussibul fevelá cun chest benedet siór?”. 
"Parlapunt siora velu-chi, nissuna pussibilitát e cun di pi, velu-chi, 
ben paiât e sensa nissun control! Un tredis ta la vita di lavór! Ma 
se propit al vol cjatálu e fevelaighi velu-chi, ch'a lu speti davant 
al taia-ongulis “Ongula d'aur" ogni lunis tor misdi, di sigür al e 
l'unic apontament che al sa rispetâl velu-chi". 


Il Strolegant 


| canons di Bascjere 


(= ch'a passi par Duminisie vuei a sentâmi su la bancje di 
piere verde fate fà da Luigi Baschiera e regalade al país in 
segnu di afiet. 

E uchi al si srodole il glimug da la memorie. Luvigji al vignive fór 
da une fameone siore di bécs e di rube, ma soredut di... cjáfs e ce 
cjafs: pridis, avocats e nadárs. Luvigji, nassút a Clausiet tal 1839, 
tor dai vincj agns al parti par Venezie dulà che al si laureà in 
chimiche. Intal 1875, come che a nos à ben contát il nuesti Vieri, 
al meté sü in Cannaregio, fondamenta San Giobbe, une cetant 
nomenade fabriche di furminants. Il business al ere a Venezie 
ma il cór a Clausfet. Grant apassionát di agricolture, cui bécs dai 
furminants al comprà práts e boscs, stales e vacjes, bearcs di 
vits e di pomárs. Gno nono 
Zomarie al fo siò fatùer par 
40 agns. Al invidave dispés a 
Venezie paisans par mostráji 
las bieleces da la citât: la 
Scuele Grande di San Roc, il 
Coro di legn dai Fraris, il Palac 
dogâl e la glisie di San Marc. 
E ui dapiè al passave 
apueste par mostrá i "cuatri 
cjapitanis”, cussi lui, grant 
apassionât di storie antighe, 
al clamave i tetrarcjes in 
porfido ros (i doi imperadüers 
Massimian e Dioclezian e i 


doi vicjaris Costant e Galeri) che ai si ten a bracecuel a pandi 
amicizie e concuardie. Finit il zîr, al menave i amîs prima a mengjá 
al Bacareto e po a toli un café al Florian, simpri paant di gofe! só. 
Vidint chest mont cussì indorát e sbaldît? il Titin, meraveát, ai 
disè: ^ Ma uchi a Venezie ai son ducj siórs!". Luvigji a i rispuindè 
cuntun det di Metastasio: “Se ciascun l'interno affanno portasse 
in fronte scritto quante persone che invidia fanno desterebbero 
pietà". 
In Autun, o par la cjace, o la vendeme, o par tirá i miei, a 
Duminisie al ere simpri. A las femines che ai vignive a zornade, 
gno nono al veve l'orden da regalâ dôs scjatolutes di furminants 
parce che, al diseve: “Ai son lúer che a buinore ai impie il fouc, i 
omins ai pues impiá la pipe cuntune bore". Ma prime da racuei 
bisugnave protezi la ue e il frutam. Tal 1899, lui chimic, al fase 
fondi a Venezie doi canons in bronz par spará par arie sái di 
ioduro d'argento adats a slontaná la tampieste. Cuant che a si 
svizinave il burlac? gno nono al veve da zi besuelt in Cuel Marcon 
a dà fouc a la micje. Al steve finint il timp dal aulîf benedet e dal 
curtis par taá il timp. 
Siôr Luvigji al muri a Clausiet intal 1908. A Venezie, dongje la 
stazion di Sante Luzie, a lu recuarde une Calle Baschiera. Speràn 
che encje la plaçute di Duminisie a vibi il sio non. 

Gianni Colledani 

Furlan di Clausiet 


1 tasca 
? allegro, spensierato 


? temporale 


[l [ouf dal Canal di Racolane 


[^ 1859 l'Austrie a le veve bisugne di oms par preparási a 
combati cuintri i aleáts franceis-piemonteis. Une comission 
militár a l'ere rivade ancje intal Cjanál di Racolane, tai Plans di 
Là, par reclutá duc chei ch'ai erin in fuarce. 'Sef Pesemoscjis, 40 
agns e ritignüt abil, inveze di presentási a le” autoritâts militárs 
al ere scjampát su le’ monts che lui al cognosseve come le’ sôs 
sachetis. 
Parcé là a combati lontan di cjase, intune vuere che nol 
interessave minimamentri? Miór restá intal propi páis, ben 
platât par no fási becá dai Austriacs! Par siet agns al veve vivüt 
come un eremit: vie pal di a si rangjave lant a cjace di selvagjine 
(il cjamog al ere le só prede preferide), di gnot a si riparave sot 
un clapus, intune cenge o sot i crets. Al veve simpri cualchidun 
dal país che i puartave alc di mangjá. Pui di cualche volte al 
tornave a cjase: al judave le famee intai lavórs dai cjamps o da le 
stale, al procurave i lens di brusá. 
Al veve núf fis, doi nassüts cuant ch'al ere disertór. | siei paisans ai 
stavin atents ch'a no capitassin i gjendarms austriacs a preleválu: 
in chel câs ai corevin a visálu e il Louf al tornave intal salvadi, su 
le’ monts. Une volte i gjendarms ai erin riváts improvisamentri, 
intant che il Louf al ere intal cjamp a cjapà sù patatis: al veve fat 
juste in timp a travistisi di femine e cussi le veve fate francje. Dal 
'66 al ere tornât finalmentri libar e dopo cualche an al ere migrât 
cu le famee in Brasil, dolà ch'al ere muart a 86 agns. 

Antonino Danelutto 

Furlan di Scluse 


[ algebre 


T: Estât dal 45 une di al rive da la presonie in Afriche mio 
barbe Cornelio, Tradi di mé mari: come dismenteà la ciocola- 
te ch'al à tirât fôr dal zaino par nun siò’ nevós e par mé mari un 
pacut di café (di chel bon, no il nostri cafü di vuardin e forment 
brustulat), disint “Robe merecanel”. Al veve tantis robis di con- 
tá, e nun di sintî. | Merecans lu vevin fat presonér in Sicilie, e lu 
vevin tignút donge Casablanca, in Maroc. Nol veve patít la fan 
e il frét. Al steve ben. E tal zai- 
no al veve podút partá cualchi 
pachet di Lucky Strike. 

Une di, dopu dís, mi domande: 
"Se classe atu fat tu?". 

"La seconde". 

"Alore, al dís lui, ti mancin 
encemo tre ains pa li^ mediis, 
ma za cumo ti pos capî une 
lession di algebre. E se no ti la capissis vuei ti la capirás cul timp”. 
"Se robe a ee l'algebre?" i domandi. 

“Une matematiche, al rispunt, che si fâ cu li’ letaris, no dome cui 
numars come l'aritmetiche. Cumo ti mostri". 

Al ciape un sfuei di ciarte, une pene, e al scrîf: REDUCE : RE =. 
Al tache po a fá la division. 

Al disegne un arc sul RE, e al dís: “Il Re nel Re sta una volta”, e al 
scrîf il numar 1 dopo l'uguale. 

E al conclüt: "Abbasso il DUCE". 


Gianfranco Ellero 
Furlan di Frofean 


Il viae de fueute Tosca 


osca e je une fuee di Cervat. Come dutis lis sós cetantis sûrs, 

e je nassude di un butulut insom di un ramag. Il clip de Vierte 
i à dade la fuarce par sburtá e fâsi strade distirant lis sós pleutis 
di un tenar verdulin. 
Ancjemo inceade e un póc insgrisulide e tache a discori cun sós 
sûrs: “Voaltris ce voléso fá di grandis?". Dutis lis fueis si metin a 
ridi come matis e i disin: "Ma cemút saressial, ce che o fasarin di 
grandis? O sin fueis e o fasarin ombrene fintremai che o colarin 
par tiere cuant che e rivarà la Sierade". Ma Tosca ur à rispuindüt: 
“Jo no fasarai nome ombrene, il gno al sarà un viag plen di amis 
e di aventuris!” 
E cussi e je cressude simpri plui biele e grande, ma ben planc 
e tacave a stufási di stà nome lì picjade cence fà nuie dut il dì. 
Propit in chel moment e rive une cisile strache muarte e dute 
sfladade. Tosca i domande: “Cemút mai séstu cussì strache? Vuë 
al è un grant fogac, ven sot di me che ti fás ombrene, cussi tu 
starás al fresc e tu polsarás”. “O ce ninine! — e ringrazie la cisile — 
o soi rivade propite cum di un viag lunc; o soi partide de Afriche 
adun cul gno cjap e o soi svolade fin chi di te". Tosca e tache a 
contá: “Sástu, il gno sium al sarès propit chel di viazá e impará un 
grum di robis”. "Alore, cuant che e rivarà la Sierade, o passarai a 
saludáti e tu mi contarás il to viac di fuee", i à prometút la cisile 
e po dopo e je svolade vie dal lamp. 
La di dopo nol jere il solit cil celestin come lis meneutis; la jü 
insom, dadór dal cil, si preparavin grues núi neris come il pitiniç 
che no prometevin nuie di bon. Difat, cualchi ore dopo, il burlac 
al jere rivát cun tons e lamps e al ploveve a selis, tant che dutis 


lis fueis a pendolavin strafondis e pesantis come bleons sot de 
bissebove. 

Tosca e jere la uniche che e rideve come une mate; i semeave 
di jessi suntun nicul; ogni volte che e sintive un ton e saltave sü 
e dopo si faseve savoltá e sburtá di ogni bugade di aiar e ogni 
volte e pirlave come une balarine. 

Finalmentri il timp si jere sbrocát e il soreli al jere lát a mont 
piturant il cil colór perseghin. Une picule lusigne si jere poiade 
parsore di Tosca: “Mandi lusigne, âstu za impiát il to ferál?”. 
"Ma sigür, cun chel timpat che al jere prime, no viodevi nuie! 
No viodevi la ore che al bonàs!". "Puare lusignute, ven ca che ti 
bragoli cussì ti passarà la pôrel”. “Graciis, cumo o ai di lá, però 
o tornarai a cjatáti ogni sere parce che tu sés stade propit zentíl 
cun mel” le à saludade la lusigne e, lizere come une plume, e je 
sparide tal scür de gnot cimiant cul so feralut zál e verdulin. 

Intant i més a passavin e Tosca e saveve vivi ogni zornade 
gjoldint di ogni picule robe che i capitave, no come lis sós sürs 
che a businavin dut il di. 
Une biele di, viers misdi, Tosca si inacuarç che vicin di jé si jere 
poiát un nemál forest e di bot i domande: "Mandi, cui séstu tu 
che no ti cognós?". "O soi une ciale e o soi famose parce che 
o cjanti dute la Istàt: cumo ti fas sintîl”. E à scomengát a freási 
lis alis cjantant a sbreghebalon, tant che dutis chés cialis vicinis 
si son zontadis e a an mitút sù un grant conciert cuntun fracàs 
che a àn dismot un gnotul li dongje. Il puar nemál, tirant jà 
cjampanis doplis, ur à vosát: "Alore! Le véso finide o no? Stant 
che o lavori dute la gnot, cumo o ai bisugne di durmî si che, par 
fâle curte, cito e stait cidinis!”. Lis cialis, cu la code fra lis catis, a 
son svoladis vie. 
Intant ancje la Istát e jere rivade insom, vierzint lis puartis ae 
Sierade e l'aiar di Otubar al sparniçave di ca e di là dutis lis fueis 
aromai secjis e di mil colórs. Cuntune svintade pui fuarte ancje 
Tosca e je colade jü poiantsi ben planc su la tiere za frede. 
“Ve ca — e pensave Tosca — cumo il gno viag al e finit e o polsarai 
ca jü di bessole!". 
Ma invezit e à viodüt rivâ a man campe une fameute di riçs che 
a tiravin dongje fros, fueis e dut ce che ur coventave par fá une 
cjalde e sigure cove vie pal Unvier pal lór letarc. 
Ancje Tosca e je lade a fini ta chel jetut e cussì, ancjemó une 
volte, il so viag i à regalât une sorprese: si è indurmidide cun ché 
dolce fameute insumiantsi di dutis lis bielis aventuris che e veve 
vivüt te só vite di fuee. 

Maria Elena D'Agostini 


[a giata svuarba 


A ciamina pai trois 
da la not ch'a ghi vif 
drenti, la giata, 
tignint a mins 
i glimüs di lus 
ch'a disfava 
tal vert dai dis, 
ta ^na tavaia in duà 
ch'a sgualin 
li^ sioris codònis... 
La giata 
a inclauda la musa 
ta la brea da l'aria 
par sintí 
se la ploia a rinfres'ciarà 
un puc la so vita 
e, forsit, ancia la me. 
Giacomo Vit 
Furlan di Bagnarole 
1" premi, sezion dialetál, al concors nazionál “Tra Secchia e Panaro” 2018 


Cjargne che no mole 
“Carnia Greeters": 
braurós di vivi te lôr tiere 


Re che a mastiin un alc di turisim a disin che la Cjargne e 
je siore di risorsis, ma puare di prodot turistic. Cun dut che 
cheste afermazion e pues someá contraditorie, i vúl une vore 
pôc par spiegále. 

La Cjargne e je une tiere maraveose, che e à savút tignî da cont 
il so patrimoni ambientál, la só storie e la só culture, la lenghe, 
lis tradizions une vore antighis e une gastronomie origjinál 
come pocjis tra chés alpinis. Dut chest ben di Diu pero no si 
lasse scuvierzi cun facilitât, spes e vulintir al reste platât jenfri 
lis tantis pleis di un teritori biel fin che si vül, ma che al stente 
a cjatà puest te ufierte turistiche organizade. Une rispueste a 
cheste dificoltát e ven di cualchi timp incà de associazion “Carnia 
Greeters" e dal so progjet di promovi cheste tiere e lis sós 
bielecis tun müt dal dut gnûf e diferent. Cui sono i "Greeters"? 
Vignüts für pe prime volte cualchi an indaür a New York, a son 
int braurose dal teritori, che a cognossin tant che lis lór sachetis, 
e che, lassant in bande i circuits turistics tradizionái, a an plasé 
di dài acet al visitadór in maniere autentiche, di fái prová une 
esperience uniche, puartantlu tai lücs dal cür, contantji storiis, 
storiutis, fats curiós su cemût che si viveve un timp e cemüt 
che si vif ore presint. | “Greeters” a àn gust di deventá amis dai 
visitadórs che ju sielzin come acompagnadórs: amís pardabon 
impegnáts a fà di dut par fà content l'ospit. 

No a cás, il lór sproc al e Benvignüts a cjase! e, in efiets, cui 
"Greeters" a nassin relazions une vore buinis, chei che a son 


státs puartáts di lór une prime volte ator pe Cjargne spes e 
vulintîr a tornin, a fasin zirâ la vós e chest fat achi al zove tant 
che mai al teritori e ae só economie, no dome turistiche. 
Ché dai "Greeters" e je une vere e proprie organizazion cun 
regulis precisis, cussi che si pues fevelá di une sorte di protocol: 
i "Greeters" a son volontaris; no son vuidis turistichis e pai lór 
servizis no domandin bécs; se si vúl jessi menáts ator di lór, si 
scuen metisi in note te associazion: ducj a son i benvignüts, 
cence nissune discriminazion; i "Greeters" a puartin ator dome 
une persone o ben grups fin a sis personis; a promovin un turisim 
peát cun programs bogns di rispietà l'ambient e di produsi 
vantacs culturáls e economics a pro de comunitát; da pit, i 
“Greeters” a an ché di favori moments di scambi e condivision 
tra citadins che a son in cercje di un mont miór. La associazion 
dai "Greeters" de Cjargne, salacor la prime in Italie di cheste 
fate, e mostre cemût che la mont, scugnint cjatá für soluzions 
di disvilup par no spopolási dal dut, e à inventive e no je cussi 
indaür, come che e ven piturade dispès. 
| “Carnia Greeters" a son deventáts un cás di scuele, studiât in 
Regjon, di altris bandis di Italie — par esempli in Sardegne — e, di 
un póc inca, ancje tal Forest. 

Premiade Dite Favi&Tallone 


(Tisi e je erisi 


B eput al è une vore sore pinsîr par vie de situazion finanziarie 
mondiál. Par chest al pense di domandâ un consei a so co- 
pari, studiât e prin om tune aziende tal milanés. 


Copari, 

judimi. No voi d'acuardi cul mont di vué ch'al cor 
disoresot. Une volte nus disevin che tocjave sparagná: 
Italie puare, tignude sü di chel tant che e mandavin 
i migrants e le bondansie di aghe par fà zirâ i mulins e 
produsi energjie eletriche. In definitive le mission e jere 
ché di lavorá di plui e di spindi mancul. Chel ch'al restave, 
cuant ch'al restave: in pueste o in bancje. 

Ché altre di le grande gnove: posto che le diference fra 
chel che si cjape e chel che si spint nol baste par fa cressi 
l'inflazion... al covente spindi di plui par dá une indreçade 
ae cunumie dal Stát. Ma cun cuái...? Pócs tu tiris... pôcs 
e van... ti parie? 

E jü ducj a fà mutuos o pe cjase o pal cjamput... al 
cale il petrolio, e torne a puest le percentuál di interés 
internazionál che lu clamin spread a ponts e jo o ai 
pensât che cum o sin... In bande o vevi mitút chei cuatri 
francs tiráts dongje a sun di sacrifizis fra mé ele mé crós. 
Situazione sotto controllo, come che tu mi ás simpri dite 
tu conseantmi le diversificazione del risparmio. Poben... o 
ai le cjase, il cjamp dai nonos, un franc in bancje... 

Ché altre di no saltie für che ancje lis bancjis le àn grivie... 
E alore jo mi cjati cu le pension che tu sâs, tassis di paiá 


pe cjase e il cjamp, sparît il gno investiment in titui 
bancjaris che o pensavi sigür... E cumo? Le femine mi dís 
di continuo... chei cuatri francs vanzáts... damai a mi... o 
pensi jo al investiment e ae diversificazion... 

O soi stát in fiducie... E je stade vie une mieze matine par 
torná cu le machine plene di ogni sorte di vistits, creps 
e minugae... Mi à mitüt sot dal nas doi biliets par lá in 
Argjentine cul avion... Ce ao di fa? 


Il copari nol rispuindè. Dopo un póc il so non al compari cun chei 
di altris su lis pagjinis dal gjornâl ch'e davin cont des disgraziis 
finanziaris dai risparmiadórs... 

Giannino Angeli 


Ce che no tu ás mai viodüt 
tu lu cjatis dulà che no tu sés mai stát. 
Detule africane 


Brovade e muset 


je rivade ché zornade, Jacum si à decidút e si spose! Par no- 

altris amís, a chei timps, pierdilu nus meteve malinconie, ma 
il pinsîr de fieste pal “salùt de vedranance" nus puartave a jessi 
ducj legris e plens di morbin. Ermes, che al jere l'organizadór 
di dutis lis nestris fiestis (al jere il plui studiát e al lavorave in 
bancje), al veve clamát parfin i sunadórs: Toni cu la armoniche 
e Jacum cul liron. 
Cualchi litri al jere za bevüt cuant che Marie, la parone de 
ostarie, e ven für dal fogolár cun luianie, e jü un tai; cueste, e 
jü un tai; lidric cu lis fricis, e jü un tai; salam cul asét, e jü un tai; 
frico cu lis patatis... a chest pont: vonde tais! Il bot finál al e rivát 
cuant che e à puartát un platon di brovade e muset. Si pues 
nome pensá come che e je lade a finí la fieste: o sai nome che in 
ché gnot intal cil o viodevi dôs lunis. 
Par cjapá sium no son coventadis tantis! 
Dopo indurmidít al e vignüt il biel: tal insium o vevi une biciclete 
che plui ch'o pedalavi e plui ad alt o levi e alore o soi partit par 
un lunc viaç che nol finive plui. E o svolavi, o svolavi parsore 
di monts e di país e o viodevi la int là jü simpri plui piçule e mi 
plaseve, ancje se ogni tant i nüi che mi passavin vicin a vevin il 
savór: un di luianie, un di salam, un di frico, ma il nül plui grant al 
jere chel che al nulive di... brovade e muset! 

Claudio Codutti 


(ramárs, marcjadants ambulants 
di telas e di savôrs 


[> il Gart der Gesundheit dal Museu Gortani che l’Hortus 
Sanitatis di proprietât privade son stâts puartâts in Cjargne 
dai Cramárs, che ai ere marcjadants ambulants di telas e di 
savórs. | savórs ai emplavin las scjatulas ováls disegnadas tal 
jerbari e sistemadas su pa crassigne, une sorte di armár in 
len che ai puartave pas spâlas cu la mercansie, cun canele, 
nóle mosciade, clauts di garoful, coriandul, pevar, zenzero. 
| savórs èrin impuartants pa 
alimentasion: ai platave il rángit e 
il lai da mangjative, ai dave savór 
CS ai mangjás saláts plui che jessi 
=> doprâts tant che medeculas. 
Ai comerciave encje in Teriaca, 
il rimedi universál fabricât a Vi- 
gnesie dome tas farmacias auto- 
risadas e encje in cremor tartaro 
che al dave volum e consistence 
as mangjativas e massedât cul bi- 
carbonât di sodi al cjapave une bon podei di lievitâ. 
Come ch'a scríf Marina Di Ronco, i Cramârs cjargnei a si furnivin 
a Vignesie dulà che a ere conossude la farmacie dai Silvestrini ta 
Testa d'oro sot Rialto. | Cramârs cjargnei ai lave in Baviere, Svevie, 
Franconie e Boemie passant pal Pas di Mont di Crous, i Taurs, la 
Val Cjanâl lant daür dai vecjos itineraris das stradas romanas e 
dispès si stabilivin pai lôrs trafics tai teritoris di lenghe todescje. 
Gabriella Bucco 

Sucedút intal... 
1819 - Storiis di statuis e di vueris 


[): agns dopo la firme dal tratát di Cjampfuarmit, siglát tal 
1797 di Napoleon e dal Ream Austroungaric, il Prefet dal 
Dipartiment di Passarian al ordenave une iscrizion su lapide 
par passá ai dissendents il ricuart dal lúc dulà che al jere stát 
firmát. Cu la propueste dal Ministri de Vuere, si aprovave invezit 
il progjet di fá su un monument specific par celebrá ché storiche 
pás. Dopo vé valutát diferentis ipotesis, al jere stát decidüt di 
logá une grande statue, poiade suntun salt basament, inte place 
di Cjampfuarmit, ancje se il Podestát di Udin al varès vüt miór di 
véle plui dongje ae só citât. 

La opare in piere di Istrie e jere stade realizade a Milan dal 
scultór piemontés Giovanni Battista Camolli e il pedestal al jere 
opare dal architet di Udin Michele Giuliani. Une volte rivade a 
Cjampfuarmit, a scomengavin i lavòrs di colocazion de statue, 
ma la disfate di Napoleon, vincút a Lipsie tal Otubar dal 1813, e 
puartave ae lôr sospension. 

In Friúl dopo la France e subentrave l'Austrie e sot dal so guvier e 
moveve i prins pas la iniziative di puartá la statue de Pás a Udin, 
par desideri dai siei citadins, cence cjatá nissune oposizion tra i 
abitants di Cjampfuarmit. Intant il Bonaparte al jere stát vincút 
in maniere definitive a Waterloo: a jerin daür a rivà moments 
storics incierts e complés. Nome tal 1818 e cjapave cuarp 
l'idee dal trasferiment de statue, che intratant e jere stade 
ancje danezade. Al jere l'architet Valentino Presani, funzionari 
scrupulós dal guvier asburgjic, che al proponeve la colocazion 
inte place Contarena, vué clamade Libertât. 


La Statue de Pás 
metude in Place Libertát 
a Udin tal 1819 

(foto Claudio Mattaloni). 


Al progjetave di perso- 
ne ancje il so basament 
cilindric, realizát di brâfs 
artesans locái, poiát sun- 
tun cucul otagonál, il dut 
configurát di pueste par 
sistemá la opare su la 
ribe dal Cjistiel. 

La statue, alte plui di 6 metris e miec, e rafigure la Pás sentade, 
cul braç dret poiát suntune corace. Tant che segn de storiche 
aleance tra lis dós potencis, daür dal scagn a son sculpîts i doi 
scüts cui emblemis di France e Austrie, dutis dós rapresentadis 
da la acuile; a son altris elements simbolics, come la cornucopie, 
simbul di bondance, e une iscrizion memoreative. ll monument 
metút tal cür di Udin al jere stát inaugurát cun grande pompe ai 
18 di Dicembar dal 1819. 

La ribe par là sul Cjistiel si cjape da la place par dós scjalis 
semitarondis metudis sui flancs de statue. Dopo dai lavórs di 
restaur, ordenáts ta chel stes an dal imperadór Francesco |, si 
trasferivin tal Cjistiel i uficis dal tribunál e da la preture, l'archivi 
notarîl e lis presons crimináls e pulitichis, dulà che a jerin sieráts 
tancj patriots talians. 


Claudio Mattaloni 


219 


Dudleo, D. Ruberto, Arcano del mare. 
Diviso in libri sei, c. 100r: navi in battaglia, in Fiorenza, 
All'insegna della stella, 1661 
(nella nuova Stamperia, per Giuseppe Cocchini) 


NOVEMBAR 


28S | Muarts 
3D 
D 4 L ^| s. Carli Borromeo Vescul 
5M S.ts Martars di Aquilee 
6M S. Lenart Rimit 
7] S. Ernest Abát 
8 V S. Gofrét Vescul 
95 S. Oreste Martar 
10 D S. Leon il Grant Pape 
11 L ^46| S. Martin di Tours Vescul 
O 12M S. Josafat Vescul 
13 M S. Diego Frari 


14 J S. Clementin Martar 
15 V S. Albert il Grant Vescul 
16 S S.te Margarite di Scozie Regjine 


17 D S.te Lisabete Regjine di Ongjarie 
18 L ^| Dedicazion de Basiliche Vaticane 
€ 19 M S.te Matilde Muinie 

20M S. Otavi Martar 

21 J La Madone de Salüt 

22 V S. Cecilie Vergjine 

23 S S. Colomban Abát 

24 D Fieste di Crist Re 

25 L 48| S.te Catarine di Alessandrie Muinie 
e 26M S.te Dolfine Vedue 

27 M S. Valerian di Aquilee Vescul 

28 J S. Mansuét Vescul 

29 V S. Saturnin Vescul 

30 S S. Andree Apuestul Martar 


Tin in banda al camin 
Un mister da impará: il pulitie 


Be se un zovinal vol | 
savê ta cuálsetórche | 
al pos fà cariera, vivi ben 
e no vé pensérs par cuant 
che al doventa vecju, ‘na 
sigura strada a e ché di 
fá cariera politica. Ba- 
sta zi dentri in cualitât di 
simpatizant, di conseîr, 
di adet a fà cunvignis, di 
puartaborsis o altri” fu- 
fignis, che, di sigùr, prin 
o dopo il zîr al ti parta a 
cualchi incjaric. Po dopo E — 
a basta mantegni: tessara 
e disponibilitát a pleási al 
potent di turno. Capît il mecanism e pront a essi come la bisata, 
ta cualchi ent cun incjaric di president o conseîr di aministrazion, 
in cualchi cumission di rapresentansa in cualitât di espert, cual- 
chi mission di ca o di là, ti resta sempri il vivi cul gust da podé. 
Di ruf o di raf: a riva sempri alc! Si, par via che il politic al à tal 
sanc il podé; essi e continuá a essi, podé contá, podé dessidi, 
podé vivi ta li^ stansis dai batons, podé ordená, podé tirá fór alc 
par se stes, par chei di famea, pai amis pi strets. E chist in ducju' 
i gráts da la politica: da Roma, passant par la Regjon e finint al 
pi pissul dai Cumuns. Ogni cjadrea al é un alc pa la vita, di sigür. 


Romans dal Lusinc 

No par nuia i pulitics a durin agnorums tal scagn! Visu mai judût 
un operari, un impiegát, un contadin che al barufa par lavora? E 
'na persona che a vodegna il panet ogni di a nol zonta al so lavór 
incjarics su incjarics, par via che a la sera al é strac e al tint a la 
só famea! 
Riváts al podé, a no molin un fregul dal lór comant. Al diseva me 
nonu: solts a fan solts e m... 
Ta li^ nostris Comunitáts a restin sempri mancul volontaris a 
lavorá e dâsi da fà; i funzionaris cui lór politicants a strenzin li 
mais da la buna volontát cu la burocrazia. Dut sot control ta un 
Stát centralista la che li^ bielis intenzions a no esistin pi; a serf 
la cjarta: la cjarta par domandà, ché par otegni la risposta, ché 
par fà, ché par disfá; la cjarta par dî cui che a si è, là che a si è, 
par trop che a si è. E dopo par ‘na sagruta di païs a coventin 
colaudos, certificáts, esams, piastrelis tai capanons, guants ta 
li? mans, bareta tai cjáfs, documents sul mangjá, taulis di fier, 
breárs cu la stropa, presinsa da la Crous Rossa, un miedi dulintor, 
i cessos dividüts — seont l'argain nesessari —, pronts i estintórs e 
soradut fini a bunora — prima di miesanot — par via che ducju' a 
son sofistics, stracs e stufs di chista vita. 
E se cualchidun al sbalia, al è miei che al prepari un o doi avocats 
par difindisi da li’ colpis, par dimostrá che al câs no si comanda, 
che il ben al é sora di un fat casuál, no vulüt e no calcolabil. 
Insumis ‘na scjaipia la che, un davór chel altri, a cjáf bas a si 
cjamina tal sidinór, assetant chel che da lontan a dessidin. 
Ognidun a cjasa só a incritinisi denant la television a jodi, ‘na 
volta cjamo, cui che al barufa par mantegni un post da siórs. 

Il Strolegant 


Deju a las bancjes 


ude a mont la stele di Napoleon, ai tornár a davierzisi las stra- 

des da l'emigrazion viers las Gjermanies. Encje da Clausîet ai 
partir tencj fantats, puers di francs ma siórs di salüt. l'Europe 
a ere dut un cantér. Al ere ce fà par duc, muradüers, scarpe- 
lins, favris, segantins, carpentérs e manovái intal tirá sü cjases e 
scueles, prepará madons e pieres scuadrades, fà puints e gala- 
ries, taá boscs e poà svellers e sines sul lasimpon.! 
In tantes famees di Clausîet e da las Prades ai cumincár a rivá 
dongje biei bécs par comprá buine tiere a la Basse e inviá 
impreses, e soredut mandá a scuele la canae. Ma tencj di lüer, 
inveze da meti i bécs in rube e in ativitáts, ai pensár ben da 
lassáju intal scûr, intun stramac? o in bancje, cul pericul, da une 
bande, da essi roseáts da las 
surís, da ché alte da... surís 
di dós gjambes. Ognun al si 
rangjave a sió müet, come 
la Pitinicje che a ju tignive 
platáts sot l'aóne? fin che 
une di a si inacuarzè che il 
noglariól^ al ju veve fruçâts 
par fà il nit parie. O come la 
Binute che a ju veve platáts 


1 ferrovia 


? materasso pieno di foglie 


trave maestra 


moscardino 


intala trisiet sot un cül di granate, fór di man dai laris ma no 
da la lenghe da la manze che, a fuarce di dái, a rivà a gafáju e a 
crugnáju come se ai fos une cafute di muiart.? | pi però ai tignive 
i bécs in bancje a Spilimberc o in pueste. 
Encje Gjovanin al pensá che la miei rube a ere da tignîju intune... 
bancje, si, dulà che al si sentave dapiè dal spolert. Cuntune 
foredorie al veve fat doi büs intai pecoi e al veve impilât 
marengos, gjenoves e talers e po stropát dut cun cere di áfs. 
E pur cun dut chel ben di Diu, al mengjave polente e al beveve 
nome batude. Ma al muri da siór a conferme che "chi sparagna 
la gata magna”. In chest câs la gjate a ere só gnece. Al ere dut un 
roseá: surís, noglariói, nevúets e... bancjes. Faliments, robarles, 
scandoi, come chel famües da la Banca Romana intal 1893 e di 
dozenes di bancjes vie par l'Italie, ai lassár tante biade int cuntun 
pugn di moscjes. 
Cuant che al fali il Credito Veneto, une bancje cetant nomenade, 
encje covent un grum di lüer ai si cjatár suntune strade, e tencj 
ai zer a la caretât o ai si copár pal displasie. E la memorie di chest 
fat a durà a lunc. A Svualdin, che al lavorave par fà sü une stale 
dulà meti dós vacjes noves, só santole Pasche, che cun cheste 
bancje a veve pierdüt dut, a i dise: “Ah, fioc, ce fastu? Il gno 
defunt al à lassât det da no meti mai bécs in rube che a tire flat". 
"Santole, se al é par chel, al Credito Veneto ai tirave flât ducj 
cuencj”. Ah, las bancjes! 

Gianni Colledani 

Furlan di Clausiet 


5 fieno di terzo taglio 


[orco dal Fontanon di (joriude 


[^ Cjanàl di Racolane, di front a le borgade dai Strets, a le ven 
für da le mont tante di ché aghe ch'a le precipite a val formant 
un bielissim fontanon ch'al è un vér spetacul. A l'é l'aghe da le 
neif ch'a si disfe sul Cjanin e a si dispiert in chei terens carsics 
ducj foropáts. 
Dute le int dal Cjanál a le cognòs le storie dal orco: un omenon 
grant e gros ch'a si ere stabilit dolà ch'al nas il fontanon, intune 
caverne clamade propi “búse dal orco". Nol ere trist e nol faseve 
dal mál a di nissun. Al saltave für di bunore e vie pal di al girave 
ai ator: al veve il brut vizi di urlá e di fá confusion. 
Sore sere al rientrave inta caverne. Un pouc parce ch'al faseve 
simpri pui bacan, un pouc parce ch'a si svizinave masse a le’ 
cjasis, le int a le scomengave a stufási di lui. A lu vedevin spes a 
rodolàsi pai prâts e a zuá a tirà claps, al vosave cussi fuart ch'a lu 
sintivin par dut il Cjanál. 
Un cjacadór, il 'Sef Gorel, al veve pierdüt le pazienze. Al veve 
cjamát le sclope, al ere lát a cirî l'orco: cuant ch'a lu veve viodút, 
al veve cjapât le smicje disint: “Sante Barbare benedete. 
Dio, ch'a i rivi drete!”, al veve sbarát e lu veve ferit. l'orco, urlant 
e vaint pal mál, a si ere ritirát inta caverne: al a si ere lamentât 
par trei-cuatri dis, berghelant di continuo. 
Dopo no si ere pui fat viodi: forsi a si ere pierdüt inta galeriis 
scavadis da l'aghe sot il Cjanin! 

Antonino Danelutto 

Furlan di Scluse 


Antifassisim 


iars li” undis di une biele matine d'Autun i soi lát tal ort cun 

mé none Sunte, a ciapá soreli fra li’ Vis e il caco plen di balis 
rossis. "Vien, vien con mi" mi à dit, e subit dopu, imbrassantmi: 
“El me neri!”. 
I| sél di Frofean al ere azür ma cun tantis strissis blancis lassadis 
in davór dai aeroplanos: al ere come se un artist al ves fat un 
grant e misteriós disen. No vevi pore, parse che i aeroplanos 
no sparevin, e i corevi cun 
tune bicicletute sul stradunsin 
fra li^ verzis e li^ sparsinis. Mé 
none, invessi, an veve tante, e 
co a colevin bombis su Tisane 
a faseve fadie a respirá. 
“Eh, quel fiol de un can del 
Duce — a dise suspirant tal siò 
venit di Tisane — ma el xe °l Re, 
quel mona, ch'el gà firmá la guera. E dopo el xe scampà”. 
Cualchi minüt pi tart, cialant ad alt, il sio pensér al veve ciapát 
une plee ironiche: "Vedistu che bela festa che i fa al nostro Re, 
che ogi el finisse i ani?". 
Al ere l'11 di Novembre dal 43. La date a è sigure, parse che il 
Re al ere nát il di di San Martin, e me none a é muarte il 26 di 
Mai dal '44. Ché, fra li’ fueis zalis e rossis dal mio ort, a è la prime 
lession di antifassisim ch'i recuardi. 


Gianfranco Ellero 
Furlan di Frofean 

Cu la careta... a pié 


a vita a è duta un viaz tant che il funerál al ven clamát l'ultin 

viaz. | tiri four il vocabolari ch'i dopravi cuant ch'i zevi a scuo- 
la e sot la peraula viaggio i ciati chista definission: lo spostarsi da 
un luogo a un altro compiendo un percorso di una certa lunghez- 
za e durata. A si dis che, cul passá dai ains, dut al sedi cambiát e 
aumentát, ma la lungessa dai viaz a e restada simpri ché; dovin 
dei però ch'a son cambiadis li^ manieris di spostási e son calàs i 
timps di percorensa. 
Pensin a coma i nustris emigrans a partivin in sercia di lavór: 
chei stagionái a piè cu la cariola par zi ta li” Germaniis o chei ch'a 
ciapavin la nar e il viaz al durava meis par rivá ta li^ Americhis. 
Vuoi, ta l'era di internet, i zovins a prenotin l'aereo al ultin minüt 
e van a divertissi e passá il fin setemana a Parigi o a Londra. No 
stin a ciacarà di chei ch'a van in feris, magari fasint un mutuo, ta 
li” Americhis e tai país esotics. 
Podin ciacará encia dal viaz di nossis: ’na volta, o no si faseva 
par nuia o i zovins, 'na volta sposás, a zevin in viaz a la Madona 
da li^ Grassis a Udin e, chei pi fortunás a Venessia, in zornada. 
Adès invessi, i nuviz a preparin la lista cu la destinassion e duci i 
invidás a li^ nossis, par regál, a metin ta 'na busta i bez par paiá il 
viaz ta un pais sielzüt ta tiaris lontanis. 
Tai ains indavou no si si moveva tant fassil dal país indulà ch'a si 
nasseva e cuant ch'asi faseva un viaz four dal normal a bisugnava 
paiá pegno. A Sopula, indulá ch'i soi nassut, a si diseva che cuant 
ch'a si zeva a Pordenon (a deis chilometri), passant il punt da la 
Miduna, a si doveva bussá 'na vecia. A mi è capitát encia a mi, 
cuant chi vevi núf ains, e mi an menát a fà li’ tunsilis in ospedal. 


La Gardina 


M'impensi che la poura pi granda a no era par l'operassion (fata 
a vif sui zenoi di 'na infermiera), ma par chel ch'a mi spetava al 
pasagiu dal punt par la descrission ch'a mi vevin fat da la vecia 
tant ch'a era bruta. 

No podin dismintiassi nencia dal servissi militár. Par tanci zovins 
a è stada la prima ocasion di movisi di ciasa e montá su un treno 
par la prima volta. Un viaz che il pi da li^ voltis a ti puartava a 
centenárs di chilometri lontan da la famea. Ma par cualchidun 
a e stada l'ocasion di cognossi int nova e citâs diferentis, ciatà 
la morosa e magari par iodi par la prima volta il mâr e/o li 
montagnis. Ma chel ch'a mi pren contavi uchi a son li vitis da 
la "Gardina" (soranón ciapât dal cognon Gardin dal so omp), 
la prima fruttivendola ch'i vin vut in país. A erin i ains prima e 

durant la Seconda Guera e, par dísi la veretât, a si mangiava 
doma il frutàn ch'a si ciatava tal ort o tai ciamps. Ma erin encia 
li^ fameis ch'a podevin permetissi di comprâ un frut ogni tant e 
encia i puarès a fasevin di dut cuant ch'a vevin cualchidun ch'al 
stava mal. La Gardina a no veva 'na botega, e alora si meteva 
in plassa cu ‘na cariola indulà ch'a meteva in mostra na mieza 
cassela di neransis (di pons, pirus, cachi, noli, coculis, gnespui 
and'era ta dutis li^ ciasis). 
Chista fruta, un pâr di voltis a la setemana, a zeva a toila a 
Pordenon cu 'na careta e cu na mussa ch'a era un puc veciuta. In 
chei ains a Sopula, di mussis, and'era doma tre: ché dal nonsul, 
ché da la famea di Grilu e ché propiu da la Gardina. A no era 
coma véi un ciaval, ma era "na risorsa e chei ch'a la vevin a la 
tignevin da cont. A contin che, tal viaz di zi e torná da Pordenon 
cu la careta, la Gardina ch'a era 'na veciuta mingherlina, par no 
stracá la mussa a faseva il viaz a piè. A son stás ains dürs par duci 
e mi pár giust ricuardá il rispiet ch'a à vüt chista puora femina 
par la só bestia. 
| ai fat tars, alora i vai a pògnimi o, coma ch'a diseva me mari: «I 
vai indulà ch'a no passin ne ciars ne caretis». 
Claudio Petris 
Furlan di Sopula 


Novela 


Par lic la peraula crota a nasseva 

tal miec' dai cjàmps di colcia e di furmint 
o tal vuardá chía à la ploia cuant ch'i ti 

ghi ciaminis sot, o tal sclop da la stela cuant 
ch'i ti às coragiu di vuardá, di not, in alt... 


E se di utün i ti vàs pai viai, forsit i ti la ciàtis 
ta l'ansema da li’ fuéis moti”, e tu, uli, 
no ti ti sintis pi bessòu. 
Giacomo Vit 
Furlan di Bagnarole 
3* premi al concors nazionál par "na racolta inedita “Ischitella” 2018 


[is cjavilis 


uant che i lavi a scuele tes elementárs e erin i agns cincuante. 
E erin agns di miserie par tante int e ognun si rangjave cemüt 
ch'al podeve. Pai país e passavin spes i pecotárs ch'e compravin 
di dut: fier, pecots, piels di cunin... 
La int e leve parsin a meti lis mans dulà ch'e erin stadis butadis 
lis bombis púr di recuperá alc. 
Cualchidun al à lassát cualchi toc di dét par cualchi sclop. 
Ancje jo e un gno ami i lavin a cirî fier pes maseriis des cjasis 
bombardadis. 
Ma une di i vin crodüt di vé scuvierte l'Americhe. Par lá a scuele 
i lavi sü pai strets grancj. Une stradute serade dentri doi alts 
mûrs cun grums di maseriis a drete e a campe che i vevin bielzá 
passáts ducj. No vint nuie ce fà, si sin metúts a cjalá il mûr. Chel 
di drete nol jere interessant. Invezit in chel di campe al jere alc 
che nus faseve lusi i voi e trimá lis sachetis. In alt scuasit dulà 
ch'al finis il mür, ogni doi metris, e erin implantadis des cjavilis di 
fier cun peát un fil di fier ch'al lave daúr il múr. Lis cjavilis e erin 
bielis gruessis e il pecotár nus es varès paiadis ben. Ce bevudis 
di spume ali di Batistine! 
Si tratave nome di gjavális dal mür, ma nus ocoreve amancul 
un marcjel. Cussi i vin rimandát pe di dopo e un póc plui adore. 
| vevin di là a scuele in orari, parcé che cul mestri Barbieri no 
si scherzave. La di dopo i vin comengàt a gjavá lis cjavilis e lis 
vin scuindudis dentri un sterp di barags. Lis varessin recuperadis 
tornant di scuele. 
Cualchi di dopo, riváts sul placál i viodin su la puarte de scuele il 
mestri Barbieri cuntun siorut che nus mostrave cul dét. 


Al ere il paron de 
braide daür il mür 
dulà che i vevin gja- 
vât lis cjavilis. Chel fil 
di fier al tignive sü la 
vigne plene di ue ma- 
dure che e spietave 
nome di jessi vende- 
made. 

Il mestri Barbieri nus 
fás dí dulà che i vevin 
platadis lis cjavilis e 
dopo nus fás inze- 
noglá sui claps dal 
curtil. Cundiplui nus 
an mandáts a judá te 
vendeme e a cjapá su 
dute la ue colade. 
Ma no je finide li, a 
cjase lis vin sintudis e 
nus an mandàt a folá la ue te cjanive e intant ch'o pestavin i vin 
pensát: “E ancje par cheste volte ¡ sin restáts a bocje sute... nie 
spume ali di Batistine ma dome ché... che a saltave für di sot i 
pits". 


Renato Pascolo 
Furlan di Vencon 

À vendi araclis 
al marcját dai Sants di Tumiec 


yes o bausie? Da crodi? Mah! Fat al e che in chel an al 
grant marcját dai Sants che al tire a Tumiec dute la Cjargne 
a ere rivade une novitát che, in veretát, a ere durade un mari- 
lamp. 

In gioventüt las matedáts as judavin a rindi plui biel il scori das 
sornadas e cussi une sere davant di un tai di vin ta l'ostarie a ere 
nassude une idée matarane. 

A dÏ il vér la discussion a ere stade lungje, ma a la fin si veve 
pensát di meti adum alc di particolár: lá a vendi araclis ai Cjargnei 
tal marcját dai Sants. 

Dut da ridi! “A Tumiec cui vustu che ti compri araclis... ognun si 
rangjel... | sei sigür ch'i tornais sü cun ducj i fas! A us fasin cori 
cun ducj i araclis! Scometino che no "n vendeis nencje und", 

La matedàt a comencave a cjapá pit, las posisions as erin tant 
a pro che cuintre, une idee butade ai tant par cjacará a stave 
plan planin entrant tas nostas convinsions e soredut a stave 
diventant une scomesse tra realtát e fantasie: “No veis nencje il 
coragjo di fálu!”. La sfide a ere partide, las malas lengas vevin da 
jessi cidinadas subit: “A no? Starin a viodil E la sere dal prin lunis 
di Novembar si cjatin achi e viodarin cui che al pael”. 

In cuatri si sin par ben organisáts par proviodi i araclis, di noglár, 
taiáts ta lune juste, biei drets, spicáts e tiráts dongje in fas di 
trente. Vevin parecját un cetancj e il prin di novembar, cjamát 
i araclis sul puartepacs, cjamese di flanele, bregons di vilút, 
scarpons tai pîts a e partide la spedision pal grant marcjàt dai 
Sants. Une pouse par cjapá flát e fuarce ta ostarie di Dimponc e 


po' vie sigürs, un fas paron pa schene, a ocupá il nosti cjantonut 
dongje dal ‘semaforo’ da pit Tumieg; vin comengàt a fà i 
matarans, tant che i cirivin di fà stà inpîs, un cuintre chel ati, i fas 
dai araclis.La int nus cjalave in stuart: cui rideve, cui no capive, 
cui si tignive a distance cun mil suspiets. 

Vevin encje une armoniche a bocje cun nou che a faseve un tic 
di suage musical; enfre vie si cirive di promovi il prodot: 


A-racli il giusto sostegno 
per i vostri fagioli! 
Aracli già spiciati 

pronti per essere piantati! 

Con l'aracli di Cercivento 

non fa più paura il vento! 


Cussi tra une monade e ché âte, fasint encje viodi che l’aracli si 
piega, ma non si spezza, cirivin di vendi cence costrut. "| nin a 
riscjo di pierdi la scomesse e fà une figurate tal paîs”, i disevin 
tra di nou. Fint che al si svissine un siorut cu las moschetas, al 
cjale, al studie, al cjape in man un aracli, al prove la tignude, al 
viout se al è ben dret... al clame in bande un di noue i dîs: “Ce 
preisi àno e cetancj in veiso?". Det preisi e cuantitàt, cence bati 
cee al sentensie: “Ju compri ducj!” 
Jodüt l'estro, aitis di lór si erin fats dongje par comprá, ma al 
ere masse tart. Riváts la sere ta l'osterie dal país, la noste vitorie 
a e restade mücule: “A cui crodeiso di dále d'intindi?! | éris già 
adacordo cun chel das moschetas, tu pos crodi se a Tumiec ai 
comprin araclis!". 


Celestino Vezzi 
Furlan di Curcuvint 


Cjargne che no mole 
Pan, amôr e tecnologjie 


d sa..., la int di mont come la aghe e va in jù..., si sbasse in citát 
e no torne plui. 

Ma, di cualchi timp inca, al è cualchidun, ancje zovin, che al va 
te direzion contrarie: al lasse la grande citát, al decit di molá 
confusion, incuinament, il vivi simpri di corse e simpri plui puar 
di sodisfazions e al met lidrís in lücs plui cuiets, come che a son 
par solit chei di mont. E je int une vore motivade, che spes e 
lasse daürsi ativitâts di economie avanzade, si sposte dopo di vé 
fat esperiencis di lavór impuartantis e vuadagnât cognossincis 
no di póc. 

La lór no je dome une sielte bucoliche, stant che, une volte rivâts 
a destinazion, si metin in zûc, si rindin disponibii a inviá ativitáts 
di piçule imprese in ducj i setórs: primari o ben artesanál o 
ancjemo dai servizis. 

Une storie biele di contá a proposit di cheste tindince e je ché 
di Sergio Scalet e Nadia Squarci. Sü par jü otante agns in doi, lui 
Trentin e jé di Udin, si cognossin a Milan, indulà che ducj i doi a 
son a stá e a lavorin, Nadia tant che "Art director", Sergio come 
“Copywriter”. In curt, a metin adun vite e lavór, amôr e pan... 
insiemi si dedichin ae art de sculture e a rivin a meti in mostre 
lis lór oparis in spazis artistics une vore preseós, sei in Italie sei 
tal Forest. Cun dut che la ativitát e cres ben, un biel moment e 
tache a pocá a fuart dentri di lór la dibisugne di un cambiament. 
Sergio, di lidrîs contadinis, al sint la mancjance dai cjamps e dal 
bosc, dai lens e dal füc. Nadia e je stufe di lavorá dome, ogni tant 
e volarès ancje vivi. 


Si decît il grant pas, si fasin lis valîs e di Milan si partis pe Cjargne. 
Mete — definitive — Doltris, paisut di cincuante animis tal Comun 
di Dimpec. Ce po po di cambiament! Ma, se si va a cjatáju, si 
capis a colp il parce di cheste sielte coragjose. Lis lôr dós frutinis 
a zuin cence pinsîrs tal prát denant de cjase che Nadia e Sergio 
a an comprát e che a son daür a comedá biel planc. Dentri, si 
spant il bonodór dai milucs cressüts sui pomárs dal lór teren. 
No cence braüre, ti dan für di cercá une tace dal "struc di mei" 
(in Cjargne no si dis milucs) fat di lôr. E il biel al è che stà ca sù 
a Doltris no ju à ostacoláts fregul te lór profession. Un client 
lombart, savút dal trasferiment, ur à garantit lavôr par judáju te 
gnove partence; une gjornaliste origjinarie juste di Doltris ju à 
fats rivá cuntune mostre des lór oparis fin a Rome. 
Vultin grant travuart però lu àn otignút cu la vendite—fra i 
prins in dut il mont — di oparis artistichis digjitâls certificadis: il 
Politecnic di Milan ju à volüts studiá tant che esempli dai gnüfs 
marcjáts che cheste interessante tecnologjie e je daür a vierzi 
e par tabaiánt Nadia e Sergio a son svoláts fin a New York. Di 
Doltris. Chei che a son a stâ dongje di lór ju tegnin come un 
dét madúr e a disin: nus an insegnát pardabon alc, a crodin te 
Cjargne e tai Cjargnei plui di nó! 

Premiade Dite Favi&Tallone 


Il Pignot 


É int di Dartigne e je cognossude pal so müt di fevelâ un fur- 
lan cuntune ghenghe particolâr, cu la "E", ven a stâi: "Vino di 
lé, vino di sté, ce vino di fê?”. 
I| tiermin “pignot” al derive di pigne: imprest di len che une volte 
al jere doprát par sbati il lat e fà la spongje; par talian "zangola". 
Parcè i Pignots fevelino cussi? Scrusignant tra lis publicazions di 
"Pagine Friulane”, si cjate un articul intitolát: "Parce ad Artigne 
si fevele mâl il Furlan”, firmât “l'anonimo di Glemone”. 
"|| Signór e San Pieri, tornant de Cjargne, a rivarin insomp de 
Rive das Poçolatis (o Rive di Matie) e il Signór al disè: 'Cà Pieri 
bisugne che o si fermin e che o plantin Artigne'. In premure a 
faserin su un pócs di pipinots di argjile e ju distribuirin fin al 
puint de Clame. Po dopo a continuarin il viag viers Magnan. San 
Pieri si fermà di bot disperát: 'Signór, o vin dismenteát di fáur la 
bocje a chei di Dartigne!” 
Cussi San Pieri al tornà indaür di corse e al repecà sü un taiut sot 
il nás a ducj i pipinots. 
Par chest motif, la int di Dartigne e je restade cu la bocje mál 
stampade di San Pieri, che si ricognós ancjem tal müt di fevelá.” 
Ilaria Tonino 


Viazá al è tant che inamorási: il mont al torne gnúf. 
Jan Myrdal 


Gart der Gesundheit: cemút ch'al ere 


| restaur dal Gart der Gesundheit al è stàt curàt dal Centri Studi 
e Restaur di Gurissie e finansiát dal Museu Cjargnel das Arts 
popolárs Michele Gortani e da Sorintendence pai Bens Storics 
Artistics e Etnografics dal Friùl Vignesie Gjulie. | restauradórs 
Caterina Longo e Adriano Macchitella àn cjatât l'incunabul in 
malas condisions di conservasion: las breutas in len da cuvier- 
tine as ere caruladas, la piel di scrove da cuviertidure, marcjade 
a sec secont l'usance gjermaniche, sbregade, las pagjinas sbrin- 
dinadas e comedadas cun blecs. 
Il volum al à tignüt da cont dute 
la só storie e las sós strüssias: al 
e stát cjapát in man e consultát 
da interias gjenerasions e ogni 
paron o fruidór dal moment 
lu à insiorát giontant i non 
popolárs o talians das jerbas, 
cun notas scritas a man e ogni 
tant incoladas sóre las parts 
stampadas o metudas encje al 
lór puest. I blecs di cjarte scrits a 
man, testemeoneangas storicas 
impuartants ta vite dal volum, son státs ducj distacâts e insedâts 
suntun sfoi di cjarte gjaponese vint rispiet da lór posision 
origjinarie. Par fint dutas las copias dai origjinái, dongje dai nüfs 
sfois cui blecs, son stadas rileadas intun nüf volum sistemát tune 
scjatule di scree metude adum pal volum comedat. 


Gabriella Bucco 

Sucedút intal... 
1819 - Regnants e personacs rivâts in citàt 


IÉ 1819 a rivavin a Udin cetantis personalitâts di grant nivel 
alt, par visitále in maniere uficiâl o nome in maniere informál. 
Il personac plui impuartant che al onorave Udin cu la só presince 
al jere l'imperadór di Austrie Francesco |, che al rivave in citát ai 
15 di Fevrár, in compagnie da la imperadore e da la arciduchesse 
Carlotta, cun acompagnatori numerós. 

A jerin ospitáts a palac Belgrado Antonini, ricevüts di persone dai 
proprietaris, adun cu lis autoritâts civils, militárs e eclesiastichis. 
L'imperadór al lave a visitá il Cjistiel, restant ben impressionát 
dai siei lavórs di restaur. Intant l'imperadore cu la só dame e jere 
ricevude in Domo dai canonics, dopo e visitave Sante Chiara e 
la capele Manin. 

La sere e jere dute iluminade cun torcis la strade che di palac 
Belgrado e puarte al Teatri, indulà che e lave la cubie imperiál. 
La buinore dopo il gran cambarlan al donave al cont Belgrado un 
anel cun incidudis lis iniziâls dal imperadór, ornât di 12 brilants 
dal valór di 100 zechins; prime di parti a lassarin une bondante 
buine man ancje ae servitút. 

La famee imperiál e passave une altre volte a Udin ai 28 di Lui, 
ma nol jere nissun a ricevile, parce che invezit di rivá aes 2 daspò 
misdi, come che al jere stát comunicát, e jere rivade aes 11 di 
buinore. Si fermave nome il timp par cambiá i 191 cjavai de 
comitive, dopo e tornave a parti par Glemone, indulà che e fo 
ricevude cun grande fieste. 

Tré dis dopo al rivave a Tumiec il viceré Reniero: a Puarte 
Glemone al jere ricevút dal podestát Cortellazis e saludát di 


tante int, tai barcons a jerin esponüts aracs. Al lozave ae locande 
"Croce di Malta", cun 50 soldâts di vuardie. 

Scortât di fants che a puartavin lis torcis, ancje lui la sere al 
lave a Teatri. Al 1n di Avost al lave a messe in Domo, al visitave 
il reziment metüt in schirie in so onór, al lave sù in caroce al 
Cjistiel, a misdi al riceveve lis autoritâts e al ufrive un gustá par 
14 personis. 

Tal dopomisdi al lave tal Zardin a viodi la sfilade di uns trente 
carocis, acompagnade da la legre musiche de bande; la sere a 
jerin ilumináts i palacs publics e il di dopo al partive par Cividát. 
Simpri tal 1819, ai 12 di Marg al rivave a Udin il ministri cont 
Metternich, che dopo un veloc incuintri cu lis autoritáts chel 
stes di al tornave a parti par Florence; ché stesse mete le veve 
la principesse Beatrice d'Este, che ai 29 di Avril e cambiave 32 
cjavai ae pueste da la citât. 

nvezit Maria Teresa d'Austrie, sür dal sovran, si fermave doi dis; 
ai 2 di Avost e vignive ricevude in cjase Caratti, dulà che al rivave 
a cjatále il vicerè pal gusta. Il di dopo aes 5 di buinore a lavin in 
Domo dulà che i canonics a ufrivin lór l'aghe sante, e dopo la 
messe a partivin par Triest. 

n chel an, la ultime visite impuartante e fo ché dal princip 
ereditari de Toscane cu la só femine, riváts a Udin ai 20 di 
Novembar. 


Claudio Mattaloni 

DICEMBAR 


1D S. Eligji Vescul I di Avent 
2 L 49| S. Cromazi di Aquilee Vescul 
3M S. Francesc Saveri Predi 
D 4M S.te Barbare Martare 
5 J S. Dalmazi di Pavie Vescul 


6 V S. Nicolau di Bari Vescul 


7 S S. Ambrôs Vescul 
8 D La Madone Imacolade II di Avent 
9 L 50| S. Sir Vescul 


10 M La Madone di Laurêt 


11 M S. Damâs Pape 
O 12) La Madone di Guadalupe 


13 V S.te Luzie Martare 


14 S S. Zuan da la Crós Predi 
15 D S. Venanzi Fortunát di Cenede Vescul III di Avent 
16 L 51| Ste Delaide Imperadore 


17 M S. Lazar Vescul 


18 M S. Grazian Vescul 


€ 19 J S. Dario Martar 


20 V S. Liberât Martar 

21 S S. Pieri Canisio Predi 

22 D S. Flavian Martar IV di Avent 
23 L 52| S.tis Vitorie e Anatolie Martaris 


24 M S.te Irme Badesse 
25 M Nadál dal Signór 


e 26 J S. Stiefin Martar 
27 V S. Zuan Apuestul e Vanzelist 
28 S S.ts Nocents Martars 


29 D S. Tomás Becket Martar 
30 L S.te Anastasie di Aquilee Martare 


31M S. Silvestri Pape 


Tin in banda al camin 
li cjavris e l'om 


pe chi, cun Dicembar 
il viaz di chistu libri al 
finìs cun tanti’ robis pen- 
sadis, scritis e publicadis. 
Un viaz che, cun ducju' i 
autórs, al a emplát li” pa- 
gjinis di chist 100" numar 
di Strolic Furlan. Cuissà se 
i grancj Strolegants dal 
passát a ni assetaran tal 
lór ream clamát Friül? 

Siguramentri vuei nol 
è difissil burî fôr libris; 
tanti’ personis a scrivin: 
a si scríf contis, puisiis, 
diaris, romangs, teatro, 


Malborghet 


ejanzons, fiabis, musica, e via indenant. A è la mania di jodi il 
propit non stampát, magari cun tescj no simpri degnos di una 
buna letura. E po dopo il cumierg al propon sempri nuvitáts 
cun titui di libris, di agendis, di fufignis; chist, ta un moment 
là che la int a compra mancul da lei e ta un periodo là che la 
societàt a è oramai in bocja ai computers che a mostrin dut e pi 
di dut, bufulis comprindudis. E propit ta chist moment al salta 
fór il numar 100 scrit da tanta int brava e sensibil. Nu no sin 
interessáts che al sedi vindüt ma che al plasi. La vita dal Friül a 
si messeda cu la só lenga e seont tancju' a no à lungja durada; 

oramai dut al è tirát da un mont virtuál e globál: dal mangjá 
ai rapuarts, da la identitát panduda a la moneda par paiá. Un 
mont oramai picinin e sensa pussibilitât di slargjási, par via che i 
cunfins a no si movin intant che l'om al tira comedonadis par la 
supremazia su altris omis. Sin distináts ala autodistruzion par no 
contentási di se che i vin e dai poscj la che i vivin. 
Il Creatór, dentri di sé, al sta pensant a se sbalgio che al à fat tal 
dá la vita al om; sicuramentri al pensa che se invessit dai umigns 
al ves dät vita a tanti’ cjavris, a chista ora al vares vüt almancul 
lat e ledan! Ma a si pos domandási: “E cui li varesse moltis e 
netadis?”. Poben, al e fassil: "Ducju' i scritôrs di chistu Strolic 
Furlan che oramai a son abituâts a lavorá sora nuial”. 
Ta li^ contis di Tin a no é mai nuia di personál, par via che la 
vita di ognidun e di ogni di a ni presenta li’ situazions ch'i vin 
let. Oramai al è doventát un mout di vivi l'arogansa e il dové 
assetála, la mancjansa di paraula, il freá il prossim, il no rispetá 
i impegnos. Da cualsiasi banda ognidun di nu a la vuardi, chista 
maniera di vivi a é plena di vueit. E chist pensér al é pi pesant e 
malinconic, se a si pensa a cui che al vegnarà un doman. A è da 
cunfidá che li^ gueris, la fan e li^ pestilensis a stein lontanis da 
dut il mont. 
Il viaz a no si siera cun chest Strolic numar sent, la vita a va 
indenant, ma la speransa a sta che la strada a sei ché da l'om 
savi che al vif e che al crót ta la só Comunitát e ta la só cjera. 

Il Strolegant 


[as pieres ai conte 


Jos edax, ai diseve i nuestis vons: il timp al masene dut. 
Difat la piture a si smamis,* l'arzile a si sgragnole, il legn al fâs 
i carói, ma la piere a dure.Ta la plef di Ás, par nature e par for- 
tune, claps 'nd é pardut, claps che ai án insiorát glisies e cjases, 
stales, corts, mureons, poces, ancones, simiteris. Sence dismen- 
teà las clapadories fates a scjalinuts e cun tant inzegn par che 
ai no sbrissas vacjes e mus e femines cu las talmides dai gla- 
cins. Ca e là, in puescj strategics ai ere encje las sentes di poa, 
pi altes o pi basses a secont da la gjambe da la femine che a 
veve da poá il cos par tirá flát. Las sentes di poa ai zeve ben par 
distracási encje ai cuatri fantats che ai puartave, a manovele o 
a schene, la casse di un paisan par l'ultim viag. Da Raunie, dai 
Plans parsore i Tunulins, da Malmuerie, da Covereáts a si tira- 
ve fôr clapons belzà un nin sboçâts par fà caups? pai purcei o 
pieres da cuince par poà vie il butiro 
cuet. A si ju tirave dongje cu las slites 
e poi scarpelins, il Lut, Spirincin, Lau- 
rinçut, cun pontes, gradines e sgoi- 
bes spiçades e temperades dal Barbe 
Nato, da Vasti o da Mio, ui, intal curtil 
di cjase, ai veve dut il timp da picá. 
Las pieres di grene pi fine e sence fai 


T svanisce 


? truogoli per maiali 
3 difetti 


ai ere doprades par fá i arcs da las cjases pi siores. Su la cláf di 
volte a vignive scrite la date, las iniziáls dal paron e forsit encje 
une frasute benaugurant, spes in latin. A Duminisie, su la cláf da 
la cjase dal pitüer Odorico Politi, in faze a Santu Zef, al é scrit 
“1706 F.F. P.I.J.C. NON OMNIBUS UNA AMICE FAVE”, (1706 Fecit 
Facere Politi lacobus luris Consultus. A no si pues contentá ducj 
insieme). Su la clâf da la cjase dai Tonis, grande famee di pridis, 
avocats e nadárs, dongje il signum tabellionis, al e scrit: “1724 
G.M.F.N. F.F. B.V.C.P." (1724 Giovanni Maria Fabricio Notaio Fecit 
Facere Beata Virgo Coeli Patrona). Ma il nadár Antonio Fabricio, 
bisavon di Vieri, in vene di matecs,^ al proponeve Ben Ven Chi 
Porta, come dí da no presentási cu las mans in man. A si diver- 
tivisi cun püec une volte. A Vit sul arc da la cjase di Tito e Marie 
Pasqualis al è scrit: “1772 M.P.P.F.F. IANUA SUM DN QUAE PUL- 
SOR NOCTE DIEQUE CLAUSA BONIS RESEROR CLAUDOR APERTA 
MALIS", (1772 Mattheus Pasqualis Presbyter Fecit Facere. Soi la 
puarte dal paron (dal Signór) dulà che a si bat di not e di di. Se 
soi serade ven davierte pai bogns se soi davierte ven serade pai 
triscj). Pecját par dutes chés pieres che, dopo il taramot, ai son 
finides intala maserie? di Corgnál. 

Gianni Colledani 


Furlan di Clausiet 
Ringraziaments 
Par fá sü un mûr a vól simpri tancj modons. Tantes grazies a Santina 
Colledani (Santine dai Bisins), Antonietta Foghin (Antoniete dai Cagnauses), 
* Ida Toneatti (Ide dai Bulos), Luigi e Corrado Zannier (Gjigjuti e Corado di 
Ongaro), Onorina Zannier (Onorine di Viane). 


^ scherzi 


5 cumulo di pietrame 


[l Forát 


D ilunc le cjadene dal Cjanin, a cjaval tra il Friûl e le Slovenie, 
a l'é une mont sbusade für par für. Cheste balconade a l'é 
naturâl, causade da l'erosion dal cret par vie da l'aghe, dal vint 
e dal glac. Ma no ducj ai pensin ch'a le segni nassude cussi. A si 
conte che le Madone, ch'a le veve belzá le só gleisie su le mont 
dal Lussari, a le veve decidüt di fà un'atre pui a val, dongje Ci- 
vidát. 
Il diau al ere vignút a savé da l'intenzion da le Madone e a le veve 
sfidade, sigür di vinci: “No astu avonde di ché gleisie? Là jü voi 
jo! Cjale, no stin a barufá, fasin cussi: partin insieme dal Lussari e 
cui ch'al rive prin là jü, al divente paron da le mont". Le Madone 
a le veve acetát le sfide. Ai erin partîts insieme dal Lussari. Il 
diau, ch'al voleve vinci a ducj i coscj le gare, al ere partit come 
une saete e al veve puntát dret viers Cividát. Cu le foghe al veve 
parfin forât cui cuars une mont dongje il Cjanin. Cun dut chest al 
ere rivát dopo da le Madone. Jei, ai, a le à fat une gleisie ben pui 
grande: ché di Castelmonte. 
E il diau? Al ere tornát indaür cui cuars spuntâts e cu le code 
basse. A si ere fermát dolà ch'al veve forát il cret. Ancjimó vuei 
al met für il cjáf pa’ le büse e di lassü a si divertis a cjalà i danáts 
ch'ai scontin le' penis sot il Cjanin. E al rít! 
Dismenteavi: le mont in cuestion a si clame Forát, par talian 
Monte Forato e in sloven, cul stes significat, Prestreljenik. 
Antonino Danelutto 
Furlan di Scluse 


[l presepio dal ‘44 


Are dal sigùr la vee o l'antivee di Nodál dal 1944: i vevi siet 
ains. Cilo, 14 ains, mi invide a ciase sò a fà il presepio: biel, 
grant, cun lens gropolós di moràr par fà li^ culinis, grampadis di 
muscli ben sut, un spieli par fà un lagut, e tantis pioris e pastòrs 
(a Frofeàn ju meteve ta li’ scarpis, tre o cuatri ad an, l'Ussilut, la 
not di Nodàl). 

Rivás a la grote, Cilo al giave di une s-ciatule il mus e il bo, e 
mi dís: “Induvinel: Se il bue 
e a Roma e l'asino a Berlino, 
come si potrà riscaldare 
Gesü Bambino?". 

Jo, ch'i no soi mai stát bráf 
cui induvinei, soi curút svelt 
a ciase mé (vinc' metros), e 
a me mari, ch'a stireve, i ai 
ripetút la domade. Risposte: 
"Puàr mai te s'i ti dis chistis 
peraulis fór di ca. Ti capirás di grant". Malapaiât, soi tornát di 
Cilo: “Mé mari a dís ch'a son robis di granç”. 

“Ma no — al spiegà Cilo — Rome e Berlin a son do? sitás lontanis 
e, par s-cialdá il Bambin, il mus e il bo a scugnin stá vissins, duciu 
doi ta la grote". 

E jo: “Alore ence s'a stan a Frofeàn e al Bando a no lu s-cialdin”. 
“Sigúr, al dise Cilo: bisugne che duciu doi a soflin su la pae da la 
stesse grepie par tignî cialt il Frut". 


Gianfranco Ellero 
Furlan di Frofean 

Natifs digjitai 


0% sigúr che a laran ducj in Paradis! Cui? Lôr, no, i "nativi 
digitali", come che si dis intun coret talian. No aial vút dit Un 
za fa tant timp, intal Discors de montagne, che “beáts i puars di 
spirt, che di lôr al sarà il ream dal Cil"? 

Cum i canais no fasin nancje in timp a nassi, che ur regalin subit 
un zúc eletronic. E bisugne viodi ce póc che al sta a imparà, il 
frutin, a movi i deduts sü e jü par chei botons. E bisugne viodi 
ce tante braure che a àn la mari e il pari di chel frutin cussi 
inteligjent, che cun chei deduts sui botons al cjape dutis lis surís 
che si viodin a cori inte television. E si, parcé che nol é avonde 
di regalái la play-station di tacá inte television picule, ché che a 
an metüt di bande cuant che a àn comprade une plui moderne. 
No, no! Bisugne cjolii une di pueste al frutin, une grande, che 
al zui fin che al vúl. Baste che nol rompi i tabars cuant che la 
mari e à di viodi la teleconte (cuissa, forsit si dis “telenovele”). 
Mi visi propite ben di un canai, che al vara vút uns cuatri-cinc 
agns, che al veve une television grandonone e che al zuiave di 
un continui intant che il pari e la mari a viodevin il film. E di un 
continui al mangjave caramelis, par vie che la play station no 
jere avonde, e al veve i dincj ducj carulâts, chei pócs che i jerin 
restáts. Ma o feveli di plui di dis agns indaür; si che duncje o jerin 
a la preistorie digjitál. 

In di di vué invezit o sin cetant plui indevant. La tecnologjie e à 
fat pas grandonons. E cussi il pari, a pene che un frutin al nas, i 
regale un smartphone, tant che nol pierdi timp dibant intant che 
la mari i da di tete pe prime volte. Ancje su cheste cuistion o ai 
alc ce contáus. Une matine o jeri cu la femine intun café e, intant 


che o spietavin la puartade, e jentrà une biele fameute, che si 
metè sentade intun taulin parmis dal nestri. Pari e mari a jerin 
sot de cuarantine, cuntune biele frutine sui vot agns e un canai 
che i agns si podeve contáju sui déts di une man. 
"Ce biel — i disei ae mé femine — viodistu, a spindaran uns cuatri 
carantans, ma se ju àn, parce di no? A passin une orute insiemi, 
a tabain dal plui e dal mancul e ancje cussi si incressin i fruts”. 
Po ben, no si jerin nancje sentâts che a tirarin für cuatri 
smartphone e si meterin a tichigná sui botons, ognidun par so 
cont. Ben clár che no si diserin nancje une peraule l'un cul altri. 
| zovins po, piés cun piés. Cuant che a van a scuele, invezit di 
fevelá di morosets, di scuele, di balon o di ce saio jo, si tachin 
intal telefonin: cui al frache botons, cui al scolte tambürs 
salvadis, cui al berghele di bessól (almancul cussi al somee). 
E cussi si sintin intal centri dal mont, ma di bessói, cence fevele 
e forsit ancje cence curviel. 
In sumis, o soi sigür che a laran in Paradis. 

Ermanno Dentesano 


Chel che no si móf, nol pues viodi lis sós cjadenis. 
Rosa Luxemburg 


Pes e toeai sul ovr del desertu 


eani in Texas a inplantá una frabrica nuova, vissin Dallas, 

a Fort Wort, 'là che '| famous bandito Butch Cassidy al à 
fát l'ultima robaria in banca o, se veit miei, ‘là ch'al scuminsia ‘| 
West. Reani na miesa dosena: progetisc', mecanicus, letricisc'; 
jo tenicu, cul incaricu da insegná ai mericans a prudusi cul in- 
piantu ch'a vevin cronpát u chi de nos. 
Co se s'eis in 'siru pal mondu bisugna dismintiá la pasta, | frico, 
brovada e muset. Al é miei mangiá chel ch'a fan sul postu. In 
Texas, par esenpiu, ‘a se mangin li’ miei bistechis del mondu, 
taeadis da mans ch'a vivin a slas dut l'an, su pras magris sul 
our del desertu. Tanc' de nos 'a eàn senát, par dut a'l tinp de 
la trasferta, cun New York steak e baked potato, al ven a stâ 
bistechis altis cuatri deic’, tineris coma l butiru (coma ch'a li 
domanda Kit Carson il pard de Tex Willer), e patatis tol scartòs. 
Cul bevi, invensi, al tociava stà in uardia. Il cialt al è fuartòn, al 
te sburta a falu, ma al é da jodi se ch'a se inglutis. I pi 'sovis del 
nuostri grupu ‘a vevin ciapát sù l'anda del postu: Coke & Four 
Roses, Gin and tonic, Seven & seven e, parce no, Margarita, 
coma i messicans ch'a son u lì dongia. E cun ep beverons 
'a dismintiavin i vins de li^ gravis o de li^ culinis e i spris de li 
nuostri' ostariis. Par furtuna che, apena che te te sintis in t'un 
locál e sensa domandálu, 'a te partin un biel sbossolot de aga 
cu’ la glas par destudá la prima seit. Se no, trincát i bicirins de 
alcolicu ch'a son in framies de li’ bibitis e del glas e che a van 'su 
sensa che te te in-nacuarsis... 
La sera ‘a se senava tol albergu dulà che reani alogiás. A misdi, 
de disdiuora, prendeeàni in t'una Canteen, puoc lontan de la 


fabrica. Un self-servis dal sigür, dulà ch'a vignivin i lavoradours, 
arlievus e studens, 'sent de passagiu. Una di Paulón — un metru 
e novanta de altessa par sentu e deis chilus su la stadiera — 'a 
no'l à pudüt vigni a prendia cun nos a misdi: al veva da fermási 
un cuart de ora par fini un lavoru. Par chistu ‘a i à dita a Pieruti: 
“Tuoi la prendia ancia par me che rivi al pi prest! Se che te siels 
par te al va benon ancia par me”. Al è rivát de trot una miesa 
uruta pi tars cu’ "na fanona intòr e al se buta sul plat: “Ah pes 
— al à dita — bon perd”. E Pieruti, intrigât a stratignisi da ridi: "Ài 
siel$üt pes pal fatu che uoi 'a vevin ancia un tai de blanc, uarda”. 
Paulón al smira ’l got e, judút chel biel riflessu paierin del tocai, 
‘a lu inbrinca e ‘a lu buta su dut Yun flat. Destacát a'l vieri da la 
bocia ‘a lu sbát su la taula cul musu rovàn de rabia e al siga da fà 
trimá i vieris: "Vacia meseria, doma u chi, in Merica, ‘a puossin 
sarvi ‘| pes cul té! E mai un tai de vin...”. 
Ubaldo Muzzatti 
Furlan di Cordenons 


“No rivi plui a cjatá la strade juste..." 
Di sigür al è cussì ch'al tache il viac. 
Stefano Lanuzza 


Il viae 


omano al jere un biel zovin: alt, gaiart, di carnagjon clare e 
soredut al jere bon. Chest mi contave simpri mé mari. Si lu 
viodeve ancje tes fotografiis ch'al veve la muse di frutat sincîr di 
bogns principis, nol jere bon di dí di no a nissun. 
La só disgrazie e fo ché di sedi nassüt ai 31 di Dicembar dal 1922 
e par une sole di al fo clamàt a fà chel lunc viac cence torná mai 
indaür: chel de Russie. 
A partirin dal lôr biel país su lis culinis morenichis dal Friül, Trep 
Grant, intune zornade di soreli. A partirin tancj cui camions, 
convints di là a fá une grande imprese e puartà ad alt il non de 
Italie. 
| disevin: “Fasiti furbo, studie l'alfabet Morse cussi ti metin a 
trasmeti e no tu vás in prime linie!”. 
Ma lui nuie, no i leve di studiá e po si sintive un vér Alpin! 
La idee di lá sul front cuissa ce che i pareve... 
Ma subit a àn capit cemüt che a jerin lis robis: fan, frét, fadie, 
platáts intes busis come i farcs. O vin conservát lis sós letaris 
come un tesaur e mé mari, só sûr, lis leieve cu lis lagrimis tai voi, 
massime cuant ch'al contave che a vevin i pedoi grancj come i 
fasüi. Al concludeve la letare simpri disint: "Preait par me, par 
ch'o torni a cjase!" 
Al à finit vincj agns là vie in Russie e ta ché di al à scrite la só 
ultime letare: dopo plui nuie. No si sa ni cemút, ni dulà ch'al e 
muart: il so cuarp nol é stát mai cjatât. 
O savin trop dure che e je stade la ritirade daür di chel che a àn 
contát chei ch'a son tornáts. 
Tancj zovins cui pits inglaçâts, a colavin par tiere e no jevavin 


plui sü, o che a murivin di dissenterie mangjant verzis glacadis 
che a cjatavin pai cjamps taponáts di nêf. Puars zovins, mandáts 
a murî dibant ta ché tiere foreste! Chei ch'a son riváts a torná, al 
e par merit di cualchi buine femine Russe che ur à dát di mangjà 
alc in ché imense traviersade. 
Che il Signór ju vedi in glorie e ju fasi polsá tal so Paradîs. 
No nus reste che la sperance che in chei ultins moments di vite 
a vedin vüt un confuart o une preiere di cualchidun dongje di lór 
e si augurin che mai plui si torni a fà viacs di chest gjenar, ancje 
se, magari cussi no, lis migrazions di vué mi fasin pensá che il 
mont al è ancjemò lontan dal progrès, de fraternitát e dal vér 
valór de vite. 

Carmen Pezzetta 


255 


[asaro 


Covért de sangue e pèlvar 

ma viu, Làsaro garzonet che te surtisse 
de la bonbardada sepultura 

de Alépo. Ancói 


che la pase la par senpre 

piü luntana, ancói che in don 
^n'antro putel al ga mend cun si 
la morte de là del cunfin. 


L'ora de star cuntenti ta l'ora più suturna 
la se muda, ‘ntant che l’ sigo de le sirene 
de le anbulanse l'inpina al vent. 
Ivan Crico 
Fevelade bisiache 


[azzaro 


Coperto di sangue e polvere / ma vivo, Lazzaro bambino che 
esci / dal sepolcro bombardato di Aleppo. // Ora che la tregua 
appare sempre / più lontana, ora che in dono / un altro bambino 
ha portato / la morte al di là del confine. // l'ora della gioia 
nell'ora / piü buia si trasforma, mentre / il suono delle sirene / 
delle autoambulanze riempie l'aria. 


(entri Studis e Restaur di (jurissie: il restaur 


D: i reperts botanics cjatâts tas pleas dal libri son stât tirâts 
dongje e sistemâts par ben in bustinas in müt di podéi, un 
doman, rivá adore di capi dulà che chés plantas son stadas 
cjapadas sù. Une volte smontáts i fassicui, si è proviodüt a net? 
par ben a sec las cjartas, vint cure di no fà dams su pas stampas 
pituradas a man cun pigments solubii. l'intervent di restaur al à 
tignút da cont las brucjas origjináls e ducj i elements recuperabii 
da cuvierte e il volum al è stàt cuindi rileât cuntune piel nove 
e incolade sore vie chèe origjinál. 
Finit il restaur, par garanti une 
corete e juste durade tal timp dal 
incunabul, a é stade fate su misure 
une scjatule di conservasion. 

I| Centri Studis e Restaur di Gurissie, 
istituît tal 1985 da Bruna Muzzolini 
Tomasini, une dai volontaris che 
tal 1966 a Firenze àn recuperát da 
montane las oparas d'art e i libris, 
a é une cooperative che a si ocupe 
di conservasion e restaur di documents manoscrits e a stampe, 
su Carte e pergamene custodíts tas bibliotecas, archivis, 
museus e colesions publics e privâts. Tra i plui antics documents 
restauráts, il Rodul Censuál dal Cjapitul di Aquilèe dal 1031, la 
Bibie di Anversa dal 1568 conservade ta Biblioteche Arcivescovíl 
di Udin, ma i podin véi indiment encje i disegns dal Tiepolo dal 
Museu Sartorio di Triest e chei Galvani di Pordenon. 


Gabriella Bucco 

Il gredei di Nesto de crete 


N esto de crete, par no sconfondilu cun Nesto corean, al jere 
un om su le cuarantine e par sô disgracie al veve une gjambe 
di len, chê drete. Par cjaminâ al faseve une sorte di fadie par vie 
che, jessint cheste dute drete, le puartave indevant smenant il 
flanc. Il mecanic dal país nol gloteve il so müt di fà, cence lavór, 
dispès te ostarie e magari cjapât, ma i leve al cûr viodintlu passá 
devant sdrondenantsi par cjaminá. 

Al à pensat ben di däi une man. Al veve une biciclete a ruede 
fisse butade là e uçât l'inzen, che no i mancjave, al à prontade la 
biciclete cul pedâl a dret libar. 

Cucát Nesto che al passave di li come simpri scloteant, lu à 
clamát dentri par consegnái la biciclete. Nesto a dí le veretát 
al é restát di clap: no si sarés mai spietát tant e nol veve nuie 
par ricambiá. Al è saltát sù su le biciclete pedalant cu le campe, 
poiant ché di len sul pedál libar e vie disint ad alte vós: "Che Diu 
tal mereti, mecanic". | leve cussi ben di movisi che le cjapave sü 
ancje par là te ostarie di là de strade. 

Une di al decit di là a une fieste tun altri país; al met il vistit 
des ocasions, al tire i cjavei di brilantine e, cun tant di golarine, 
al cjape sü la biciclete e vie pedalant come un coridór. Al veve 
cjapât un trenteun che in cuatri e cuatri vot al jere za für dal país, 
cuant che le gambarole dai bregons de gjambe drete, svintulant, 
si imberdee te corone de cjadene. Capit che cussi nol podeve lá 
indenant, bisugnave comedá l'intric par no ruviná i bregons; a 
tigniju su nol rivave e ancje il ravai si indrecave. 

Al jere denant di une cjase e alc i ven tal cjáf. Al zire dentri tal 
curtil dulà ch'e stave une famee di rovigots ch'e jere rivade 


di póc. Su la puarte di cjase al jere siór Zato il paron. Nesto si 
svicine, al salude e po i domande se al à un martiel e un claut. 
Siór Zato lu cjale malfident e Nesto i ripet la domande. Chest al 
va e al torne cul martiel e un claut di vot, seneós di capî ce che 
al varès fat il forest. Cence smontá de biciclete Nesto al cjape, 
si sgobe, al fás su la gambarole tor de gjambe, al ponte il claut 
e cun doi colps secs lu pastane, fermant cussi la gambarole. 
Siór Zato, che nol cognosseve Nesto, viodintlu pastaná il claut 
te gjambe, di prin al devente blanc come une madonute di 
comodin e po, cjapât dal imbast, al cole denant daür tant lunc 
che al jere. Viodút chest om plombá jù, Nesto al mole dut e al va 
a socori chel biát par tiere cui voi sledrosáts. Lu tire sü in senton 
e i mole vie doi sgardufs par fálu torná di ca. Rivát a meti in pits 
siór Zato, spiegât che il claut lu veve pastanât te gjambe di len, al 
cjape le biciclete cetant content di vé disberdeât l'intric a Zato, i 
fás un grant salüt e vie di corse a recuperá il timp pierdüt. 

Carlo Zanini 


Di un pas a la volte o 'nd ai vonde. 
Gandhi 


Il viae mestri di vite 


D i picule il viazá al rapresentave la voie di evasion di un mont 
che mi someave sierát e limitát. Tes contis di viacs sintudis o 
viodevi chés personis come impulvinadis di une ciprie magjiche, 
invidiabilis e maraveosis ai miei voi. Chés bielis robis a scugnivin 
vélis cambiadis e rindudis miór. 

Cul timp, par fortune, o ai vude la pussibilitât di là ator pal mont 
e di doprá i miei voi par cjalá ator. 

Il prin camping no lu ai fat a Lignan o a Rimini, ma in Tanzanie tal 
Parc dal Serengheti. La vuide nus veve dit di no là für de tende di 
sere, par vie che i nemài a jerin libars e a lavin ator a cjace. Cussì, 
co o vin sintút cualchidun a roseá alc di metalic, robis che no nus 
vegni un infart! Par scuvierzi, dome te buinore, che a jerin stadis 
lis jenis a roseá lis latinis di bire lassadis für de tende dongje dai 
‘crucs’. Prosit e maledets pal spaghet cjapát! 

La mé idee di viazá e jere ché di viodi il mont des civiltáts antighis, 
ma ce che mi à simpri fate restá a bocje vierte e comovude a son 
stadis lis tantis maraveis de nature. 

No podarai mai dismenteä la emozion de prime zirafe viodude 
di dongje tal Kruger Park, lis leonessis cui lór picui che a bevevin 
intune poce di aghe in Namibie, i dolfins cu lis lór evoluzions a 
sghiribica il mâr e lis balenis che a saltavin dentri e für cuntune 
gracie di no crodi in barbe al lôr pés. 

Une part tal gno cúr e je restade tal desert. Al è incredibil ce che 
al regale cun sorpresis une daür ché altre: lis formis des dunis 
dissegnadis de palete di un gjelatár, il colór di rose che al devente 
ros come che al zire il soreli, il savalon dulintor e, di lontan, un 
piçul botonut vert che al plate une risultive di aghe cjalde. Si 


duar sot une cuvierte slusint di stelis. Al è diferent fintremai il 
cidinór: plene e complete sintonie cul puest, il moment dal to 
jessi e dal to sinti. Cun tante bielece mi soi dite dispès che al à di 
jessi par fuarce alc parsore di noaltris. 

A Cuba, al frut che nus veve compagnát ator par l'Avana i vin 
domandát se al voleve mangjá un panin cun nó. Lu à dividút 
cuntun frutut che nus cjalave cun voi di fam dal barcon dal bar, 
disintnus che a jerin fradis (no di sanc ma ducj e doi cubans). 
Grande lezion di vite dal cür di un puar! 

Ali, la vuide Tuareg, Othman, la vuide che e fevelave inglés, il 
cogo, il poliziot libic e chei altris che nus àn puartât ator par 
l'Acacus (desert libic) la sere ator dal füc a musicavin contant 
storiis. La ultime sere a àn volüt che si metessin ducj in cercli e 
nus an cjantade une lór cjancon popolár in arap che e diseve: 
"Usgnot su cheste tiere e sot chestis stelis no 'nd é parons o 
forescj, o sin ducj fradis". 

Chei che tu incuintris te vite a cjapin sü un tocut di te e a lassin 
un tocut di se. Jo dispès o ringracii di cür ducj par vie che mi àn 
judade a deventá une persone plui siore dentri. 


Lorena Colautti 


[e favriche del pesse a (jravo 


el 1880 un siór de la Boemia che al se ciameva Karl Warha- 

nek l'ha costruio la prima favrica per pode lavorà e conserva 
le sardele. Xe stao cussi l'inissio de l'industria per la conservas- 
sion del pesse, e xe cussi che un poca de zente ha scuminsiao a 
lavorà. Dalongo dopo xe vignuo suso una sigonda favrica su la 
riva del porto-canal, per via del siòr Giovanin Degrassi de Isola 
d'Istria, e como se no' bastessa, ne xe soltagia fora un'oltra de 
una dita fransese che la se nomeva "Società Generale Francese 
Conserve Alimentari", che po’ a Gravo i la ciameva “la favrica 
dei francisi". Püo, dopo, s'ha consorsiao i pescaüri de Gravo, per 
podè fa un'oltra favrica; ma l'ha durao poco. 
Intanto, in pisso del porto, nel 1904 s'ha fato una favrica per 
pode fa al giasso: al paron gera al Sior Grato Maraini. Sta favrica 
la feva doboto 300 stanghe de giasso che 'ndeva via pii alberghi. 
Püo s'ha verto anche la favrica "Arigoni" che l'ha durao mundi 
de piü de le oltre; la gera mundi piü forte, e la gera 'verta anche 
in Istria e in oltri loghi de la costa. 
Le barche dei pescauri le gera ligae co le favriche del pesse, per 
portai 'sto pesse che püo vigniva lavorao da le “anciughere”, che 
de preciso le cureva le sardele. Al pesse riveva co’ le "portolate" 
e co' ne gera mundi al vigniva salao in bariloti per fande fileti 
soto ogio. 
Le anciughere le gera de mansiuni diverse: gera quele che 
tageva le teste del pesse, le caveva i buel e i lo laveva co’ l'aqua. 
Al pesse cussi netao i lo stiveva su le grige e al se secheva al 
sol, e se gera maltempo co' l'aqua colda. Dopo al vigniva frito 
soto ogio. Oltre operaie lo meteva in scatole de lata, e dopo 


dodese ore le vigniva ciuse dai stagnini; sterilisae e netae co' la 
segadura de legno. Persió i timpi de lavorassión gera: pulissia, 
cotura e 'nscatolamento. Anche per fa le scatole gera un bel 
lavor e lo feva sia i omini che le femene, che i se nomeva stagnini 
e stagnine. Le operaie piü specialisae le selessioneva le scatole, 
per püo mandale ai mercati de fora. 
Nel 1935 (e ne xe passai de ani!) co' le favriche le steva sensa 
lavor, nei misi che no’ se pescheva le sardele, per no’ lassà 
le femene e i omini a casa, s'ha scuminsiao a fa vigni i bisati! 
da le vale de Comacio. 'Sto pesse vigniva tagiao in "moreli" 
e püo messo soto sal e ogio. Püo s'ha scuminsiao a lavorà le 
“Deverasse”? e dopo la sigonda guera s'ha lavorao le palamide 
da l'Egito e al ton? da la Turchia. Vigniva ‘vanti cussi un'era nova 
e le "anciughere" no le serviva piü. 
Ferruccio De Grassi e Tullio Svettini 
Fevelade di Grau 


1 anguille 


2 vongole 


3 tonno 


Sucedót intal... 
1919 - | gambiaments dal dopo vuere 


E dopo de conclusion dal prin conflit mondiâl, ancje se 
coronát da la vitorie, al è plen di problemis e avigniments, 
in grant part leâts aes consecuencis de disastrose vuere, che 
e lassave feridis profondis, che a stentavin a vuarî, sparniçadis 
intun Friül di torná a fà sù par intîr inte só part produtive, 
struturâl, abitative. E cresseve la instabilitát pulitiche e sociál, 
alimentade da la inflazion e da la disocupazion. Par vie de vuere 
nol jere stát pussibil semená par ben in Autun, cun di plui e jere 
scjarsetàt di semencis, si che duncje pal 1919 si previodeve une 
racuelte magre, come che di fat al capita. | sfoláts sparnigàts 
par l'Italie a vignivin fats tornà un pócs a la volte, fin ae 
Vierte dal 1919. Intai més estîfs si davin la volte protestis pes 
rivendicazions, sedi di ocupâts malcontents sedi dai tancj cence 
lavór; in cualchi rivolte, come ché di Spilimberc ai 10 di Lui dal 
1919 pai presits alts, a jerin muarts e ferîts. Dopo dal tratát 
firmát ai 10 di Setembar dal 1919 a Saint-Germain-en-Laye, si 
veve la anession al Ream di Italie di teritoris come la antighe 
Contee principescje di Gurize e Gardiscje, la citât di Triest, parts 
dal ducát de Carniole, la Istrie, Zara e cualchi isule dalmate. 

Ai 3 di Otubar al vignive für il prin numar di «ll Friuli», orghin 
dal partit popolár. Intes elezions dai 16 di Novembar, dulà che 
la provincie di Belum e jere leade a ché di Udin, i risultáts a 
declaravin la vitorie socialiste e il bon placament dai catolics 
popolárs. Ai 26 di Otubar a vignivin fondadis lis leghis blancjis 
de provincie di Udin: un dai lór principài obietîfs al jere la 
riforme dal pat colonic. La popolazion e jere in grant part leade 


Il steme de Societát Filologjiche Furlane, 
costituide tal 1919. 


al setór primari, ancje chel vignüt 
für sdrumát de vuere. Un an cussì 
complès si concludeve cuntun fat che 
al merete une marcadure particolár: 
la costituzion de Societât Filologjiche 
Furlane, avignude a Gurize ai 23 di 
Novembar dal 1919, di domenie. 
Alore Gurize al jere un simbul dal 
Friül, finalmentri unit dopo secui di 
division, ma no nome chest. Al inizi 
dal secul, di fat, cheste citât e jere 
stade animade di iniziativis culturáls 
e editoriáls dai plui rapresentatifs 
esponents de culture furlane. La struture societarie e jere 
plasmade di cognossüts oms di culture tant che Giovanni 
Lorenzoni — che al deventarà il prin President —, Bindo Chiurlo, 
Ugo Pellis, Ercole Carletti, che a curavin ancje la complesse fase 
preparatorie e organizative. Il gnüf sodalizi al jere intitulât a 
Graziadio Isaia Ascoli (1829-1907), il grant glotolic furlan pari 
dai studis di linguistiche storiche e di dialetologjie in Italie; la 
sô sede e jere stabilide a Udin. Za vie pe Assemblee costitutive 
de Societât — che tal 2019 al cole il centenari — e jere stade 
decidude la publicazion di un strolic par furlan, cun scrits dai 
miôr autórs dal timp. Al viodeve cussi la lús, cun copiis a miárs, il 
Strolic furlan, che o sés daür a passá lis pagjinis propite cumo, di 
ché volte publicát ogni an in maniere continue. 

Claudio Mattaloni 

Claudio Mattaloni 

1919 - | gambiaments dal dopo vuere . 


A ducju' chei 
che a i plás parti, 
zi e tornó. 

E a ducju' chei 
che si fermin 
par viagjá 
tal dentri 
da la só anima. 

